ဝါးခယ်မ : ကြယ်ကြွေည ရဲ. လရိပ်အောက်က ချစ်တိုင်းမညားတဲ. သီချင်းတစ်ပုဒ်\nကြယ်ကြွေည ရဲ. လရိပ်အောက်က ချစ်တိုင်းမညားတဲ. သီချင်းတစ်ပုဒ်\nဒီနေ. ၂၀၁၆ ဖေဖော်ဝါရီလ ၁၂ ရက်နေ.\nကိုယ်ကတော. ထုံးစံအတိုင်း ဒီလိုနေ. ဒီလိုအချိန်ဆို မအူပင် နည်းပညာ ဆရာကန်တော.ပွဲထဲ ရောက်နေရတာပါပဲလေ ။တကယ်တော. ကိုယ်.အတွက် ဒီ ၂၀၁၆ ဆိုတာ သာမာန်ထက် စိတ်ခံစားမှုတွေပြင်းပြင်းထန်ထန်ကြုံ ရတဲ့ နှစ်တစ်နှစ်ပါ ။ နဂိုတည်းက ထိလွယ် ရှလွယ်ရှိတာရယ် ၊ အဆိုးကိုသာအရင်တွေးမိတတ်တာရယ် ၊ လိုချင်တာလေးတွေရနေရင်တောင် ဘယ်တော.ဆုံးရှုံးရတော.မှာလဲဆိုတာမျိုး တွေးပူတတ်တာရယ် အားလုံးပေါင်းလိုက်တော. ပျော်ရတာထက် ကျန်တာတွေက ပိုများနေတတ်တာကိုက ကိုယ်.ရဲ.ပင်ကိုစတိုင်လိုဖြစ်နေတာပဲလေ ။\nဒီနှစ် မအူပင်ကျောင်းက ငွေရတုဆိုတော. သာမာန်ထက်ပိုတဲ့အခမ်းအနား အစီအစဉ် နဲ.အပြင်အဆင်တွေ လုပ်ထားကြတယ်လေ ။ ကိုယ်ကတော. အရင်နှစ်တွေလောက် ထဲထဲဝင်ဝင် လုပ်မပေးနိုင်ခဲ့ဘူးကွ ။ကိုယ်.အခြေအနေကိုကိုယ်သိလို. တာဝန်တွေကနေရှောင်လွှဲနေခဲ့တာကိုလည်း အားလုံးကနားလည်ပေးခဲ့ကြပါတယ် ။ ဒါတောင်မလွှဲမရှောင်သာ တာဝန်ယူခဲ့ရတဲ့ကိစ္စတွေမှာ လိုအပ်မှု ၊ လစ်ဟာချက်တွေရှိခဲ့တာမို. အားလုံးဝိုင်းကူဖြည်.ပေးခဲ့ကြရသေးတယ် ။ မယူချင်လို.မဟုတ်ပဲ ယူနိုင်စွမ်းမရှိတာကိုသိလို. ကိုယ်တာဝန်မယူခဲ့တာပါ ။ တကယ်လုပ်နေရသူတွေ တကယ်ကိုပင်ပန်းရတဲ့ပွဲဖြစ်သလို ထုံးစံအတိုင်း အလုပ်တကယ်လုပ်ကြရသူချင်း ပွတ်တိုက်မှုလေးတွေလည်း ရှိတတ်ပြီး ဒါဟာတစ်ယောက်နဲ.တစ်ယောက် မကျေနပ်လို. ဖြစ်တာမျိုး မဟုတ်ပဲ ပွဲတစ်ခုပိုပြီး စနစ်ကျအောင် ၊ ပိုပြီးစည်ကားအောင် တွေးတောစီစဉ်ရင်း ဖြစ်ရတာမို. ပြသာနာ လို.မမြင်ကြပဲ ပစ္စတင်တွေရုန်းလို.အင်ဂျင်လည်ရသလိုမျိုး ပွတ်တိုက်မှုကရတဲ့ စွမ်းအင်နဲ. အလုပ်ပိုမိုပြီးမြောက်တယ်လို.ပဲ သဘောထားခဲ့ကြတာပါ ။ ဒါဟာ မအူပင် ကျောင်းဆင်းတွေရဲ. စိတ်ဓါတ်အစစ်ပဲလေ ။\nမနက်တုန်းက ငွေရတုပွဲ အထိမ်းအမှတ်မုခ်ဦး ဖွင်.ပွဲ မှာ ကျောင်းတက်နေဆဲ မျိုးဆက်သစ် မိန်းကလေးငယ်လေးတွေက ဖဲကြိုးကိုင် အကူအညီပေးခဲ့ကြတယ်လေ ။ မျိုးဆက်သစ်နဲ. မျိုးဆက်ဟောင်းတို.ရဲ. ပေါင်းကူး အမြဲချောမွေ.နေဖို. ကိုယ်တို.ကျောင်းကလူတွေ ကအမြဲကြိုးစားနေခဲ့ကြတာပါ ။ ဒါကြောင်.လည်း ဘယ်ကျောင်းမှ ဆရာကန်တော.ပွဲကို GTI , GTC , TU ပေါင်းလုပ်ဖို.စိတ်မကူးခင်တည်းက ကိုယ်တို.ကျောင်းက ပေါင်းစည်းပြီးလုပ်နိုင်ခဲ့ပြီးသား ဖြစ်နေပြီလေ ။ ပြောချင်တာက မနက်ကအဲ့ဒီကလေးတွေကိုမြင်တော.လည်း ကောင်မလေးကို ပိုသတိရနေမိပြန်ရော ။ ဘာဆိုင်လို.လည်းလို.တော. မပြောနဲ. ။ ဆိုင်ဆိုင် မဆိုင်ဆိုင် သတိက ရရနေတတ်တာပဲလေ ။\nပြီးတာနဲ. ဆရာကန်တော.ပွဲ စရော\nဒီနှစ်တော. ဆရာတွေအားလုံးကလည်း နေပူထဲ ထိုင်ကန်တော.တဲ့ကျောင်းသားတွေကို သနားလို.ထင်ပါရဲ. ။ သြ၀ါဒ နဲ.ပီတိစကားကို လိုရင်းလောက်သာပြောသွားကြတယ် ။ ဒီနှစ်က အမှတ်တရ အနေနဲ. ၂၅နှစ်ပြည်.သွားရှာပေမယ်. အကောင်အထည်အနေနဲ. မရှိရှာတော.တဲ့ အမည်ခံ GTI ကျောင်း ၀င်းထဲမှာလုပ်ရတာမို. ဆရာ/ဆရာမ တွေအတွက်ပဲ စင်မြင်./အကာဆိုတာတွေစီစဉ်ထားပြီးကျောင်းသား/သူတွေကတော. မြေပြင်မှာ စီစဉ်ထားတဲ့အခင်းနေရာကပဲ ကြည်နူး/ကျေနပ်စိတ်အပြည်. ၊ ဂါရ၀တရာအပြည်. ကန်တော.ကြရတာလေ ။ အားလုံးကတော.ပျော်ပျော်ပါးပါး ရိုရိုသေသေနဲ.ကို နေပူထဲကနေ ကန်တော.ကြတာပါပဲ ။ ၁၀ နာရီ နဲ. ၁၁နာရီကြား နေဆိုတော. တအားတော.မပူလှပေမယ်. ကြာတော.လည်း နည်းနည်းတော.ထိတာပေါ. ။ ဒါပေမယ်. တစ်ခုကောင်းသွားတာက ၉၃-၉၅ မေဂျာစုံ က ကျောင်းသူ/သားဟောင်းတွေက ငွေရတု အမှတ်တရ မျက်နှာသုတ်ပ၀ါလေးတွေဝေတာမို. အားလုံးအဆင်ပြေသွားကြတာပေါ. ။ အားလုံးရဲ.ခေါင်းထက်မှာ အဲ့ဒီမျက်နှာသုတ်ပ၀ါလေးတွေကနေရာယူထားတာမို. Yellow Journalism တွေနဲ.တွေ.ရင်တော. သဲကန္တာရထဲက IS ညီလာခံ လိုလို ဘာလိုလိုဖြစ်သွားပေမပေါ.ကွယ် ။အဲ့ဒီအလှုစီစဉ်သူအားလုံးလည်း ဘ၀မှာအေးရိပ်ချမ်းသာရကြမှာပါ ။\nဘာဖြစ်လို.လည်းသိလား ။ ကျောင်းသားဟောင်းအသင်း တွဲဘက်အတွင်းရေးမှုး ကိုဇော်လင်း ( 1994-96 EC ) လေ သိလားသူကလူပျိုကြီးပေါ. ။ သူနဲ.ကော်မတီဝင် အမျိုးသမီးတွေစုပြီး ငွေရတု အမှတ်တရ ကံကော်ပင်စိုက်နေကြတယ် ။ ဒီအစီအစဉ်ကတော. နောက်ပေါက်ကျောင်းတွေရဲ.သင်္ကေတ မလေးရှားပိတောက်တန်း သာရှိတဲ့တစ်ခါတုန်းက ကိုယ်တို.ရဲ.ကျောင်းကို ဒီငွေရတုနောက်ပိုင်း ကာလတစ်ခုမှာ ကံ.ကော်တောလေးများဖြစ်လေမလားဆိုတာရယ် ၊ ဘာအမည်တပ်ရမှန်းမသိတော.တဲ့ကျောင်းမို. ဘယ်နားသွားပြီး အထိမ်းအမှတ်ကဗ္မည်းလည်း ထိုးရမှန်းလည်းမသိ ၊ သစ်ပင်သာစိုက်ရင်ကောင်းမယ်ဆိုတဲ့အတွေးရယ်ကြောင်. ငွေရတုအထိမ်းအမှတ် ကံ.ကော်ပင် ၂၅ ပင်စိုက်ပျိုးခြင်းရဲ. အစိတ်အပိုင်းတစ်ခုပေါ. ။\nပထမဆုံးအပင်ကိုတော. ကျောင်းအ၀င်ဝမှာ ကျောင်းအုပ်ဆရာမကြီးဟောင်း ဒေါ်မြကြည်ကစပြီး\nစိုက်ပေးတယ်ကွ ။ နောက်တော. အခြားဆရာ/ဆရာမတွေ ။ ပြီးတော.ပွဲကိုတက်လာတဲ့ မြန်မာနိုင်ငံလုံးဆိုင်ရာ ဂျီတီအိုင်ကျောင်းသားဟောင်းများအသင်းတာဝန်ရှိသူတွေ ၊ မအူပင်နည်းပညာကျောင်းသားဟောင်းများအသင်း တာဝန်ရှိသူတွေ နဲ.ယူနစ်တာဝန်ခံအဖွဲ.တွေ ၊ ခုပွဲကိုလာရောက်ကူညီကြတဲ့ မျိုးဆက်သစ် ကျောင်းသား/သူ တွေ စုပေါင်းစိုက်ပျိုးကြတာပေါ.ကွယ် ။ကိုဇော်လင်းကလည်း သစ်ပင်စိုက်ရင်း တစ်ပြုံးပြုံး နဲ.ပေါ.ကွယ် အားလုံးဝိုင်းစီစဉ်ကြရတဲ့ ပွဲအစီအစဉ်အချို.အောင်မြင်စွာပြီးမြောက်လို.ပဲလား ၊ မိန်းကလေးတွေကြားထဲမှာသူတစ်ယောက်တည်းဝင်စိုက်ခွင်.ရနေလို.လား ၊ ဘာကြောင်.လဲတော.သူ.ဘာသာသိမှာပေါ.ကွယ် ။ဘာပဲပြောပြော ဒါဟာကျောင်းအတွက်ကော ၊သူတို.အတွက်ပါ အမှတ်တရ သစ်ပင်တစ်ပင်ဖြစ်သွားမှာပေါ. ။\nအဲ့ဒါပြီးတော. မေဂျာစုံ ကျောင်းသူ/သားဟောင်းတွေရဲ. စတုဒီသာအလှုပေါ. ။ ကောင်မလေးမကြိုက်ပဲ ကိုယ်သိပ်ကြိုက်တဲ့ ကောက်ညှင်းပေါင်းလိုမျိုးပါသလို ကိုယ်ရော ကောင်မလေးပါ နှစ်ယောက်လုံးရဲ. အသည်းစွဲ လဘက်ထမင်းလည်းပါတယ်ကွ ။ လဘက်ထမင်းကအများကြီး ရှိနေပေမယ်. ထည်.စရာ မရှိလို.ဆိုပြီး မြင်သာမြင် မကြင်ရဖြစ်နေသူတွေက အဲ့ဒီလဘက်ထမင်း မဏ္ဍပ်နားမှာ တ၀ဲလည်လည်နဲ.ပေါ.ကွယ်။ကျောင်းသူ/သားဟောင်းတွေအားလုံး ဟိုတုန်းကကျောင်းသားဘ၀လိုပဲ တိုးကြ ၊ ဝှေ.ကြ ၊တောင်းကြ နဲ.တကယ်.ကိုပျော်စရာပါပဲကွယ် ။\nအဲ့ဒီမှာ ကျောင်းသားဟောင်းတစ်ယောက်တွေ.လိုက်ရတယ်ကွ ။သူက ရာသက်ပန် သတ်သတ်လွတ်စားပြီး ဆေး/ဆေးလိပ်/အရက်/ကွမ်း/ဘာညာ အားလုံးရှောင်တဲ့ ကျောင်းသားဟောင်းအသင်းရဲ.စည်းရုံးရေးမှုး ကိုဂျပိုးလေ ။ သူ.ခမျာ သတ်သတ်လွတ်လဘက်ထမင်းစားဖို.လုံးပမ်းနေရင်း နောက်ဆုံးတော. ထည်.စရာလည်းမရှိတာနဲ. ရတာပဲစားတော.မယ် ( နေအုံး မှားသွားလို.) ရတာပဲ စိတ်ပြေလက်ပျောက် လုပ်နေတော.မယ်ဆိုပြီး Lady တွေနဲ.ပဲ စုပြီး ဓါတ်ပုံရိုက်လို. အဆာဖြေနေရှာတယ်ကွယ် ။ သူ.ကိုကြည်.ပြီးကိုယ်လည်း သနားနေမိတယ် ။ ဘာလို.လည်း ဆိုတော.သူနဲ.ခုန ကိုဇော်လင်းနဲ. နှစ်ယောက်ထင်တယ် ။ အိမ်ထောင်ရေးကိစ္စတွေဆွေးနွေးရင်း တစ်ခါတစ်ခါကျ ရင်တဲ့ ကိုယ်.ကိုကိုယ် ဒီဘ၀ မိန်းမမှ ရပါတော.မလားတွေးမိရင် ညဘက်ညဘက် အိပ်တောင်မပျော်ဘူးတဲ့ ။ အဲ့ဒါသူတို.နှစ်ယောက် ဘယ်သူပြောတာလဲတော. မသိပါဘူးကွယ် ။ အော် ဒါလေးတစ်ခုတော.မှာထားမယ်ကွယ် ။ဒါတွေက Personal တွေဆိုတော. လူတောထဲတော.လျှောက်မပြောမိပါစေနဲ. ။ လူပျိုကြီးတွေဆိုတော. အသက်ကြီးလေ ပျက်စီးလေ ( အဲမဟုတ်သေးဘူး ) အသက်ကြီးလေ အရှက်ကြီးလေတွေမို.ကွယ် .။တော်ကြာကိုယ်.ကို စိတ်ဆိုးနေအုံးမယ် ။\nဒီတစ်ခါတော. အခုနကတွေထက် ပိုသတိရမိပြန်ရော\nအချို.တွေက မိသားစုလိုက် ဒီဆရာကန်တော.ပွဲကို လာကြတာလေ\nကလေးတွေက အဆောင်ရှေ.ကမြက်ခင်းပြင်မှာ ဆော.လို. ။ သူတို.တွေကသူငယ်ချင်းတွေနဲ. စကားတွေပြောလို. ။ သေချာတာက ကိုယ်.အတွက်တော. ဒီလိုဖြစ်ရပ်မျိုး၊ ဒီလို အခြေအနေမျိုး နဲ. ဒီဘ၀မှာတော. ဘယ်လိုမှကြုံနိုင်စရာ မရှိတော.ဘူးလေ ။ ဒါကြောင်. ကိုယ်.ဘာသာ ဟိုးးးးး Workshop တွေဘက်မှာပဲ တစ်ယောက်တည်းသွားထိုင်နေမိတယ် ။ လူတွေကြားထဲမှာ တစ်ယောက်တည်းသပ်သပ်ဖြစ်နေရတာပေါ. ။ ဒါနဲ.ပဲကိုယ်လည်း ထုံးစံအတိုင်း ကောင်မလေးဆီ Message ပို.နေမိတယ် ။ ကောင်မလေးရေ …. ကိုယ်နာမည်ပေးခဲ့ဖူးသလို ပဲ Mind Reader ဆိုတဲ့ နာမည်နဲ.လိုက်အောင်ပဲ အဲ့ဒီအချိန်မှာ ကိုယ်.ဆီဖုန်းလှမ်းခေါ်လာပေးတယ် ။ Video Phone နဲ.လေ ။ ပျင်းနေမှာစိုးလို. မျက်နှာကြည်.ပြီး ပြောလို.ရအောင်လေတဲ. ။ ကဲ ဘယ်လောက် ကိုယ်.စိတ်ကိုနားလည်လိုက်သလဲ ၊ ဘယ်လောက်တစ်ဖက်သားအပေါ် ဂရုစိုက်ညှာတာတတ်သလဲ ။ ဒါကြောင်.လဲ ထာဝရ အတွက်မဟုတ်ပဲ အချိန်အပိုင်းအခြားလေးတစ်ခုအထိ ပဲဆိုတာသိရက်နဲ. ၊ ကောင်မလေးရဲ. ဖြူစင်တဲ့ညှာတာမှုတွေအတွက် ကိုယ်.အနာဂတ်တွေ အပါအ၀င် ကိုယ်.ဘ၀တစ်ခုလုံးနဲ.ပါ လဲပြီး ပျော်ပျော်ကြီး နစ်မြုပ်နေခဲ့တာပေါ.ကွယ် ။\nနောက်တော. ကျောင်းထဲက အဖွဲ.တွေ ဗျစ်ရည်ဆိုင်ဆီ ချီတက်သူချီတက်\nကျောင်းထဲက ယစ်ရွှေရည် ရတဲ့ ( ပွဲအတွက် သီးခြားစီစဉ်ထားတာပါ ) ဆိုင်လေးမှာ ထိုင်သူတွေထိုင်\nကန်တော.ခံ ဆရာ/ဆရာမတွေ ဧည်.သည်တွေ အတွက် စီစဉ်ပေးထားတဲ့ ထောပတ်ထမင်း စားသူတွေက စားနဲ. သူ.ဘာသာ သီးခြားစီလည်ပတ်နေကြပြီးတဲ့နောက်တော. ကောက်ကာငင်ကာ ဖွဲ.စည်း၊ ၂နာရီတိတိ လေ.ကျင်.ပြီး u 16 မြန်မာအမျိုးသမီး လက်ရွေးစင်ကို ၁-၁ နဲ.ခြေရည်တူ ( ခြေအရည်အတွက် ၂၂ ချောင်းချင်းတူတာ ) ကစားခဲ့တဲ့ ကိုယ်တို.ရဲ. U 40 ကျောင်းသားဟောင်းဘောလုံးအသင်း နဲ. မအူပင်လက်ရွေးစင်အသင်းတို.ရဲ. ကျေးဇူးဆပ်ပွဲဆီ သွားကြတယ်လေ\nကျောင်းတက်တည်းက ဘောသမားတစ်ပိုင်းဖြစ်နေတဲ့ ကျောင်းသားဟောင်းအသင်းဥက္ကဋ္ဌ က မအူပင်မြို.ဆိုတာလည်း ကိုယ်တို.တွေအပေါ် တစ်နည်းတစ်ဖုံ ကျေးဇူးရှိတာမို. ကျေးဇူးကြွေးကို ဂိုးဖြင်.ဆပ်မည် ဆိုတဲ့ဆောင်ပုဒ်နဲ. ဒီပွဲကို စီစဉ်ခဲ့တာလေ ။ ဒါပေမယ်. ဥက္ကဋ္ဌစိတ်ထဲအားရအောင်မဖြစ်ခဲ့ရှာပါဘူး ။ ကိုယ်တို.တွေ ၃ ဂိုးပဲ ကျေးဇူးဆပ်နိုင်ခဲ့တယ် ။ဒါတောင်ကိုယ်တို.ဘောလုံးအသင်းထဲက ကျေးဇူးမသိတတ်တဲ့သူတစ်ယောက်ပါနေတာမို. သူက တစ်ဂိုးပြန်သွင်းပလိုက်တယ်လေ ။ ဥက္ကဋ္ဌ ခမျာ မျက်နှာကို မည်းသွားတာပဲ ။ မဟုတ်သေးဘူး သူကနဂိုတည်းကမည်းတာဆိုတော. မှောင်သွားတယ်ပြောရမှာပေါ ။ ဟုတ်ပါတယ်လေ ။သူ.အလှု ကို ကဖျက်ယဖက်လုပ်တာကိုး ။\nဒီလိုနဲ.ပဲ ရေမိုးချိုး ၊ အ၀တ်အစားလဲကြပြီးတဲ့နောက် မိတ်ဆုံညစာစားပွဲ ၊ ဂီတဖျော်ဖြမှု နဲ.ကျောင်းသားဟောင်းတို.ရဲ. နားဝင်ပီယံသူ.ပါးစပ်သံတွေ တင်ဆက်မယ်.ကျောင်းဝင်းထဲကို အားလုံးပြန်စုကြတာပေါ.ကွယ် ။ မူလအစီအစဉ်က ၆နာရီမှာ Dinner စမယ် ၊ အဲ့ဒီအချိန်မှာ အဆိုတော်တွေဖြစ်တဲ့ ဂျေမောင်မောင် ၊ ဂျေညီညီ ၊ ဂျေညီမလေး ၊ နန္ဒဧရာ ၊ ကိုလင်း နဲ. တက်သစ်စအမျိုးသမီးအဆိုရှင် ၃ယောက်လောက်က ၈နာရီအထိဖျော်ဖြေမယ် ။ ပြီးရင် ဆရာပန်တျာဦးသာစိန် နဲ. သန်.ဟန်ဇာဇော်မိုး တို.ရဲ. အငြိမ်.ခွင်လေး ၁၅မိနစ်လောက်ကမယ် ။ ပြီးတာနဲ့ကျောင်းသားဟောင်းတို. နွဲကြမယ် ပေါ ။ ဒါပေမယ်.၆နာရီ ခွဲလောက်မှ Player တွေ အသံညှိုတဲ့အလုပ်ကို စလုပ်နိုင်ကြတယ်ကွယ် ။ ဒါပေမယ်. အောက်မှာ လူ၄၀၀စာစီစဉ်ထားတဲ့စားပွဲဝိုင်းတွေကတော. လူတွေပြည်.နှင်.နေပြီလေ ။ ဒီနေရာမှာ တစ်ခုချီးကျုးဖို.ကောင်းတာကတော. နားလည်မှုအပြည်.ရှိတဲ့ ၊ ဆင်ခြင်တုံတရားလက်ကိုင်ထားနိုင်ပြီး အရာရာကိုဖြည်.မြင်ပေးနိုင်တဲ့ တက်ရောက်သူကျောင်းသားဟောင်းတွေ ပါပဲ ။ ပြီးခဲ့တဲ့နှစ် မအူပင်မှာ ကျင်းပတဲ့ ဆရာကန်တော.ပွဲရဲ. ညစာစားပွဲအခမ်းအနားမှာ လူ ၂၀၀ ပြည်.အောင်တောင်မတက်ခဲ့တာမို.ဒီနှစ် လူ၄၀၀ စာပဲလုပ်တဲ့အချိန်မှာ ၅၀၀ ကျော် ၆၀၀လောက်ရောက်လာတော. အစစအရာရာ လိုအပ်ချက်တွေ ဖြစ်ကုန်တော.တာပေါ.ကွယ် ။ စားဖို.ဝေးလို.အချို.ထိုင်ဖို.တောင်အဆင်မပြေခဲ့ပေမယ်. ဘယ်သူမှဒါကိုပြသာနာ တစ်ရပ်လို.မမြင်ခဲ့သလို ကိုယ်တတ်နိုင်တဲ့ဖက်ကနေ ကူညီဖြေရှင်းပေးခွင်.ရတဲ့ကိစ္စလို.သဘောထားတာကိုက ဘယ်လောက်မအူပင်နည်းပညာကျောင်းသားဟောင်းတွေ ပီသလိုက်ကြသလဲ ။ ကောင်မလေးရေ ကိုယ်တို.ရဲ. အဲ့ဒီလို အသိုက်အ၀န်းမျိုးနဲ. ထိတွေ.နီးစပ်အောင် စီစဉ်မပေးနိုင်ခဲ့လို. စိတ်တော.မကောင်းပါဘူး ။\nဒီလိုနဲ.ပဲ ၇နာ၇ီလောက်မှာတော. ဖျော်ဖြေရေး အစီအစဉ်တွေ စရော ဆိုပါတော.\nတီးတဲ့ထဲမယ် ကျောင်းသားဟောင်းအချို.ပါနေပေမယ်. Pro လက်တမ်း ကို မှီအောင်လိုက်နိုင်သလို သီဆိုသူတွေက ၀ါရင်.သီဆိုသူတွေ ၊ Stage နဲ. Lighting ပိုင်းကလည်း တော်ရုံတန်ရုံ နယ် Stage Show မှာတောင်မသုံးနိုင်တဲ့အပြင်အဆင်တွေ ၊ရိုက်ကူးရေးပိုင်းမှာလည်း Drone ကအစသုံးထားတာဆိုတော. အစစလိုလေသေးမရှိပါပဲ ။ ဒါပေမယ်. ကိုယ်.ရင်ကို ပထမဆုံးစထိတဲ့သိချင်းကတော. နန္ဒဧရာဆိုတဲ့ ကြယ်ကြွေညတောင်းဆုတောင်းမယ် ဆိုတဲ့သီချင်းပေါ.\nမျောလွင်.သွားတဲ့ လရောင်တန်းရဲ. တစ်ဒေသကို\nအာရုံဖြန်.လို. စိတ်တွေရွက်လွှင်. လိုက်ရှာနေရင်း\nကြယ်တွေကြားမှာ ယဉ်ယဉ်လေးနဲ. လှတဲ့မင်းကို မျှော်လင်.မထားပဲ တွေ.လိုက်တယ်\nနေမျိုးဆေး က ကိုယ်အဖြစ်ကိုများရေးထားသလားထင်ရတယ်ကွယ်\nတကယ်ကိုကိုယ်တို.ဆုံခဲ့ကြတာက များစွာနောက်ကျသော အမှတ်မထင်တွေ.ဆုံမှုလေ\nမှတ်မိပါသေးရဲ. အဲ့ဒီနေ.ကလည်း ၁၂ရက်နေ.ပါပဲကွယ်\nနူးညံ.တိမ်ယံ ထာဝရအလင်းနဲ. ကြယ်စင်မှုန်းတဲ့.\nမျှော်ရည်မှန်း ရင်ခွင်လမ်းက ငုံစင်ပန်းမို.\nပန်လိုစိတ်သာ ရင်မှာပြည်.နှက် ဆက်သလိုက်တယ်\nကောင်မလေးရေ ကိုယ်ကတော. ဆက်သခွင်.တောင်မရခဲ့ဘူးကွ\nစွဲငြိကာရံ သာယာခြင်းရဲ. ရင်ခုန်စည်းချက် ရစ်ခြုံလွှမ်းမဲ့ သခင်မထံ\nသံစဉ်ဖွဲ.လို. ညှို.ငင်လွမ်းချင်း ဆွေးသီနေရင်း\nဒီသီချင်းစတဲ့အချိန်မှာပဲ ကောင်မလေးဆီကို ကောင်းကင်ပုံလေးရိုက်ပြီး ဒီသီချင်းလေး ဆိုနေပြီလို.လှမ်းပို.လိုက်သေးတယ် ။ ကောင်မလေးလည်းဒီသီချင်းကြိုက်တယ်လေ ။ ဒါပေမယ်. ကောင်မလေးဆီက Reply ပြန်မရခဲ့ဘူး ။\nရင်.ကျက်အိနြေ္ဒ ထည်ဝါခြင်းရဲ. ဂုဏ်သတင်းနဲ. မွှေးထုံသင်းတဲ့ အချစ်ဆုံးထံ\nအသည်းနဲ.ရင်းလို. ဦးကိုညွတ်လျှက် အလွမ်းလွှင်.တင်ရင်း\nဆုံနိုင်ဖို.ကို ရင်မှာမှန်းဆ တမ်းတရင်းနဲ.\nအပြင်မှာ သီချင်းလေး ဆုံးသွားပေမယ်. ရင်ထဲမှာ ဒီစကားလုံးတွေက ပဲ.တင်ထပ်နေဆဲပဲကွယ်\nပြီးတော.အငြိမ်.ခန်းအလှည်.ပေါ.။ သူတို.တွေအနေနဲ.လည်း အများသဘောကျတဲ့အထိဖျော်ဖြေနိုင်ခဲ့ကြပါတယ်။ ဒါပေမယ်. ၉နာရိလောက်မှာစရမယ်.ကျောင်းသားဟောင်းတွေရဲ. အစီအစဉ်တွေကတော. ၁၀နာရီဟိုဘက်ကိုရောက်သွားပြီလေ ။ ရန်ကုန်ပြန်မယ်.လူတွေတောင် ကားပေါ်ခေါ်တင်နေပြီ ဒီမှာက ကြိုးညှိုတုန်း အသံစမ်းတုန်းရှိသေး ။ တစ်မျိုးတော.လည်းကောင်းတာပေါ.လေ ။ လူအများကြီးထက်စာရင် လူနည်းနည်းနဲ.ဆိုတော.သီဆိုသူတွေ အနေနဲ.ပရိသတ်ကို သိပ်မရှိန်ရတော.ဘူးပေါ.။ ဒါတောင်ရပ်ကွက်ထဲက လာကြည်.တဲ့သူတွေကျန်နေသေးလို. ပွဲက ကြည်.ပျော်ရှုပျော် ရှိနေသေးတာ ။ ဒီလိုနဲ.ပဲ ကိုယ်ဆိုရမယ်.အလှည်.ရောက်ရောပေါ. ။ကိုယ်မဆိုခင် ကိုယ်တို.ကျောင်းရဲ. နာမည်ကျော်တစ်ယောက်ဖြစ်တဲ့ ကိုဂျပန်ကြီး ဆိုသေးတယ်လေ ။သူကသီချင်းလည်းဆိုချင် ၊ တရားလည်းဟောချင် ၊ ပြဇာတ်လည်း က ချင် တစ်ယောက်တည်းနဲ. အစုံတင်ဆက်ချင်သူမို. စောင်.တော.စောင်.လိုက်ရသေးတယ် ။\nကိုယ်တကယ်ဆိုချင်တာက ဖြိုးပြည်.စုံရဲ. လရိပ်လေး\nရေအိုင်ငယ်ထဲက လရိပ်လေးသာ တန်ဖိုးထားပါတယ်\nအဲ့ဒီ သီချင်းကိုဆိုချင်ပေမယ်.လည်း စင်ပေါ်တက်ဆိုရလောက်အောင် ကိုယ်မပိုင်တဲ့သီချင်းဖြစ်နေတာရယ် ၊ တိုက်လည်းမထားတာရယ် ၊ ၊ ပြီးတော. ကိုယ်ကသိချင်းဆိုရင် အပြည်.ခံစားတတ်သူမို. သိချင်းဆုံးအောင်မဆိုနိုင်မှာရယ်ကြောင်. ကိုယ် Favorite အဆိုတော် တစ်ယောက်ဖြစ်တဲ့ ထူးအိမ်သင်ရဲ. ချစ်တိုင်းလည်းမညား ဆိုတဲ့ သိချင်းလေးပဲ ဆိုဖြစ်ခဲ့တယ်ကွ ။ကိုယ်ဒီသိချင်းဆိုမယ်ဆိုတာကောင်မလေးကိုပြောထားပြီးသားလေ ။ ဒီမှာက ကိုယ်ဆိုနေတာကို တိုက်ရိုက်ရိုက်ပြီး ကောင်မလေး ကြည်.လို.ရအောင်ပို.နေဖို.ကလည်း Internet Speed က Viber ပြောဖို.တောင်အနိုင်နိုင် ။\nအ၀င်အအစ ၊ Verse , Chorus အကုန်အဆင်ပြေပါတယ်\nကိုယ်.မျက်လုံးထဲမှာ ကောင်မလေးရဲ. မျက်လုံးကြည်ကြည်တောက်တောက်လေးတွေရယ် ၊ တအားလှအောင်ပြုံးတတ်တဲ့ နှုတ်ခမ်းလေးတွေရယ် ၊ အပြစ်ကင်းလွန်းတဲ့မျက်နှာလေးရယ်ကို မြင်ယောင်ရင်း ဒီသီချင်းကို ဆိုနေခဲ့တာပါ\nအဖော်မဲ့ နှုတ်ခမ်းများလည်း ညင်သာတီးတိုးရွတ်ဆိုဆဲ\nအချစ်ရဲ.လိပ်ပြာလေး ဘယ်မှာ ပုန်းလို.နားပြီလဲ\nအဖော်ကွဲတဲ့ ငှက်ကလေးများ အပေါ်ကိုသာ\nငေးငေးကြည်.ရင်းနဲ.သာ နှလုံးသားမျက်ရည်များ ကျဆင်းလာ\nSolo ပြီးလို.နောက်တစ်ခေါက်ပြန်အကျော.မှာတော. သတိထားတဲ့ကြားက ကိုယ်လုံးလုံးကို နစ်မြောနေခဲ့ပြီလေ ။ Second Verse မှာကိုပဲ ဆက်ဆိုလို.မရအောင်ဖြစ်ပြီးစာသားအချို.ရောထွေးဆိုခဲ့ရတယ်\nနောက်ဆုံး Ending မှာ ချစ်တိုင်းလည်းမညားဆိုတဲ့စာသားလေးကို Fade Out နဲ.သွားရမှာ ဆက်ဆိုလို.ကိုမရတော.လို. သီးခြားလုပ်နေစရာမလိုပဲ အလိုလို Fade Out Ending ဖြစ်သွားခဲ့တယ်လေ ။\nဘ၀က ဘာလို.အဲ့လိုဖြစ်ရတာလည်း ။ စစ်မှန်တဲ့ ချစ်ခြင်းရဲ. အဆုံးသတ်က ဒါမျိုးလား ။ လောကမှာ စောတယ် /နောက်ကျတယ် ဆိုတဲ့စကားလုံးက ချစ်ခြင်းရဲ.၀ိဥာဏ်ကို ချုပ်ကိုင်ထားနိုင်လား ။ ကန်.သတ်ချက်တွေ / စံနှုံးတွေ ကို မေတ္တာတရားက မကျော်လွှားနိုင်ဘူးလား ။ လွမ်းဆွတ်မှု တို.ကြေကွဲခြင်းတို. ဆိုတာ ဘယ်သူဖန်ဆင်းခဲ့တာလဲ ။\nဘာကိုမှ မမျှော်လင်.ထားပါနဲ.ဆိုတဲ့စကားက အယူခံမဲ့ သေမိန်.ထက် အဆရာထောင်ပြင်းထန်ပါတယ်ကွယ်\nစာနာမှု သက်သက်နဲ.ခွင်.ပြုနေတဲ့ နားလည်မှုတွေအတွက်လည်း ကျေးဇူးကုဋေကုဋာပါ\nတကယ်တော. Hopeless ဆိုတဲ့ စကားဟာ အိမ်မက်ကစပြီး အနာဂတ်အပါအ၀င် ဘ၀တစ်ခုလုံးကို သေစေနိုင်တယ်ကွယ့် ။ ဒီ.အတွက်လည်း ကောင်မလေး ကိုယ်တိုင် မှန်/မမှန် ကြည်.ခွင်.ရချင်ရသွားမှာပါ ။ အဲ့ဒီတစ်ချိန်ကိုရောက်လာခဲ့ရင်တော. ကျန်နေခဲ့ရတာထက် ထွက်ခွာသွားခွင်. အတွက်ပဲ ကိုယ်.ဘာသာ သတ္တိမွေးရမှာပေါ . ။ လောကထဲမှာဆိုရင်တော.ပြန်ဆုံခွင်.ရှိနေနိုင်သေးတာမို. သေချာပေါက်မဆုံနိုင်တဲ့နေရာအထိထွက်ခွာ\nကိုယ်စင်ပေါ်ကဆင်းလာတော. ကျောင်းသားဟောင်းအသင်းဥက္ကဋ္ဌ ကတော်က ကိုယ်ဆိုတာကို ကောင်းလို.တဲ့ ။ ပြီးတော. အသင်း ဘဏ္ဍာရေးတာဝန်ခံ ရဲ. အမျိုးသမီးကလည်း ကောင်းလိုက်တာ ၊ တိုက်ဆိုင်လို.လားတဲ့ ။ ကိုယ်ရီပြီးဟုတ်ကဲ့လို.ပဲပြောခဲ့ပါတယ် ။ တကယ်ကိုယ်ပြောခဲ့ချင်တာက ဟုတ်တယ်အမတို.ရေ ….. ဒီသိချင်းက ကျွန်တော် ဘ၀တစ်ခုလုံးနဲ.ရင်းပြီး ဆိုခဲ့ရတာလို.\nနောက်တော. ကိုယ်တို.အဖွဲ.ထဲက ကိုစိုးမိုးကျော် နဲ.သူ.အမျိုးသမီးမသန္တာညွန်.တို.သီချင်းတစ်ပုဒ်တက်ဆိုတယ် ။ နောက်ထပ် တောင်းဆိုလို. English သိချင်းတစ်ပုဒ်ထပ်ဆိုတယ် ။ ကောင်မလေးရေ ဘ၀မှာလေ အဲ့လိုလေးတစ်ကြိမ်လောက်လေးပါ ။\nအဲ့လိုလေးတစ်ကြိမ်ပါပဲ ။ အဲ့အခွင်.အရေးမျိုးလေး ကိုတစ်ကယ်ကို တစ်ရှိုက်မက်မက် တမ်းတမိပါရဲ. ။ သူတို.၂ယောက်သိချင်းဆိုနေချိန်မှာလေ …………. သူတို.နှစ်ယောက်လုံးရဲ. စိတ်ကူး ၊ ရင်ခုန်သံ ၊ ၀ိဥာဏ် အားလုံးတစ်သားတည်းဖြစ်နေလိုက်တာကွယ် ။ ပြီးတော. ကိုစိုးမိုးကျော် Drum တက်တီးတော.သူ.အမျိုးသမီးက ဖုန်းနဲ.မှတ်တမ်းတင်နေလေရဲ.။\nကိုယ်ကျတော. ဘာလို. အဲ့အခွင်.အရေးမျိုး ရဖို.နေနေသာသာအိမ်မက်တောင်ထည်.မက်ခွင်.မရှိတာ ဘာလို.လည်း ။ ဖန်ဆင်းရှင်ကြောင်.လား ၊ ကံကြမ္မာဆိုတာကြောင်.လား ။ဒါတွေက ဘယ်သူမှပြင်ဆင်လို.မရတော.ဘူးလား ၊ ဘယ်လိုမှပြင်ဆင်ခွင်.မရှိတော.တာလား\nဒါမှမဟုတ်ပေးဆပ်ခွင်.မှာတင် မတင်းတိမ်မရောင်.ရဲတတ်တဲ့ ကိုယ်.အပြစ်များဖြစ်နေမလားပဲ\nနောက်ကိုယ်တို.အဖွဲ.ထဲကပဲ သက်ထွေးအောင်တို. ဇနီးမောင်နှံ တက်ဆိုဖို. Request လုပ်ကြတယ်\nကိုသက်ထွေးအောင်အမျိုးသမီးက သူအဆင်မပြေတာကြောင်.တစ်ယောက်တည်းဆိုခွင်.ပြုဖို. ပြန် Request လုပ်တာမို. ကိုသက်ထွေးအောင် တစ်ယောက်ပဲ တက်ဆိုရတာပေါ ။အဲ့ဒီမှာ သူ.အမျိုးသမီးက ပန်းကုံးတက်ချီးမြှင်.တယ်လေ ။ ပန်းကုံးချီးမြှင်.ပြီးချိန်မှာပဲ အားလုံးက အနမ်းနဲ.ဂုဏ်ပြုဖို. တောင်းဆိုကြတာနဲ. ဂုဏ်ယူမှုတွေ ၊ ကျေနပ်မှုတွေ နဲ.အတူ ရှက်ဟန်သဲ့သဲ့ပါတဲ့ အနမ်းနဲ.ဂုဏ်ပြုခဲ့တာကွယ်.။\nကိုယ်လေပန်းကုံးစွပ်နေတဲ့ပုံလေး အမှတ်တရ ရိုက်ဖြစ်ခဲ့ပေမယ်.အဲ့ဒီပုံလေးကို ရိုက်ဖို.သတိမေ.နေခဲ့တယ် ။သတိမေ.နေခဲ့တယ်ဆိုတာထက် အဲ့ဒီမြင်ကွင်းလေးကိုကြည်.ရင်း ကျေနပ်လိုက်တာ ။ပြီးတော. အားကျလိုက်တာ ။ အားကျခြင်းနဲ.တစ်ဆက်တည်း နာကျင်လိုက်တာ ကွယ်။ကိုယ်.အတွက် ဘယ်တော.မှ ဘယ်လိုမှ စိတ်ကူးတောင်ယဉ်ကြည့်ခွင်.မရှိတဲ့ အခြေအနေ ၊ ယောင်လို.တောင်မတွေးရမယ်. မြင်ကွင်းတွေလေ ။ အိမ်ထောင်ဖက် နှစ်ဦးလုံးက ဒီကျောင်းကဖြစ်နေရင်ပဲဖြစ်ဖြစ် ၊ တစ်ဦးက ဒိကျောင်းကဖြစ်နေရင်ပဲဖြစ်ဖြစ် နှစ်ယောက်လုံးစိတ်တူကိုယ်တူ ကူညီကြ ၊ အားဖြည်.ကြ ၊ ဖေးမကြ ၊ အကြံပေးကြနဲ. အဲ့ဒီကိုယ်တို.ရဲ.အ၀န်းအ၀ိုင်းထဲကို ကိုယ်.ကောင်မလေးက ဘယ်တော.မှရောက်လာနိုင်မှာမှမဟုတ်ပဲလေ ။\nနောက်ဆုံးတော. ညသန်းခေါင်ယံအလွန် ၁နာရီမှာပဲ ကိုယ်တို.တွေအားလုံး အဲ့ဒီကိုယ်တို.ရဲ. တစ်ခါကသုခဘုံလေးဆီကနေ ၊ အဲ့ဒီမအူပင်မြို.ကြီးဆီကနေ ရန်ကုန်ကိုပြန်ခဲ့ကြတယ်ကွယ်\nခုကတော.ထင်ထင်းကြီးကို မြင်နေရတာမို. ဘ၀တစ်ခုလုံးကို ပုံရက်သားပစ်ချထားလိုက်ပြီကွယ်\nအကယ်လို.များ နောင်နှစ်ဒီလိုညမျိုး ကိုယ်မပါနိုင်ခဲ့တော.ရင် သူတို.တွေကိုယ်.အကြောင်းကို တစ်ခွန်းတစ်လေများပြောမိကြမလား ။\nအကယ်လို.များ ဖြစ်နိုင်မယ်ဆိုရင်တော.ကောင်မလေးအတွက် ရည်ရွယ်တဲ့ သိချင်းလေးတစ်ပုဒ်လောက် နောင်နှစ်ဆိုခွင်.ရချင်ပါသေးရဲ. ………………………………………\n( ဓါတ်ပုံအချို.ယူငင်အသုံးပြုခွင်.ရစေခဲ့သော မူရင်း မှတ်တမ်းတင်သူအချို.အားအထူးကျေးဇူးပါ )\nPosted by ကျောင်းတော်သားဟောင်း at 9:47 AM\nကြယ်ကြွေည ရဲ. လရိပ်အောက်က ချစ်တိုင်းမညားတဲ. သီချင်...\nရဲမိုး ပြောတဲ့ ၁၂ သန်း ပါတီ


12ttnnaing blogspot.com: ဖိုးဝရုပ်လေ၏ထပ်တူညီအပြုံး\nဒီကိုရောက်လာတဲ့ လူကြီးတွေအားလုံး သူတို့ရဲ့ ဒုတိယမြောက်ရွေးချယ်ခွင့် အတွက် မောင်ရင်လိုပဲ ဖိုးဝရုပ်လေးကိုပဲ ရွေးချယ်ဖြစ်ခဲ့ကြတယ်။ အေးလေ…. တကယ်အပြုံးစစ်တစ်ခု လှိုက်လှိုက်လှဲလှဲ အပြုံးတစ်ခုရဖို့ အရုပ်ကလေးဆီက သူတို့ပြန်သင်ယူကြရမှာပေါ့´။ အသက်ခုနစ်ဆယ်ခန့်ရှိသော အဖိုးအိုတစ်ယောက်သည် လွန်ခဲ့သော ဆယ်နှစ်ခန့်က ၀ယ်ယူခဲ့သော ဖိုးဝရုပ်ကလေးကိုကြည့်ရင်း ထိုဖိုးဝရုပ်ကလေးရောင်းချသော ဆိုင်ပိုင်ရှင်၏ တိုးဖွဖွ စကားသံတို့ကို ပြန်လည်ကြားယောင်နေမိ၏။\nထိုအဖိုးအိုသည် ဆိုင်ပိုင်ရှင်၏ ဆိုစကားအတိုင်း ဖိုးဝရုပ်လေးဆီမှ စစ်မှန်သောအပြုံးတစ်ခုကို ပြုံးနိုင်ခြင်းမရှိသေးပေ။ ယခုလည်း သူနေထိုင်ရာ မြို့လေး၏ အရှေ့ဖက်လေးဖာလုံခန့်ဝေးသော ကားလမ်းဘေးယူကလစ်ပင်လေးတစ်ပင်အောက်ရှိ ထိုင်ခုံလေးတွင် ထိုင်၍ ဖိုးဝရုပ်လေးအား ကြည့်ရင်း စစ်မှန်သော အပြုံးတစ်ခုကို ရှာဖွေနေခြင်းဖြစ်၏။ အဖိုးအုိထိုင်နေရာရှေ့ဖက်တွင် ကားလမ်းဖို့စဉ်က မြေတူးယူခဲ့မှုကြောင့် ရေမြောင်းကြီးတစ်ခုဖြစ်နေ၍ ထိုရေမြောင်း၏ ရှေ့ဖက်တွင် မျက်စိတစ်ဆုံး လယ်ကွင်းပြင်များသာရှိ၏။ ရေမြောင်း၏ ဘေးကပ်လျက်လယ်ကွင်းတွင် လူငယ်တစ်ဦးသည် ထွန်စက်ကလေးဖြင့် လယ်ထွန်နေလေသည်။ အဖိုးအိုသည် လူငယ်ကိုတစ်လှည့် ဖိုးဝရုပ်လေးကိုတစ်လှည့်ကြည့်ရင်း အပြုံးပဟေဠိကို ရှာဖွေနေမိ၏။ ထို့နောက် စိတ်ပျက်စွာဖြင့် သက်ပြင်းမောကိုချလျက် ပြန်တော့မည်ဟု ဆုံးဖြတ်ချက်ချ၍ မိမိ၏ အဖော်အဖြစ်ပါလာသော တောင်ဝှေးလေးကို လက်ဖြင့်လှမ်းယူ၍ အားပြုလျက် မတ်တပ်ရပ်လိုက် ပြီးနောက် ဖိုးဝရုပ်လေးကို ကြင်နာယုယစွာ လက်ဝဲလက်ဖြင့်ပိုက်ထားလိုက်၏။ ထို့နောက် လေကောင်းလေသန့်ရသော လယ်ကွင်းပြင်ကြီးမှလေကို တစ်ဝကြီးရှူရှိုက်ရန် လူငယ်လေးရှိရာလယ်ကွင်းဖက်သို့ လှည့်လိုက်စဉ် စူးရှနာကျင်စွာဖြင့် အော်လိုက်သောအသံတစ်ခုကို ကြားလိုက်ရ၏။ အဖိုးအိုနည်းတူ လယ်ထွန်နေသော လူငယ်လေးလည်းကြားဟန်ရှိပြီး လူငယ်လေးသည် အဖိုးအိုရှိရာသို့ အပြေးရောက်ရှိလာပြီး အသံလာရာဆီသို့ ကြည့်၍ ဒေါသထွက်နေပုံရ၏။ ပါးစပ်မှလည်း….. `တောက်ရက်စက်လိုက်တာ´ ဟု ရေရွတ်နေ၏။ အဖိုးအိုသည် လူငယ်လေး၏ ဒေါသထွက်နေပုံကိုကြည့်၍ ငွေ့ငွေ့ငြင်ငြင်ပြုံးနေ၏။\nပြီးနောက် လူငယ်လေးအားအဖိုးအိုက… `လူလေး ဘာကြောင့် ဒီလောက်ဒေါသထွက်နေရတာလဲ´ဟု မေးလိုက်ရာ လူငယ်လေးသည်အဖိုးအိုအား ရေမြောင်းကြီး၏ကမ်းစပ်ဘေးသို့လက်ညှိုးညွှန်၍ `ဟိုမှာ ကြည့်လိုက်ပါဦး အဖိုးရယ် မြွေကသူ့ရမ္မက်အတွက် သူများအသက်ကို ရက်ရက်စက်စက်သတ်နေတာ´ ဟု အဖိုးအိုအား မြွေတစ်ကောင်မှ ဖားတစ်ကောင်အားမြိုနေသည့်မြင်ကွင်းကို လက်ညှိုးညွှန်ပြလိုက်၏။ အဖိုးအိုသည် လူငယ်လေးညွှန်ပြရာသို့ ကြည့်လိုက်ရာ ရေမြောင်းကြီး၍ကမ်းစပ်ဘေးနားတွင် မြွေတစ်ကောင်သည်ဖားတစ်ကောင်အား အငမ်းမရမြိုနေ၏။ ဖားကလေးသည်လည်း စူးရှနာကျင်စွာ အသက်လုရုန်းကန်နေ၏။ ထို့နောက် ဖားကလေးသည် အင်အားကြီးမားသောမြွေ၏ အပြီးသတ်ဝါးမြိုခြင်းကို ခံလိုက်ရ၍ နောက်ဆုံးထွက်သက်အား နာကျင်တိုးသဲ့စွာ အော်ဟစ်ရင်း ငြိမ်သက်သွားလေ၏။ အဖိုးအိုသည် ထိုမြင်ကွင်းကိုကြည့်၍ သက်ပြင်းငွေ့ငွေ့ချရင်း …. .`ဒါ သဘာဝပဲကွယ် ဘာများဆန်းလို့လဲ´ ဟု ပြောလိုက်ရာ လူငယ်လေးက … `ဗျာ..ဒါသဘာဝ ဟုတ်လား´ မကျေချမ်းသောမေးသံ။ အဖိုးအိုက အေးချမ်းသောအပြုံးဖြင့်.. `ဟုတ်တယ်လေကွယ် ဒါမျိုးတွေက ဒို့ပတ်ဝန်းကျင်မှာ ခဏခဏတွေ့နေကြပဲဘာများဆန်းလို့လဲ´ ဟုငြိမ်းချမ်းသောဖြေသံ။ လူငယ်သည် မခံမရပ်နိုင်စွာဖြင့် အဖိုးအိုအား `အဖိုးအတွက်မဆန်းပေမဲ့ ကျွန်တော့် အတွက်တော့ ဆန်းတယ်အဖိုး အဲဒီလို မတရားမှုမျိုးကို ကျွန်တော် အရမ်းမုန်းတယ်´ဟု မိမိ၏ယုံကြည်ချက်ကိုပြာပြလိုက်သောအခါ အဖိုးအိုက ဖိုးဝရုပ်လေးကို ကြည့်၍ ပြုံးလိုက်ရင်း…`ကဲ ဒါဆို လူလေးက ဘယ်လိုလုပ်မှာလဲ´ဟု မေးလိုက်ရာ လူငယ်လေးက `အဖိုးရဲ့ တောင်ဝှေးခဏလောက် ငှားပါလား´ဟုတောင်းဆိုသောအခါ အဖိုးအိုက ဖိုးဝရုပ်လေးကို တင်းတင်းကျပ်ကျပ် ပွေ့ပိုက်ထားရင်း တောင်ဝှေးအား လူငယ်လေးဆီသို့ လှမ်းပေးလိုက်ရင်း `ရော့ယူပါကွာ မင်းငှားတော့လဲ ပေးရတာပေါ့´ဟု ပြောလိုက်လေ၏။ လူငယ်လေးသည် အဖိုးအို ကမ်းပေးသော တောင်ဝှေးကိုယူ၍ မြွေရှိရာသို့ အပြေးတစ်ပိုင်းဖြင့် သွားရောက်၍ …`ကဲကွာ မတရားမှုကို လုပ်အုံး ကြီးနိုင်ငယ်ညှင်းလုပ်အုံး´ဟု ဒေါသကြီးစွာ ရေရွတ်လျက် မြွေ၏ဦးခေါင်းအား အဖိုးအို၏ တောင်ဝှေးဖြင့် ဆင့်ကဲဆင့်ကဲ ရိုက်သတ်လေရာ မြွေ၏ဦးခေါင်းသည် ညက်ညက်ကျေလျက် ခန္ဓာကိုယ်ပိုင်းမှာ တွန့်လိမ်နေ၏။ လူငယ်သည် စိတ်ကျေနပ်သည်အထိ ရိုက်နှက်ပြီးမှ အဖိုးအိုရှိရာသို့ပြန်လာ၍ တောင်ဝှေးအား ပြန်ပေးရင်း `တောင်ဝှေးငှားတဲ့အတွက် ကျေးဇူးတင်ပါတယ်အဖိုး အခုမှပဲ မတရားမှုကို ဖြေရှင်းနိုင်တော့တယ်´ ဟု ပြောလိုက်၏။ အဖိုးအိုသည် လူငယ်ပေးသော တောင်ဝှေးကို ပြန်ယူရင်း …`လူလေး မင်းစိတ်ကျေနပ်သွားလား´ဟု ပြုံးငွေ့ငွေ့ဖြင့်မေးလိုက်ရာ လူငယ်က..`ဟုတ်တယ်လေ အဖိုး ကြီးနိုင်ငယ်ညှင်းတဲ့ အကောင်ကို ဒီနည်းနဲ့ ဖြေရှင်းလိုက်ရတာ စိတ်ထဲမှာ ပေါ့သွားတယ်´ ဟု ပြန်ဖြေလိုက်စဉ် လူငယ်လေး၏ မျက်နှာတွင်လည်း မိမိလုပ်ရပ်အတွက် ဂုဏ်ယူကျေနပ်နေပုံရသော အပြုံးမျိုးပြုံးနေ၏။\nအဖိုးအိုသည် မိမိ၏ တောင်ဝှေးတွင်ပေနေသော မြွေ၏သွေးစက်များကို လှည့်ပတ်ကြည့်ရှုရင်း လူငယ်လေးအား …`အဖိုးတော့ လူလေးကိုယ်တိုင် ကြီးနိုင်ငယ်ညှင်း မတရားမှုကို ထပ်လုပ်လိုက်တာကိုပဲ တွေ့တယ်ကွယ် …ဒီကြားထဲ အဖိုးရဲ့ တောင်ဝှေးတောင် အဆစ်ပါသွားပြီး သွေးစွန်းသွားတယ်ကွယ်´ဟု ငြင်သာစွာပြောလိုက်ရာ လူငယ်က အံ့သြဟန်ဖြင့် `ဗျာ ..ကျွန်တော် ကိုယ်တိုင် ကြီးနိုင်ငယ်ညှင်းတဲ့ မတရားမှုကို ထပ်လုပ်လိုက်တယ် ဟုတ်လားအဖိုး ဒါဆို အဖိုးရဲ့တောင်ဝှေးကို ဘာကြောင့်ငှားတာလဲ… ကျွန်တော်မတရားလုပ်တယ်ဆိုရင် အဖိုးရဲ့ ပယောဂလည်း ဘယ်ကင်းမလဲ´ဟု မကျေမနပ်ဖြင့် ပြန်ပြောလိုက်ရာ အဖိုးအိုက `အေး ငါ့တောင်ဝှေးငှားလိုက်တာ မင်းစိတ်ချမ်းသာအောင်လို့ လေ မင်းက မြွေကိုသတ်မယ်မှမပြောဘဲ´ ဟု ပြန်လည်၍ဖြေသောအခါ လူငယ်က `ဟာဗျာ အဖိုးက ကျွန်တော်မြွေကို ရိုက်မယ်မှန်း သိသိကြီးနဲ့ တောင်ဝှေးကို ငှားတာပဲ အခုမှ ဘာကြောင့် ဝေ့ဝေ့၀ိုက်ဝိုက်ပြောနေရတာလဲ´ဟု မကျေနပ်အပြစ်တင်သော အခါ အဖိုအိုက `အေးကွယ် အဖိုးကလည်း မြွေမသေတုတ်မကျိုး အဖြစ်မျိုးကို မင်းလုပ်မယ်ထင်တာ အခုတော့ လူလေးက ဖားလည်းသေ၊ မြွေလည်းသေဖြစ်အောင် လုပ်လိုက်တာကိုးကွယ့်´ဟု ပြောလိုက်ရာ လူငယ်က… `အဖိုးရဲ့တောင်ဝှေးမှာပေနေတဲ့ သွေးတွေကို ကျွန်တော်ပြန်ဆေးပေးပါ့မယ်အဖိုး ဒါပေမယ့် ကျွန်တော့်လုပ်ရပ်က တရားတယ်လို့ပဲ ထင်ပါတယ်´ဟု မိမိယုံကြည်ချက်ပြောပြလိုက်စဉ် အဖိုးအိုက `ရပါတယ်ကွယ် အဖိုးရဲ့တောင်ဝှေးကို အဖိုးကိုယ်တိုင်ပဲ ဆေးပါ့မယ်..လူလေးဆေးရမှာက လူလေးရဲ့ရင်ထဲမှာ စွန်းပေနေတဲ့ ဒေါသသွေးတွေပဲကွယ့်..´ဟု ညင်သာစွာ အပြော လူငယ်က အံ့သြစွာဖြင့်`ဗျာ ဒေါသသွေး ဟုတ်လားအဖိုး… အဲဒါကို ကျွန်တော်ဘယ်လိုငြိမ်းရမှာလဲ ဟုမေးလိုက်ရာ အဖိုးအိုက `မေတ္တာရေစင်နဲ့ ငြိမ်းပေါ့ကွယ်´ဟု ပြောလိုက်လေသည်။ ထိုအခါ လူငယ်က `ဘယ်လိုဘယ်လို ..အဖိုး..မေတ္တာရေစင်နဲ့ ဟုတ်လား လက်တွေ့ပဲ ခုနက မတရားမှုကို မမြင်ရတဲ့ မေတ္တာနဲ့ ငြိမ်းလို့ရပါ့မလား..ကျွန်တော်မယုံဘူးအဖိုး..ကျွန်တော်က ကိုယ်တွေ့မျက်မြင် ကိစ္စတွေကိုပဲယုံတယ်´ဟု ပြောလိုက်ရာအဖိုးအိုက လူငယ်အားနားလည်စေရန် စိတ်ရှည်ရှည်ထားမှရမည်ဟု တွေးလိုက်ပြီး`လေကိုမင်းမြင်ရလား လူလေး´ဟုမေးလေသည်။ `ဟင့်အင်း..ဒါပေမဲ့ လေက ကျွန်တော်နဲ့အမြဲထိတွေ့နေတော့ ကိုယ်တွေ့မျက်မြင်လိုပါပဲ. . ဒါကြောင့် မမြင်ရပေမဲ့ လေရှိမှန်းကျွန်တော်သိတယ် အဖိုး´ဟု ပြောလိုက်ရာ အဖိုးအိုက.. `ဒါဆိုလူလေး အဖေနဲ့အမေက လူလေးကို သန္ဓေခစေတဲ့ ကိစ္စကိုရော လူလေးမြင်ခဲ့ရလို့လား..အဖိုးရဲ့ဥပမာရိုင်းသွားရင်ခွင့်လွှတ်ပါကွယ်.. ကိုယ်တွေ့မမြင်ရပေမဲ့ ယုံရမဲ့ကိစ္စတွေ ရှိတယ်ဆိုတာ သိစေချင်လို့ပါ´ဟု ပြောလိုက်ရာ လူငယ်က `ဒါကတော့ သတ္တလောကရဲ့ မျိုးဆက်ပွားမေထုန်ကိစ္စဆိုတော့ မျက်မြင်မဟုတ်ပေမဲ့လည်း လောကသဘာဝမို့ ကျွန်တော် ယုံတယ်အဖိုး´ဟု ပြောလိုက်ရာ အဖိုးအိုက `ဒါဆိုလူလေးက သဘာဝတရားကို ယုံတယ်ပေါ့ .. ကောင်းပြီလေ လူလေးကို မေးခွန်းတစ်ခု မေးရဦးမယ် .. လူလေးချမ်းတဲ့အခါ တုန်လား..ပူတဲ့အခါ တုန်လား´ ဟုမေးလိုက်ရာ လူငယ်လေးသည် နားမလည်ဟန်ဖြင့် `ဗျာ..မေတ္တာကို သက်သေပြဖို့ ချမ်းတာတွေရော၊ ပူတာတွေရော၊ တုန်တာတွေရော ပါတာဘဲလားအဖိုးရယ်´ ဟုပြောလိုက်ရာ အဖိုးအိုက သဘောကျစွာပြုံးလိုက်ရင်း `ဘာလဲ လူလေးက အဖိုးစကားလမ်းကြောင်းလွှဲလိုက်ပြီထင်လို့လား အဲဒီလိုမဟုတ်ပါဘူးကွယ် အဖိုးမေးတာကိုပဲ ဖြေစမ်းပါ.´ဟုပြောလိုက်ရာ လူငယ်ကစိတ်မပါသောလေသံဖြင့် `ချမ်းတဲ့အခါ တုန်တယ် အဖိုး´ဟု ပြောလိုက်လေသည်။ ထိုအခါ အဖိုးအိုက `လူလေးမင်းကလေးတွေကို ချစ်တတ်လား.. ဥပမာကွာ မင်းရဲ့သားသမီး၊ ညီမလေး၊ ညီလေး၊တူ တူမလေးတွေပေါ့ ချစ်စရာကောင်းတဲ့ တွတ်တီးတွတ်တာ စကားပြောတတ်တဲ့အရွယ်တွေကိုပေါ့´ ဟု မေးလိုက်ရာ လူငယ်လေးသည် အိမ်တွင် ကျန်ခဲ့သော သူ၏ညီမလေးကို ပြန်မြင်ယောင်လျက် လှိုက်လှိုက်လှဲလှဲ ပြုံးလိုက်ပြီးနောက် အဖိုးအိုအားကြည့်၍ `ဟုတ်ကဲ့အဖိုး..ကျွန်တော်က ကျွန်တော့်ညီမလေးကို သိပ်ချစ်တာ အိမ်မှာဆို သူ့ပါးလေးနှစ်ဖက်ဖွဖွဆုပ်ရင်း တဟင်းဟင်းနဲ့ ကျီစယ်ဆော့ကစားရင်း တုန်နေအောင်ချစ်တယ်´ ဟုဖြေလိုက်စဉ် အဖိုးအိုသည် လူငယ်လေးအားတစ်လှည့် မိမိ၏ ဖိုးဝရုပ်လေးအားတစ်လှည့် ကြည့်၍ လက်ကနဲ့ ပြုံးလိုက်ရင်း `လူလေးက ညီမလေးကို တဟင်းဟင်းနဲ့ တုန်နေအောင်ချစ်တာလား..ခုနက လူလေးပြောတော့ ချမ်းရင်တုန်တယ်ဆို ..အခုချစ်တော့လည်း တုန်တာပဲလား….ဟား..ဟား´ဟု ရယ်မောရင်း မေးလိုက်ရာ လူငယ်က `အာ..ဒါကတော့ ဘယ်တူမလဲအဖိုးရဲ့ ´ဟုပြောလိုက်ရာ အဖိုးအိုက ဖိုးဝရုပ်လေးကိုကြည်၍ လှိုက်လှိုက်လှဲလှဲပြုံးရင်း လူငယ်အား`အေးပါကွာ …ငါဆိုလိုချင်တာလည်း အဲဒါပါပဲကွယ်..လူလေးရယ် ..ချမ်းလို့တုန်တာက ခန္ဓာဗေဒ ဇီဝကမ္မသဘောတရားကြောင့် …ပါ.ချစ်လို့တုန်တာက ဘာကြောင့် ထင်လဲလူလေး..မေတ္တာကြောင့်ကွယ် ..မေတ္တာကြောင့် .. ဒါကတော့ လက်တွေ့သိအောင် လူလေးကို ဥပမာပေးတာဆိုတော့ လူလေးအနေနဲ့ မေတ္တာကို ယုံကြည်သင့်ပြီ လူလေး´ဟု ပြောလိုက်ရာ လူငယ်သည် အဖိုးအိုအား တစ်လှည့် ဖိုးဝရုပ်လေးအားတစ်လှည့်ကြည့်ရင်း ထိုအဖိုးအို၏ အပြုံးသည် ဖိုးဝရုပ်၏ အပြုံးနှင့် အတော်တူညီသည်ဟု စိတ်ထဲမှာ မှတ်ချက်ချရင်း အဖိုးအိုအား …`အဖိုးပြောတော့လည်း ဟုတ်တာပါပဲ ..မေတ္တာတရားကို ကျွန်တော်ယုံကြည်ပါပြီ… ဒါပေမဲ့ ဘယ်လိုမေတ္တာထားရမှာလဲ ..အဖိုး´ဟုမေးလိုက်ရာ အဖိုးအိုက `ခုနက လူလေးသတ်လိုက်တဲ့ မြွေနဲ့ဖားကို ပဲကြည့်…အဲဒီအချိန်မှာ မြွေကမုဆိုးပေါ့ ..ဖားက သားကောင်.. ဒါပေမဲ့ လူလေးနဲ့တွေ့တဲ့အချိန်မှာ ကျတော့ လူလေးက မုဆိုးဖြစ်သွားပြီး .. မြွေကသားကောင် ဖြစ်သွားတယ်မဟုတ်လား…. တစ်ကယ်လို့မြွေနဲ့ဖားနေရာမှာ ကျားတစ်ကောင်နဲ့ သမင်တစ်ကောင် ဖြစ်နေရင်ကော လူလေးက ကျားကိုသတ်မှာလား… မတရားဘူးလို့ပြောအုံးမှာလား..အဲဒါတွေအားလုံးဟာ ကြီးနိုင်ငယ်ညှင်းသဘာဝတွေပေါ့… မေတ္တာတရားမရှိလို့ဖြစ်ရတာပေါ့ကွယ် …လောကမှာ မေတ္တာတရားမရှိရင် မတရားမှုက ကြီးစိုးတတ်တယ်ကွယ့်..´ဟု ပြောလိုက်ရာ လူငယ်သည် အဖိုးအိုအား ရိုသေလေးစားစွာကြည့်၍ `ဖားနဲ့မြွေလို အဖြစ်မျိုးတွေ ကြုံလာရင် ဘယ်လိုမေတ္တာတရားထားရမှာလဲ အဖိုး´ ဟု မေးလိုက်ရာ အဖိုးအိုက လေးနက်စွာဖြင့် … `ဖားကို ရှင်စေချင်လို့ မြွေကိုရိုက်ရင်လဲ သူ့အစာကို လုတဲ့သဘောပဲလေ ဒါကို မြွေဘက်ကြည့်ရင် မတရားမှုပဲပေါ့ ..ဖားသေရင် သေပါစေဆိုပြီး မြွေကိုဒီအတိုင်း ကြည့်နေပြန်ရင်လည်း ဖားဘက်ကြည့်ရင် မြွေက ကြီးနိုင်ငယ်ညှင်း မတရားမှုကို လုပ်တာပေါ့ကွယ် မြွေကသာ မေတ္တာတရားရှိရင် ဖားမသေဘူးပေါ့ .လူလေးသာမေတ္တာတရားရှိရင် ..မြွေလည်းမသေဘူးပေါ့ အခုတော့ မြွေရဲ့ အကုသိုလ်ကို လူလေးက ပခုံးထမ်းပြောင်းယူလိုက်သလို ဖြစ်သွားခဲ့ရတယ် ..တကယ်လို့ လူလေးသာ မေတ္တာတရားထားခဲ့ရင် အဲဒီ သတ္တ၀ါနှစ်ကောင်ကို ကြည့်ပြီး `မိတဲ့သူလည်း မိပါစေ…လွတ်တဲ့သူလည်း လွတ်ပါစေလို့ မေတ္တာပို့ခဲ့ရင် လူလေးမှာ အကုသိုလ် မဖြစ်တော့ဘူးပေါ့ ´ဟုပြောလိုက်ရာ လူငယ်က လေးနက်တည်ကြည်စွာဖြင့် ……. `ကျေးဇူးတင်ပါတယ် အဖိုး..လောကမှာ ဖားနဲ့မြွေလို အဖြစ်မျိုးတွေ အများကြီး ကြုံတွေ့ရရင်တောင် ကျွန်တော်ဘယ်လို မေတ္တာထားရမယ်ဆိုတာ နားလည်သွားပါပြီ အဖိုးရယ် ..တစ်ကယ့်ကို လှိုက်လှိုက်လှဲလှဲကျေးဇူးတင်ပါတယ်ခင်ဗျာ´ဟုပြောလိုက်လေ၏ ။ ထို့နောက် အဖိုးအိုသည် လူငယ်လေးအားကြည့်၍ စိတ်ထဲမှ အတွေးတစ်ခုကို တွေး၍ တစ်ရွေ့ရွေ့ တစ်လှမ်းချင်း မြို့ကလေးဆီသို့ ဦးတည်လျက်……ထိုအတွေးမှာ ``ကျေးဇူးတင်ပါတယ် လူကလေး…ငါဆယ်နှစ်ကျော်လောက် ရှာနေခဲ့တဲ့အပြုံးစစ်တစ်ခုဆိုတာ ဘာမှမသိသေးတဲ့ ကလေးငယ်တစ်ယောက်ဆီမှာရယ် …..အရာရာအားလုံးသိပြီးတဲ့ ဘုရားရှင်ဆီမှာရယ်ပဲရှိပြီး ..ဒို့လိုလူတွေအတွက် မရှိနိုင်တော့ဘူးလို့ ထင်ခဲ့တာ ..အခုတော့ ..မေတ္တာတရားပါတဲ့ လူလေးရဲ့ အပြုံးကလေးတစ်ခုက.. အပြုံးစစ်စစ်ဆိုတာ မေတ္တာတရားပါမှ ဆိုတဲ့သဘောကို သင်ယူခဲ့ရပြီ´ဟုဖြစ်လေ၏။ လူငယ်လေးသည် အဖိုးအိုထွက်သွားရာဆီသို့ အကြည့်များလိုက်ပါရင်း ထို့နေ့ကို အမှတ် တရဖြစ်စေရန် မိမိလက်မှ အပေါစားရေစိမ်ခံ နာရီလေးမှ ရက်၊ လ၊ နှစ်တို့ကို ကြည့်လိုက်၏။ ထိုနေ့မှာ ``၈ရက်၊ ဇွန်လ၊ ၂၀၁၂´´ပင်…..။ ။\nPosted by ကောင်းကင်ပြာ at 05:58


Grunge - ဝီကီပီးဒီးယား\n၁၉၈၀ အလယ်ပိုင်းများ၊ ဆီအက်တယ်မြို့၊ အမေရိကန်ပြည်ထောင်စု\n Grunge (တစ်ခါတစ်ရံမှာ Seattle sound ဟုလည်း ရည်ညွန်းသည်) သည် alternative rock ၏မျိုးခွဲတစ်မျိုးပြီး ၁၉၈၀ အလယ်တွင် အမေရိကန်ပြည်ထောင်စု၊ ဝါရှင်တန်ပြည်နယ်မှ ပေါ်ထွက်လာခဲ့သည်။ အထူးသဖြင့် ဆီအက်တယ်မြို့မှ ဖြစ်သည်။ အစောပိုင်း grunge ရွေ့လျားမှုသည် Seattle ရှိ independent record label (Sub Pop) တွင် လှည့်ပတ်လာခဲ့သည်။ သို့သော် ကယ်လီဖိုးနီးယား grunge အနုပညာရှင်များနှင့် အမေရိကန်အခြားအစိတ်အပိုင်းများမှ အနုပညာရှင်များနှင့်အတူ ၁၉၉၀မှ ကျော်ကြားမှု ပြန့်နှံလာခဲ့သည်။ အဓိက record အရောင်းအဝယ် အဝယ်အဖြစ် လက်မှတ်ထိုးခဲ့သည်။ Grunge သည် ၁၉၉၀ နှစ်ဝက်တွင် စီးပွားရေးအရ အောင်မြင်မှုရရှိခဲ့သည်။ ပဓာနအားဖြင့် Nirvana ၏ Nevermind, Pearl Jam ၏ Tens, Soundgarden ၏ Badmotorfinger, Alice in Chain ၏ Diot နှင့် Stone Temple Pilot ၏ Core တို့တွင် ဖြစ်သည်။ ထိုတီးဝိုင်းများ၏အောင်မြင်မှုသည် hard rock ဂီတ၏ပုံစံများဖြစ်သော alternative rock နှင့် grunge တို့၏ကျော်ကြားမှုကို မြှင့်တင်နိုင်ခဲ့သည်။grunge တီးဝိုင်းအများစုသည် ၁၉၉၀ နောက်ပိုင်း ဖျက်သိမ်း ၍ ပျောက်ကွယ်ခဲ့သော်လည်း သူတို့သည် ခေတ်ပေါ် rock ဂီတကို လွှမ်းမိုးသက်ရောက်ဆဲဖြစ်သည်။\nGrunge သည် hardcore punk နှင့် heavy metal ၏ အစိတ်အပိုင်းများရောနှောထားသည်။ ဂီတသည် punk ဂီတ၏ raw sound များပါဝင်ထားပြီး စာသားများမှာ ဆင်တူသည်။ မည်သို့ပင်ဆိုစေ နှေးသော tempo များ၊ မညီညာသော ဟာမိုနီများနှင့် ရှုပ်ထွေးသော တီးခတ်ပုံများ ပါဝင်သည်။ heavy metal ကို ပြန်လည်တွေးတောထားသည်။ စာသားများမှာ လောကကို စိတ်ပျက်မှုများကို ရေးစပ်ထားသည်။\nGrunge တီးဝိုင်းများသည် ၁၉၈၀ နောက်ပိုင်းတွင် mainstream သို့ ရုတ်တရက် ဝင်ရောက်လာခဲ့သည်။ Soundgarden သည် ပထမဆုံး grunge တီးဝိုင်းအဖြစ် အဓိက label အဖြစ်လက်မှတ် ရေးထိုးခဲ့သည်။ ၁၉၈၉တွင် A&M records သို့ လက်မှတ်ရေးထိုးခဲ့သည်။ ကိုယ်စားလှယ်အများစုသည် grunge အရေးပါခြင်းကျရှုံးလာမှုအပေါ် ပါဝင်ကူညီခဲ့သည်။ ၁၉၉၀ အတောအတွင်းတွင် grunge တီးဝိုင်းများ ပြိုကွဲခဲ့သည်။ Nirvana မှ Kurt Cobain သည် ဟီရိုးအင်းစွဲလမ်းလာခဲ့ပြီး အသက် ၂၇ အရွယ်တွင် မိမိကိုယ်ကို သတ်သေခဲ့သည်။\n၃.၃ Mainstream အောင်မြင်မှု\n၃.၄ Mainstream ကျော်ကြားမှု ကျဆင်းခြင်း\nစာရေးဆရာ Paul Rambali သည် ၁၉၈၇ တွင် NME ဆောင်းပါတွင် mainstream rock ကို ဖော်ပြရန် ပထမဆုံး အသုံးပြုမှတ်တမ်းတင်ခဲ့သည်။ Mark Arm သည် Seattle မဂ္ဂဇင်း Desperate Times တွင် သူကိုယ့်သူ Mark Mclaught ဟု နာမည် ဤဝေါဟာရကို အသုံးပြုခဲ့ခြင်းဖြစ်သည်။ သူ၏ ကိုယ်ပိုင်တီးဝိုင်း Mr.Epp နှင့် the Calculation ကို Pure grunge! Pure noise! Pure Shit! ဝေဖန်ခဲ့ကြသည်။ Clark Humphrery သည် Desperate Timesတွင် ပါဝင်ကူညီခဲ့သည်။ Seattle တီးဝိုင်းများသို့ ရည်ညွန်းရာတွင် အစောပိုင်းသုံးခဲ့သော် ဝေါဟာရဟု ကိုးကားခဲ့သည်။ ၁၉၈၇ - ၈၈ တွင် ဂီတဆိုင်ရာ label တွင် ဝေါဟာရ ကျော်ကြားလာခဲ့သည်။ Green River ကိုဖော်ပြသော သီးခြားဖြစ်ရပ်များတွင် အသုံးပြုခဲ့သည်။ ဤဝေါဟာရသည် ၈၀ အလယ်တွင် King Snake Roost, The Scientists, Salamander Jim နှင့် Beasts of Bourbon တို့နှင့်အတူ ဩစတေးလျတွင် ကျယ်ပြန့်လာခဲ့သည်။ နောက်ပိုင်းတွင် punke/metal hybrid sound of the Seattle ဂီတဖြစ်ရပ်ဖော်ပြရာတွင် အသုံးပြုခဲ့သည်။\nSome bands associated with the တစ်ချိုတီးဝိုင်းများသည် အမျိုးအစားနှင့် ဆက်နွယ်ခဲ့သည်။ Soundgarden, Pearl Jam နှင့် Alice in Chains တို့ဖြစ်ပြီး label သို့လက်ခံရန် အသင့်မဖြစ်သေးချေ။ Rock and Roll အစား ရည်ညွန်းရာတွင် အသုံးပြုခဲ့သည်။\ngrunge သည် ဂီတာ solo မပါဝင်သော်ငြားလည်း sludgy guitar ကို အသုံးပြုထားသော်လည်း မြင့်မားသော distortion, fuzz နှင့် feedback effect များကို အသုံးပြုထားသည်။ grungeသည် hardcore punkနှင့် heavy metal ၏အစိတ်အပိုင်းများ ရောနှောထားသည်။ ဂီတသည် punk ဂီတ၏ raw sound များပါဝင်ထားပြီး စာသားများမှာ ဆင်တူသည်။ မည်သို့ပင်ဆိုစေ နှေးသော Tempoများ၊ မညီညာသော ဟာမိုနီများနှင့် ရှုပ်ထွေးသော တီးခတ်ပုံများပါဝင်သည်။ heavy metal ကို ပြန်လည်တွေးတာထားသည်။ တစ်ချို့ပုဂ္ဂလိကများသည် grunge ဖွံဖြိုးတိုးတက်မှုနှင့် ဆက်သွယ်ခဲ့ကြသည်။ Sub Pop producer Jack Endinoနှင့် Melvins တီးဝိုင်းတို့ပါဝင်ပြီး grunge ၏ ပေါင်းစပ်ခဲ့ပုံကို ရှင်းပြခဲ့သည်။ Kiss ၏ musical provocation ကဲ့သို့ဖြစ်သည်။ ၁၉၉၀ အစောပိုင်းတွင် Nivana၏ stop-start သီချင်းသည် အမျိုးအစားထဲတွင် ပူးပေါင်းလာခဲ့သည်။ Allmusic က grungeကို hyrid of heavy metal and punk ဟုဆိုခဲ့သည်။ keyboard များမှာ grungeဂီတတွင် အသုံးမပြုသော်လည်း Seattle တီးဝိုင်းသည် Gorrila သည်guitar ချည်းသုံးခြင်း ရှောင်ကြဉ်၍ ၁၉၆၀ ပုံစံ Vox organ ကိုအသုံးပြုခဲ့သည်။\nစာသားများမှာ လောကကို စိတ်ပျက်မှုများကို ရေးစပ်ထားသည်။ ကိုယ်စားလှယ်များသည် ဤကိစ္စကိုအာရုံစိုက်ခဲ့သည်။ grunge ဂီတသမားများသည် လူအသိုင်းအဝိုင်း၏လွဲမှားစွာ ယုံကြည်နေခြင်းကို တင်ပြခဲ့သည်။ အပေါင်းအသင်းများနှင့် အဆင်မပြေမှုများကို ဖော်ပြသည်။ အကြောင်းအရာများသည် punk rock ဂီတသမားနှင့်ဆင်တူသည်။ ၁၉၈၀ အတောအတွင်းတွင် rock ဂီတ၏ အခြားပုံစံများသည်လည်း ကျော်ကြားလာခဲ့သည်။ grunge၏ ဖျော်ဖြေတင်ဆက်မှုများသည် မြင့်မားသော ဖျော်ဖြေတင်ဆက်မှုများဖြစ်သည်။ grunge တီးဝိုင်းများသည် ရှုပ်ထွေးမှုများကို ငြင်းပယ်ခဲ့သည်။ များစွာသော ဂီတအမျိုးအစားများကို စုစည်းတင်ပြထားသည်။ ၁၉၉၆ခုနှစ် documentary Hype တွင် Jack Endino ပြောကြားသည်မှာ Seattle တီးဝိုင်းမျာသည် ဖျော်ဖြေတင်ဆက်ရာ၌ မဆီလျော်ဟု ပြောကြားသည်။\ngrunge ဂီတသမားများမှာ thrift store များမှာ ပစ္စည်းကို အသုံးပြုကြသည်။ flannel ရှပ်များကို ဝတ်ဆင်ကြသည်။ Designနှင့် imageမှယူဆခြင်းအားဖြင့် grunge တီးဝိုင်းများမှာ lo-fi များကို အသုံးပြုထားပြီး ထုံးစံအတိုင်းမဟုတ်သော album cover များပါဝင်သည်။ ညှို့မှိုင်းသော colorများကို အသုံးပြုထားပြီး ပရိဒေဝဖြစ်နေသော စာသားများပါဝင်သည်။ punk rock ဒီဇိုင်းတွင် သုံးပြီးသားဖြစ်သည်။ computerအသုံးပြုခြင်း တိုးတက်လာသကဲ့သို့ digital ပုံရိပ်များလည်း တိုးတက်လာခဲ့သည်။ ပုံစံကို grunge typography ဟူလည်း ခေါ်သည်။\ngrunge၏အသံများမှာ အခြားဂီတအဖြစ်အပျက်များမှ music Seattleမှ ဖြစ်သည်။ Sub Popမှ Jonathon Poneman ပြောကြားခဲ့သည်မှာ “Seattleသည် တက်ကြွနေသာဂီတဖြစ်ရပ်နှင့်အတူ ပြည့်စုံသော ဥပမာဖြင့် ဒုတိယမြို့တော်ဖြစ်သည်။ American မီဒီယာများမှ မသိကျိုးကျွန်ပြုသည်။ Mark Arm ထောက်ခံထားသည်မှာ “အခြားစိတ်ကူးစိတ်သန်းများကို ဆုတ်ဖြဲထားသည်ဟုဆိုသည်။ grungeသည် local punk rockဖြစ်ရပ် ပြောင်းလဲဖြစ်ပေါ်ခဲ့သည်။ လှုံဆော်ခဲ့သောတီးဝိုင်းများမှာ The Fartz, The U-Men, 10 Minute Warning, The Accused နှင့် Fastbacksတို့ဖြစ်သည်။ Melvinsတီးဝိုင်း၏လေးလံနှေးကွေးသော sludgyပုံစံများမှာ grunge sound တွင် လွှမ်းမိုးခဲ့သည်။\nပစိဖိတ်အနောက်မြောက်ပိုင်းတွင် အနုပညာရှင်များနှင့် ဂီတဖြစ်ရပ်အကြောင်းအရာများသည် grunge အပေါ်တွင် လွှမ်းမိုးခဲ့သည်။ Alt-rock တီးဝိုင်းများသည် အမေရိကန်အရှေ့မြောက်အရပ်မှဖြစ် ပြီး Sonic Youth, Pixies, နှင့် Dinosour Jrတို့ပါဝင်ပြီး အမျိုးအစားအပေါ်အရေးကြီးစွာ လွှမ်းမိုးခဲ့သည်။ Sonic Youth ၏ “inadventenly nurtured” တွင် grunge ဖြစ်ရပ်တွင် ပါဝင်လာခဲ့ သည်။ ပြင်းထန်စွာအရေးပါလာသည်။ Pixies တီးဝိုင်းသည် Nivanaမှ Kurt Cobain လွှမ်းမိုးခဲ့သည်။ Rolling Stoneအင်တာဗျူးတွင် ပြောကြားထားသည်မှာ “ကျွန်တော် ဤတီးဝိုင်းများနှင့် ဆက်သွယ်မှုမှာ ကြီးမားပါတယ်။ ကျွန်တော်အနည်းဆုံးတော့ Pixiesရဲ့ cover တီးဝိုင်းအနေနှင့်ရှိသင့်ပါတယ်။ သူတို့တွေဟာ နှုးညံ့ငြိမ်သက်ပြီး ကျယ်လောင်ပြီး ခက်ခဲပါတယ်။ ၁၉၉၇ ဩဂုတ်လတွင် Guitar World မဂ္ဂဇင်းတွင် Dave Grohlပြောကြားသည်မှာ “Kurt, Kirstနှင့် the Knack, Bay City Rollers, Beatlesနှင့် Abbuတို့ကို Flipperနှင့် Black Flag တို့ကို ကြိုက်သလောက်ကြိုက်ပါတယ်။ Black Sabbath၏ War Pigs တို့လည်းပါဝင်ပါတယ်။\nအမျိုးအစား၏ punkနှင့် alternative rock အရင်းအမြစ်မှ သွေဖည်၍ grunge တီးဝိုင်းများသည် ၁၉၇၀အစောပိုင်းတွင် heavy metal အပေါ်လွှမ်းမိုးခဲ့သည်။ “Babylon’s Burning From Punk to Grunge ၏စာရေးဆရာ Clinton Heylonက Black Sabbath ကိုကိုးကား၍ “ အနောက်မြောက်ဖြစ်ရပ်တွင် pre-punk လွှမ်းမိုးခဲ့ပါလိမ့်မည်။ Black Sabbathသည် သူတို့၏ ကိုယ်ပိုင် recordများကို ဖြတ်လျက် grunge sound ကို ပုံဖော်ခဲ့သည်။ ဂီတဗေဒပညာရှင် Bob Gulla Black Sabbath ၏အသံနှင့် ပတ်သက်၍ ပြောကြားသည်မှာ grunge ၏အကျော်ကြားဆုံးတီးဝိုင်းများတွင် အကျိုးလုံးဝသက်ရောက်စေသည်။ Nivana, Soundgardenနှင့် Alice in Chains တို့ ပါဝင်သည်။ Led Zeppelin ၏လွှမ်းမိုးမှုကို Soundgarden ၏အလုပ်တွင် တွေ့ရသည်။ Guitar World တွင် Jon Wiederhorn ပြောကြားသည်မှာ တိကျတဲ့ grunge ဆိုတာဘာလဲ။ Creedence Cleanwater Revival, Black Sabbath နှင့် the Stoogesတို့ဟာ တော်တော်လေးနီးစပ်ပါတယ်။ Los Angeles hardcore punk တီးဝိုင်း Black Flag ၏ ၁၉၈၄ My War album သည် heavy metal နှင့် သူတို့၏ traditional sound များကို ပေါင်းစပ်ထားသည်။ Seattleတွင် ပြင်းထန်သော ရိုက်ခတ်မှုဖြစ်သည်။ Mudhoney တီးဝိုင်းမှ Steve Turner ပြေထားသည်မှာ “နိုင်ငံရှိလူတော်တော်များများဟာ Black Flagကို မကြိုက်ကြပါဘူး။ ဒါပေမယ့် ဒါဟာ တကယ်ကောင်းပါတယ်။ သူတို့ဟာ တကယ်ဆန်းကြယ်တဲ့အသံတွေပါပဲ။ တီးဝိုင်းများသည် ၁၉၈၄တွင် Seattle ဂီတဖြစ်ရပ်တွင် metalနှင့် punk ကိုစတင်၍ ရောနှောခဲ့သည်။\nnoise rockတီးဝိုင်းအချို့၏ raw, distortedနှင့် feedback- intensive အသံများသည် grunge အပေါ်လွှမ်းမိုးလျက်ရှိသည်။ ထိုကြားထဲတွင် Wisconsin မှ Killdozerနှင့် San Franciscoမှ Flipper တို့ပါဝင်သည်။ Butthole Sufers တီးဝိုင်း၏ punk, heavy metalနှင့် noise rock တို့ ရောနှောထားသည်မှာ အဓိကလွှမ်းမိုးမှုဖြစ်သည်။ ဩစတေးလျသီးခြားတီးဝိုင်းထဲတွင် The Scientists, Cosmic Psychos နှင့် Feedtime တို့ပါဝင်သည်။ သူတို့သည် grunge၏ ရှေ့ပြေးများဖြစ်သည်ဟု ကိုးကားခံရသည်။ သူတို့၏ဂီတသည် Seattle ဖြစ်ရပ်တွင် လွှမ်းမိုးလာခဲ့သည်။ Neil Youngသည် Pearl Jam နှင့် ဖျော်ဖြေတီးခဲ့ပြီးနောက် Mirror Ball album ကို မှတ်တမ်းတင်ခဲ့သည်။ မီဒီယာအဖွဲ့ဝင်အချို့သည် သူကို Godfather of Grunge ဟုအမည်ပေးကြသည်။ သူ၏ distorted guitar နှင့် ထူးခြားသည်မှာ Rust Never Sleeps albumဖြစ်သည်။ သို့သော်နောက်ပိုင်းတွင် ရုပ်သိမ်းခံရသည်။ Redd Kross တီးဝိုင်း၏ Neurotica album သည်လည်း လွှမ်းမိုးလာခဲ့သည်။ Jonatham Poneman ဆိုထားသည်မှာ Neurotica Seattle ဂီတအသိုင်းအဝိုင်းနှင့်ကျွန်တော်တို့၏ ဘဝကို ပြောင်းလဲစေခဲ့သည်။\ngrunge၏ ဖွံ့ဖြိုးတိုးတက်မှုထဲမှ မှုလဖြစ်သော ဖြန့်ချိမှုများထဲတွင်C/Z Record Deep Six ပါဝင်သည်။ Green River, Soundgarden, Melvins, Malfunkshun, Skin Yard နှင့် The U-Men စသော တီးဝိုင်း၆ခုများ၏ trackများဖြင့် ထူးခြားသည်။ အနုပညာရှင်များသည် hardcore၏ တင်းမားခြင်းနှင့် heavy metal ၏ slower tempo များဖြင့် လေးလံသိပ်သည်းသော aggressive sound များ ပါရှိသည်။ ထိုနှစ်နောက်ပိုင်းတွင် Brace Pavitt၏ Sub Pop 100နှင့် Green River ၏ Dry AsaBone တို့ဖြန့်ချိခဲ့သည်။ Sub Popမှ Bruce Pavittနှင့် Jonathan Poneman တို့ပြောကြားသည်မှာ ဂီတသမိုင်းကြောင်းထဲမှ ဂီတဖြစ်ရပ်များလှုံဆော်မှုကြောင့် သူတို့၏ label project ဖြစ်သော Seattle Sound ကို လုပ်ရန်သေချာလာခဲ့သည်။ တူညီသော ပုံစံ album များထုတ်လုပ်ခြင်းကြောင့် တောင့်တင်းခိုင်မာလာခဲ့သည်။ ဂီတစာရေးဆရာ Michael Azerradသည် Mudhoney, Soundgarden စသော အစောပိုင်း grunge တီးဝိုင်းများကို အသိအမှတ်ပြုခဲ့သည်။\nအစောပိုင်းgrunge ဖျော်ဖြေတင်ဆက်မှုများသည် ကြဲသော်လည်း Sub Pop photographer Charles Peterson၏ ပုံများသည် သီဆိုပွဲများမှ အဓိကဖြစ်ရပ်များကို အကူအညီပေးခဲ့သည်။ Sub Pop သည် Seattle grunge ရွေ့လျားမှုတွင် ဦးဆောင်နေစဉ် Green River တီးဝိုင်းတည်ထောင်သူ Mudhoney သည် Sub Popတီးဝိုင်း flagshipတွင် ပါဝင်ခဲ့သည်။ ပစိဖိတ်အနောက်မြောက်အရပ်မှ အခြား record labelများသည် grunge ကိုထောက်ကူအားပေး ကူညီခဲ့သည်။ C/Z Records, Estrus Records, Empty Records နှင့် PopLIama Records များပါဝင်သည်။ Pavitt နှင့် Poneman တို့သည် ဗြိတိန်မဂ္ဂဇင်း Melody Maker မှ သတင်းစာဆရာ Everett True ကို local ဂီတဖြစ်ရပ်ဆောင်းပါးရေးရန် တောင်းဆိုပြီးနောက် grunge သည် အင်္ဂလန်မှ မီဒီယာများကို ဆွဲဆောင်နိုင်ခဲ့သည်။ ၁၉၈၀ နောက်ပိုင်းအတောအပိုင်းတွင် local area အပြင်ဘက်တွင် လည်း grunge ကိုသိရှိလာကြသည်။ local show များစွာ ပေါ်ပေါက်လာခဲ့သည်။ grune ၏ underground ဂီတထဲတွင် ကျော်ကြားမှုသည် တီးဝိုင်းများကို Seattle သို့ပြောင်းရွေ့စေခဲ့သည်။ Grungeတီးဝိုင်းအများစုသည် သူတို့၏ အသံများ သုံးလေးမျိုးခွဲလိုက်သည်။\ngrunge တီးဝိုင်းများသည် ၁၉၈၀နောက်ပိုင်းတွင် mainstream သို့ဝင်ရောက်လာခဲ့သည်။ Soundgarden သည် ၁၉၈၉တွင် A&M Records တွင် ဆက်သွယ်ခဲ့ပြီးနောက် ပထမဆုံး grunge တီးဝိုင်းဖြစ်လာခဲ့သည်။ Nirvana သည် Aberdeen, Washingtonမှဖြစ်ပြီး ၁၉၈၉ တွင် Bleach album ထွက်ပြီးနောက် major label ဖြစ်လာခဲ့သည်။ Nirvana သည် ၁၉၉၁ စက်တင်ဘာတွင် Nevermind albumထွက်လာခဲ့သည်။ album သည် အရေးကြီးသော အောင်မြင်မှု ဖြစ်လာခဲ့သည်။ MTV တွင် ပြသခြင်းခံရသည်။ Nevermind သည် ၁၉၉၁ ခရစ်စမတ်တွင် အချပ်ရေ ၄၀၀၀၀၀ ကျော်ရောင်းရသည်။ ၁၉၉၂ ဇန်နဝါရီတွင် Nevermind Billboard 200 တွင် နံပါတ်၁နေရာတွင်ရှိသော pop superstar Michael Jackson၏ Dangerous နေရာတွင် အစားထိုးခြင်းခံရသည်။ Nevermind ၏အောင်မြင်မှုသည် ဂီတစက်မှုဇုံကို အံဩစေခဲ့သည်။ Nevermind သည် grungeတွင် ကျော်ကြားရုံသာမက ယဉ်ကျေးမှုဆိုင်ရာနှင့် စီးပွားရေးအရ alternative rock တွင် အလားအလာရှိလာခဲ့သည်။ glam metalသည် rock ဂီတကို လွှမ်းမိုးနေချိန်တာင်ယဉ်ကျေးမှုအရ ဆက်နွယ်နေခြင်းဖြစ်သည်။ grunge သည် mainstream ၌ ရောင်းချနိုင်ရန် စီးပွားရေးပရိသတ်များ များပြားလာခဲ့သည်။ ယဉ်ကျေးမှုအပိုင်းအစများဖြင့် ခိုင်မာစေခဲ့သည်။ အခြားgrunge တီးဝိုင်းများသည် Nirvana ၏အောင်မြင်မှုနောက်သို့ လိုက်ရှိခဲ့သည်။ Pearl Jam သည် ၁၉၉၁ ဩဂုတ်လတွင် Ten album ထွက်လာခဲ့သည်။ album၏ ရောင်းအားမှာ တစ်နှစ်ကြာပြီးမှ ရောင်းအားမြင့်တက်လာခဲ့သည်။ ၁၉၉၂ နှစ်ဝက်တွင် “Ten” album သည်အောင်မြင်မှုရရှိခဲ့ပြီး ရွှေတံဆိပ်ဆုရရှိခဲ့ပြီး Billboard chartsတွင် နံပါတ်၂နေရာသို့ ရောက်ရှိခဲ့သည်။\nSoundgarden ၏ Badmotorfinger နှင့် Alice in Chain ၏ Dirt album ပြီးနောက် Temple of the Dog တီးဝိုင်းကို ဖွဲ့စည်းခဲ့သည်။ ၁၉၉၂ခုနစ်၏ 100 top selling album ဖြစ်လာခဲ့သည်။ grunge တီးဝိုင်းများ၏ ကျော်ကြားမှသည် Rolling Stoneမှ Seattleမြို့ကို “ the new Liverpool”ဟု အမည်ပေးခဲ့သည်။ တီးဝိုင်းများသည် အောင်မြင်ရန်မျှော်လင့်ချက်ဖြင့် မြို့သို့ပြောင်းရွေ့စဉ် အရေးပါသော grungeတီးဝိုင်းများသည် Seattle မြို့တွင် အဓိက record label များ ရေးထိုးခဲ့ကြသည်။ grunge ဖြစ်ရပ်ထဲတွင် Cameron Crowe ၏ single filmလည်းပါဝင်ခဲ့သည်။ ကျော်ကြားသော Seattle grunge တီးဝိုင်းများဖြစ်သော Pearl Jam, Soundgarden နှင့် Alice in Chains တွင် ဝင်ခဲ့သည်။ ၁၉၉၁ တွင် Seattle မြို့တွင် ရိုက်ကူးခဲ့ခြင်းဖြစ်သည်။ grunge ဂီတသည် ကျော်ကြားလာခဲ့ပြီး Seattle ဂီတဖြစ်ရပ်တွင် ကြီးမားစွာ စိတ်ဝင်စားလာခဲ့သည်။ Seattle ဂီတဖြစ်ရပ်သည် ၁၉၈၀နောက်ပိုင်းတွင် စတင်ခဲ့ပြီး ၁၉၉၀ အစောပိုင်းတွင် ဂီတ၏ ကွဲပြားသော ပုံစံများနှင့် အမျိုးအစားများပါဝင်သည်။ များသော အနုပညာရှင်များသည် သူတို့၏ အောင်မြင်မှုနှင့် အတူ မချောင်မချိဖြစ်လာကြသည်။ Nirvana မှ Kurt Cobain က Michael Azerrad ပြောကြားသည်မှာ “ကျော်ကြားမှုသည် ကျွန်တော်လို ချင်သော နောက်ဆုံးအရာဖြစ်သည်ဟုဆိုသည်။ Pearl Jam ကလည်း အောင်မြင်မှု၏ ဝန်ကို ခံစားရသည်။ Nirvana၏ (၁၉၉၃) In Utero album ထွက်လာခဲ့သည်။ Nirvanaမှ ဘေ့စ်ဂီတသမား Krist Novoselic ပြောကြားသည်မှာ “ရိုင်းသော aggressive soundနဲ့တကယ့် alternative မှတ်တမ်းပါပဲ” ဟု ဆိုသည်။ ဖြန့်ချိပြီးမကြာခင် Billboard Charts တွင် ထိပ်သို့ရောက်ရှိခဲ့သည်။ Pearl Jam သည်လည်း ၁၉၉၃တွင် ဒုတိယမြောက် album VS ထွက်လာခဲ့ပြီး ပထမအပတ်အတွင်းတွင် ၉၅၀၃၇၈ အချပ်ရေရောင်းချနိုင်ခဲ့သည်။ Billboard chart တွင် ထိပ်သို့ရောက်ရှိခဲ့သည်။ ထိုကာလအတောအတွင်းတွင် ဝေဖန်ရေးသမားများက grunge soundသည် Seattle မှ မဟုတ်ဟု ဝေဖန်လာကြသည်။ အမေရိကန်တီးဝိုင်း Stone Temple Pilotsသည် ၁၉၉၄ဇန်နရီတွင် Rolling Stone မှ စာဖတ်သူများမှ Best New Bandနှင့် မဂ္ဂဇင်းဂီတဝေဖန်ရေးသမားများက Worst New Band ဟုမဲပေးခြင်းခံရသည်။ ဝေဖန်ရေးသမားများနှင့် ဝါသနာအိုးများကြားထဲက ကွဲလွဲချက်များဖြစ်သည်။\nMainstream ကျော်ကြားမှု ကျဆင်းခြင်း[ပြင်ဆင်ရန်]\nကိုယ်စားလှယ်တော်တော်များမှာ grunge ဂီတကျဆင်းရာ၌ ပါဝင်ကူညီခဲ့သည်။ ၁၉၉၀ နှစ်ဝက်အတောအတွင်းတွင် grunge နေရာတွင် post-grunge ဝင်ရောက်လာခဲ့သည်။ ၂၁ရာစုအစတွင် စီးပွားရေးအရ အလားအလာရှိလာသည်။ Post-grunge တီးဝိုင်းများဖြစ်သော Candlebox နှင့် Bush တို့သည် grunge ကိုဖြတ်ကျော်ပြီး ပေါ်ထွက်လာသည်။ ထိုအနုပညာရှင်များသည် grunge ၏ရင်းမြစ်တွင် လိုအပ်လာပြီး ကြီးမားစွာ လွှမ်းမိုးလာခဲ့သည်။ Post-grunge သည်စီးပွားရေးအရ အလားအလာရှိသော အမျိုးအစားဖြစ်ပြီး grunge ၏ distorted guitar များနှင့် ရောစပ်ထားသည်။ အပြန်အလှန်အားဖြင့် United Kingdom တွင် grunge ၏ လွှမ်းမိုးမှုကို ဆန့်ကျင်သောအားဖြင့် alternative rock အမျိုးအစားဖြစ်သော Britpop ပေါ်ထွက်လာခဲ့သည်။ Britpopကို ငယ်ရွယ်နုပျိုသော ဆန္ဒကို အသိအမှတ်ပြုခြင်းဟုဆိုသည်။\n၁၉၉၀ အတောအတွင်းတွင် grunge တီးဝိုင်းများပြိုကွဲခဲ့သည်။ Kurt Cobainသည် သမားရိုး မဟုတ်သော အောင်မြင်မှု၏ဒဏ်ကို ခံရသည်။ ဟီရိုအင်းလည်း စွဲလာခဲ့သည်။ ၁၉၉၄အစောပိုင်းတွင် ကောလဟလမှာ Cobain သည်ဆေးလွန်ခဲ့ပြီး Nirvana ပြိုကွဲခဲ့သည်ဟု ဆိုသည်။ ၁၉၉၄ ဧပြီ ၈ ရက်နေ့တွင် Cobain သည် မိမိဘာသာရရှိသော သေနတ်ဒဏ်ရာနှင့် သေဆုံးနေသည်။ Nirvana တီးဝိုင်းသည်လည်း ပြိုကွဲခဲ့သည်။ Pearl Jamသည် လက်မှတ်ခဈေးကြီးသည်ဟု ယူဆကာ နွေရာသီခရီးစဉ်ကို ဖျက်ပစ်လိုက်သည်။ Pearl Jamသည် company ကို သပိတ်မှောက်ခဲ့သည်။ နောက်သုံးနှစ်အတွင်း အမေရိကန်တွင် တီးဝိုင်း၏ show ပွဲများကို တားဆီးပိတ်ပင်ခြင်းခံရသည်။ Alice in Chains သည် ၁၉၉၆တွင် ဖျော်ဖြေတင်ဆက်ခဲ့သည်။ တီးဝိုင်းခေါင်းဆောင် Layne Staleyသည် ၂၀၀၂ခုနှစ်တွင် ကိုကင်းနှင့် ဟီရိုအင်းဆေးလွန်း၍ သေဆုံးခဲ့သည်။ Soundgarden နှင့် Screaming Tree တီးဝိုင်းတို့သည် ၁၉၉၆တွင် Down on the Upside နှင့် Dust တို့ထွက်ရှိလာခဲ့သည်။\ngrungeတီးဝိုင်းအချို့သည် recording နှင့် ခရီးစဉ်များမှ အောင်မြင်မှုရရှိခဲ့သည်။ သိသာထင်ရှားဆုံးမှာ Pearl Jam ဖြစ်သည်။ Kurt Cobain ၏ ပုံကြမ်းလက်ရာများနှင့် စာမူများကို စုစည်းထားသော Journalsနှင့် Nirvana တီးဝိုင်း၏အကောင်းဆုံးတစ်ပေါင်းတည်း စုစည်းထားခြင်းများကို ၂၀၀၂ခုနှစ်တွင် ထွက်ရှိခဲ့သည်။ The New York Timesမှ Nirvanaကို ထောက်ခံထားသည်မှာ ၁၉၉၄တွင် Mr.Cobain သတ်သေခဲ့သော်လည်း အောင်မြင်မှုများပို၍ ရရှိခဲ့သည် ဟုဆိုသည်။ Nirvana ၏ “You Know You’re Right” သည် Hot Mainstream Rock Tracksတွင် နံပါတ်တစ်နေရာသို့ ရောက်ရှိခဲ့သည်။ ၂၁ရာစု၏ပထမဆယ်စုနှစ်အလယ်တွင် The Seattle Times သတင်းစာမှ Seattle မြို့မှ ပေါ်ထွက်လာသည့် grunge လွှမ်းမိုးသည့်အုပ်စုများကို ရေးမှတ်ခဲ့သည်။ Post Stardom Depression, The Valley, The Vines နှင့် Weapons တို့ပါဝင်သည်။ The Guardian နေ့စဉ်သတင်းစာမှလည်း မှတ်တမ်းတင်ခဲ့သည်။ Yorkshire မှ Dinosaur Pile-Up, The Old Romantic Killer Band, The Tempus , Above Them, Pulled Apart by Horsesနှင့် Wonderswan တို့ပါဝင်သည်။ ၂၀၀၃တွင် New York Timesသည် နိုးကြားလာသော grunge fashing ကိုမှတ်တမ်းတင်ခဲ့သည်။ Alice in Chains သည် ၂၀၀၅ ခုနှစ်တွင် ပြန်လည်ဖွဲ့စည်းခဲ့ပြီး Way to Blue album ထွက်လာခဲ့သည်။ ၂၀၁၃တွင် The Devil Put Dinosaur Here album ထွက်ရှိလာခဲ့ပြီး Billboard 200 တွင် နံပါတ် ၂ နေရာသို့ ရောက်ရှိခဲ့သည်။ Stoner rock နှင့် sludge metal တို့ လွှမ်းမိုးမှုများပါရှိသည်။ Soundgardenသည် King Animal ထွက်ရှိလာခဲ့ပြီး ဒိန်းမတ်၊နယူးဇီလန် နှင့် အမေရိကန်တို့တွင် နံပါတ် ၅ နေရာသို့ ရောက်ရှိခဲ့သည်။\n↑ Grunge။ AllMusic။ Rovi Corporation။ 24 August 2012 တွင် ပြန်စစ်ပြီး။\n↑ Paul Rambali။ "he American Midwest: Akron and Cleveland--Exploring alternative hives of industry in Akron, City of Rubber, and Cleveland, City of Steel"၊ April 1, 1978။\n↑ Masco၊ Maire (2015)။ Desperate Times: The Summer of 1981။ Fluke Press။ ISBN 978-1938476013။\n↑ True၊ Everett။ "No End in Sight: Mudhoney Is Alive and Well"၊ The Stranger၊ 20 January 2001။ 11 September 2009 တွင် ပြန်စစ်ပြီး။\n↑ Clinton Heylin. Babylon's Burning: From Punk to Grunge. Conongate, 2007. ISBN 1-84195-879-4, p. 606.\n↑ Brett Buchanan။ BEN SHEPHERD TRASHES GRUNGE LABEL, SAYS SOUNDGARDEN WERE NEVER A GRUNGE BAND။ AlternativeNation.net။ 12 July 2015 တွင် မူရင်းအား မော်ကွန်းတင်ပြီး။7January 2016 တွင် ပြန်စစ်ပြီး။\n↑ Pearl Jam: Interviews with all five members။ ew.com။\n↑ Interview: Alice in Chains â€" The National Student။ Thenationalstudent.com (2013-10-07)။ 2015-07-22 တွင် ပြန်စစ်ပြီး။\n"https://my.wikipedia.org/w/index.php?title=Grunge&oldid=736874" မှ ရယူရန်\nဤစာမျက်နှာကို ၆ မတ် ၂၀၂၂၊ ၁၉:၅၂ အချိန်တွင် နောက်ဆုံး ပြင်ဆင်ခဲ့သည်။


on: 02 Sep, 2017\nစိတ်ကယောင်းကတမ်းဖြစ်ခြင်းရောဂါသည် စိတ်ကျန်းမာရေးကို အပြင်းအထန် ထိခိုက်စေခြင်းဖြင့် စိတ်ရှုပ်ထွေးစေခြင်း ပတ်ဝန်းကျင်အပေါ် စိတ်ဝင်စားမှုမရှိခြင်းတို့ကို ဖြစ်စေပါသည်။ကယောင်ကတမ်းဖြစ်စဉ်လက္ခဏာများ(က) ပတ်ဝန်းကျင်ကိုမသိခြင်း (၁) ဘယ်ရောက်နေ ဘာဖြစ်နေမှန်မသိ (၂) အာရုံမစိုက်နိုင်၊ စိတ်ကလေနေသည် (၃) မေးလျှင်မဖြေနိုင်၊ သူ့မှာ အာရုံကများနေသည်...\nအိပ်ငွေ့ချခြင်းသည် စိတ်ကျန်းမာရေးဆိုင်ရာ ကုထုံးတစ်ရပ်အဖြစ် ပါဝင်သည်။ အိပ်ငွေ့ချကုထုံးဖြင့် စိတ်ကျန်းမာရေးယိုယွင်းသူများကို အကူအညီများစွာ ပေးနိုင်သည် ဖြစ်ပါသည်။ အိပ်ငွေ့ချခြင်းကို တချို့က Magic (မှော်အတတ်၊ မျက်လှည့်ပညာ) ဟု ထင်မှတ်မှားနေတတ်ကြသည်။ အိပ်ငွေ့ချခြင်း Hypnosis မှာ Magic တစ်ခု လုံးဝမဟုတ်ပါ။ အိပ်ငွေ့ချခြင်းသည် လူနာအား သင့်အပေါ် အာရုံစူးစိုက်မှု စုစည်းစေပြီး ယုံကြည်မှုရရှ...\non: 12 Aug, 2017\nInsomnia ဆိုသည်မှာ ကောင်းမွန်စွာ အိပ်မပျော်သည့် ရောဂါအခြေအနေတစ်ခု ဖြစ်သည်။ အရွယ်ရောက်ပြီး သူတိုင်း အိပ်မပျော်ခြင်းကို အနည်းနဲ့ အများ ခံစားဖူးကြသည်။ Insomnia တွင် အိပ်ပျော်ရန် ခက်ခဲခြင်း၊ အိပ်ပျော်သော်လည်း မကြာခဏ နိုးခြင်း၊ သို့တည်းမဟုတ် ၂ မျိုးလုံး ဖြစ်ပေါ် ခံစားရခြင်းများ ရှိနိုင်သည်။ အိပ်ပျော်ခြင်း ကောင်းစွာမဖြစ်သည့်အခါ မနက်ခင်းတွင် လန်းဆန်းခြင်း မရှိဘဲ၊ စွမ်းဆောင်မှုများလည်း ကျဆင်းနိုင်သည်။&...\nယခုအခါ မက်ဒီတေးရှင်း (Meditation) ဟူသော စကားလုံးသည် လူအများနှင့် ယဉ်ပါးနေသော စကားလုံး ဖြစ်ပါသည်။ မက်ဒီတေးရှင်းဆိုသည်မှာ အာရုံတစ်ခုတည်း အပေါ်၌ စိတ်တည်တံ့နေအောင် သတိကပ်ထားသော အလေ့အကျင့်ပင်ဖြစ်သည်။ ဂါထာမန္တန်တစ်ခုကို အာရုံစိုက် ရွတ်ဖတ်နေခြင်း ၊အရာဝတ္ထုတစ်ခုပေါ်သို့ မမှိတ်မသုန် စူးစိုက်ကြည့်နေခြင်းနှင့် မိမိယုံကြည်ကိုးစားရာအာရုံတစ်ခုခုကို သတိနှင့် မလွတ်တမ်းအာရုံပြုနေခြင်း စသည့် အလေ့အကျင့...\nလူ့ကျင့်ဝတ်တစ်ခုခုကို ချိုးဖောက်သည်ဟူ၍ လည်းကောင်း၊ ရှက်ဖွယ်ကောင်းသော အပြုအမူတစ်ခုခုကို ပြုလုပ်မိသည်ဟူ၍ လည်းကောင်း ယူဆပြီး မိမိကိုယ်မိမိ တန်ဖိုးမရှိသူဟု ခံစားနေရခြင်းသည် အပြစ်စွဲစိတ် ခံစားမှုဖြစ်၏ ။အပြစ်စွဲစိတ် ခံစားနေရသူတွင် တွေ့မြင် ရတတ်သည့် လက္ခဏာတို့မှာ အောက်ပါအတိုင်း ဖြစ်ကြသည်။၁။ ကိုယ့်ကိုယ်ကို အပြစ်တင်ခြင်း - အမှားတစ်ခု ကျူးလွန်မိခြင်း၊ ရှက်ဖွယ်ကောင်းသော အလုပ်...\nဘာကြောင့် Transgender ဖြစ်ချင်တာလဲ\nTransgender ဆိုတာ လူတွေထဲက လူတစ်ယောက်ပါပဲ။ ဒါပေမယ့် သူဟာ သူ ့ကိုယ်သူ လိင်မှားပြီး မွေးဖွားလာခဲ့တာလို့အယူအဆရှိနေသူ ဖြစ်ပြီး အဲဒီမှားယွင်းနေတဲ့ လိင်ကို ခွဲစိတ်ပြုပြင်ပြီး စိတ်အလိုဖြည့်ထားတဲ့သူတွေပါ။ လိင်ပြောင်းလူသားတွေပေါ့။သူတို ့တွေဟာ Heterosexual၊ Homosexual၊ Bisexual၊ Asexual စသည်ဖြင့် သတ်မှတ်ခံထားရပါတယ်။ သူတို ့ကို တတိယလိင်လူသား(third gender) တွေလို ့လည်းခေါ်ကြပါသေးတယ်။ Transge...\nကစဉ့်ကလျားဟူသော မြန်မာစကားသည် ဖရိုဖရဲဖြစ်ချင်သလို ဖြစ်နေသည့် အခြေအနေမျိုးအတွက် အသုံးပြုလေ့ရှိသောစကားများ ဖြစ်ပါသည်။ အနောက်တိုင်း ဆေးပညာတွင် Schizophrenia ဆိုသည့် ရောဂါတစ်မျိုးရှိပါသည်။ မြန်မာလို စိတ်ကစဉ်ကလျားရောဂါဟု ပြန်ဆိုကြပါသည်။ စိတ်ကစဉ့်ကလျားရောဂါ တွင်မူ စိတ်လုပ်ငန်းများသည် မူမမှန်ဖြစ်ကြ၏။ ဖောက်ပြန်ပြောင်းလဲနေကြ၏။ စိတ်သဘောထားများ မမှန်ကန် ဖောက်ပြန်နေခြင်းကြောင့် အပြောအဆိုနှင့် အမ...\nDementia (သတိလက်လွတ် ဖြစ်ခြင်း)\nDementia ရောဂါသည် မှတ်ဉာဏ် ချို ့ယွင်းခြင်း၊ စဉ်းစားတွေးခေါ်ဉာဏ် လျော့နည်းလာခြင်းဖြစ်ပြီး နေ ့စဉ်လုပ်ငန်းဆောင်တာများကိုပါ ထိခိုက်သည်အထိ လူမှုဆက်ဆံရေးအား အနှောင့်အယှက် ပေးနိုင်ပါသည်။လက္ခဏာများDementia ၏ လက္ခဏာများသည် ဖြစ်ပွားစေသော အကြောင်းရင်းကို လိုက်၍ ပြောင်းလဲတတ်သော်လည်း အဖြစ်များသော လက္ခဏာများမှာ(၁) သိမြင်မှုဆိုင်ရာ ပြောင်းလဲမှုမျာ...\nIllness anxiety disorder (မကျန်းမာမည်ကို အစိုးရိမ်လွန်ခြင်း)\non: 25 Jun, 2017\nအကျဉ်းရှင်းလင်းချက်မကျန်းမာမည်ကို အစိုးရိမ်လွန်ခြင်းဆိုသည်မှာ ကျန်းမာရေးနှင့်ပတ်သတ်သော စိတ်ပူပန်မှုဖြစ်ပြီး မိမိ ကျန်းမာရေးထိခိုက်မည်ကို အစိုးရိမ်လွန်နေခြင်းဖြစ်သည်။ လူနာထံတွင် ကြီးမားပြင်းထန်သော ရောဂါလက္ခဏာ မရှိသော်လည်း(သို့မဟုတ် သာမန် နေထိုင်မကောင်းသောလက္ခဏာများအား) အလွန်အမင်း အစိုးရိမ်လွန်နေခြင်းဖြစ်သည်။ ဆရာဝန်မှ သေချာစွာ စမ်းသပ်စစ်ဆေးပြီး ရောဂါ ကြီးကြီးမားမားမရှိကြောင်းပြောထားသော...\nစိတ်ကျရောဂါ ဆိုသည်မှာ ဝမ်းနည်းပူဆွေးခြင်းနှင့် အရာရာတိုင်းအပေါ် စိတ်ဝင်စားမှု ပျောက်ဆုံးခြင်းကို အချိန်ကြာမြင့်စွာ ခံစားနေရခြင်းကို ခေါ်ခြင်းဖြစ်ပါသည်။လက္ခဏာများ စိတ်ကျရောဂါ ခံစားနေရသော ဝေဒနာရှင်သည် အောက်ပါဝေဒနာများကို နေ ့တိုုင်းလိုလို ခံစားနေရတတ်ပါသည်။ ၎င်းတို ့မှာ. ဝမ်းနည်းခြင်း၊ ငိုကြွေးချင်ခြင်း၊ လစ်ဟာနေသလို ခံစားနေရခြင်းနှင့် မျှော်လ...


တင်းကြပ်စွာ slot မိုဘိုင်း | LadyLuck's Mobile Phone Billing Slots & ဇါတ်ရုံ - အခမဲ့!\nမိုဘိုင်း slot – LadyLucks မိုဘိုင်းတယ်လီဖုန်းငွေတောင်းခံလွှာကာစီနို London | £ 20 အဘယ်သူမျှမအပ်ငွေအပိုဆု +£ 500 ကြည့်လိုက်!\nတစ်ဦးကအတိအကျ မိုဘိုင်းကာစီနို & slots အဘို့လူ့အဖွဲ့အစည်းတခု တင်းကြပ်စွာ slot\nသငျသညျကံကောင်း feeling နေတယ်ဆိုရင်နှင့် စစ်မှန်သောပိုက်ဆံအနိုင်ရဖို့အဆင်သင့် နှင့်မိုဘိုင်းဥပဒေမူကြမ်းအားဖြင့်ပေးဆောင်, တစ်အံ့သြဖွယ်အတိအကျ slot တွေ့ကြုံခံစားဖို့အစုကိုရ မိုဘိုင်း ငွေသားလောင်းကစားရုံအတှေ့အကွုံမှာ BT ဖုန်းကိုဥပဒေကြမ်းနှင့်မိုဘိုင်း SMS ကိုကာစီနိုဂိမ်းများနှင့်ဘင်ဂိုကစားအတူသမ္မတကတော် Luck ရဲ့လစာ! iPod ကိုရရှိနိုင်ပါသည်အခုအချိန်မှာ, iPhone နဲ့ iPad, အဖြစ်ကောင်းစွာအဖြစ်အခြား feature ကိုဖုန်းနံပါတ်နှင့်အတူအန်းဒရွိုက်မိုဘိုင်းဖုန်းများ, ကြိုးဖုန်းလောင်းကစားရုံအားဖြင့်ဒီစမတ်ဖုန်းကိုလစာနှောင့်နှေးခြင်းမရှိဘဲသင့်ရဲ့လက်ဝါးမှကြီးတွေကိုအနိုင်ပေးဆောင်ခဲ့နိုင်စွမ်း! သမ္မတကတော်အခမဲ့အပိုဆု Lucks Mega မိုဘိုင်းငွေတောင်းခံလောင်းကစားရုံ!\nLadyLuck ရဲ့မိုဘိုင်းဖုန်းငွေတောင်းခံလွှာကာစီနို, ကွိုဆိုအပိုဆု! 100% အထိ £ 500 £ 20 အခမဲ့အပိုဆု\n£ 100 ခန့်ရဲ့အခမဲ့နှင့်အတူ Casinophonebill.com မှာဖုန်းငွေတောင်းခံလွှာနှင့်ပိုမိုကမ်းလှမ်းချက်များ!\nSlotsTelly.com ပေါက်ပုလင်း Feature ကို\nSMS ကိုငွေတောင်းခံသည့်အဘို့အ PennySlots.org.uk လျှို့ဝှက်ချက်များ – ကလစ်, ဆက်ဖတ်ရန်\nLadyluck ရဲ့ မိုဘိုင်းငွေတောင်းခံလွှာ ကာစီနို Software များ\nAll-ဝန်းကျင်အကောင်အထည်ဖော်ထူးခြားသောတီထွင်မှုများအပြင်တော်လှန်ရေးသမားဂရပ်ဖစ်တဆင့်, အ ဂျီဘရောလ်လောင်းကစားကော်မရှင် ကမ္ဘာအနှံ့ကစားသမားများ၏ခံစားဘို့လိုင်စင်ဒီ app! ထိပ်တန်းထစ်ပုံရိပ်ယောင်နှင့်ရင်သပ်ရှုမောဖွယ်အွန်လိုင်းစွမ်းရည်ကိုအသုံးပြုခြင်း, LadyLuck ရဲ့ဗြိတိန်နိုင်ငံကမိုဘိုင်းလောင်းကစားရုံဖြောင့်သည်သင် action ကိုဆောင်တတ်၏, သင်တို့နေရာနေပါစေ!\nLadyLucks Mobile Phone Billing Casino Games – ဒီစာမျက်နှာနှင့်အတူအသင်းအတွက် mobilecasinofreebonus.com\nအလွန်အမင်း rated ဂိမ်းကိုမဆိုအချိန်မှာပျော်မွေ့ဖို့သင်တို့အဘို့အပူဇော်ကြသည်, ဘယ်နေရာမှာမဆို, ထိုကဲ့သို့သောကစားတဲ့၏ကုမ္ပဏီအကြိုက်ဆုံးအဖြစ်, Blackjack, နှင့်ဗီဒီယိုဖဲချပ်. သို့သော်ရှိသမျှသောမက! LadyLuck ရဲ့မိုဘိုင်းဖုန်းကာစီနို slot နှစ်ခုထိုကဲ့သို့သောချိုမြိန်ရယူထားသော၏လောင်းကစားရုံစတိုင်ရွေးချယ်စရာရွေးချယ်ရေးနှင့်အတူအများပြည်သူဖျော်ဖြေဖို့ကိုရှာတတ်၏, နှင့်အံ့သြလောက်အောင်ပျော်စရာ Loopy Lotto! အရောအနှောဖို့စစ်ပွဲဇုန်နှင့်ကျောက်မျက်ရတနာ buster Include, နှင့်ဤမိုဘိုင်းလောင်းကစားရုံအလွပြောင်းလွယ်ပြင်လွယ်နှင့်အတူငွေသားဂိမ်းစစ်စခန်းအများအပြားပါရှိပါတယ်. သငျသညျပြီးသားမြတ်နိုးရုံဂိမ်းကြုံနေရပြန်ငွေသားကိုလက်ခံရရှိ၏တင်းကြပ်စွာခံစားအတူသင်အကြိုက်ဆုံးဂိမ်း၏အသီးအသီးခံစားကြည့်ပါ!\nLadylucks မိုဘိုင်းဖုန်းကာစီနိုကိုပြန်လည်ဆန်းစစ်ခြင်းဆက်လက် ?\nLadylucks ကာစီနိုမိုဘိုင်းငွေတောင်းခံလွှာ Lobby\nLadyLuck ရဲ့ SMS ကို & BT landline ငွေတောင်းခံလွှာကို Mobile ကာစီနိုစာရင်း & ထုတ်ယူ\nသင်တို့ငွေကိုလျင်မြန်စွာဆက်ပြောသည်နှင့်သင်တစ်ဦးသဘောတူညီချက်လုပ်ချင်ပါတယ်ဆိုအချိန်ရပြန်သည်ဒါ LadyLucks မိုဘိုင်းကာစီနိုတူညီသိုက်နှင့်ဆုတ်ခွာရွေးချယ်မှုကမ်းလှမ်း. ဗီဇာ၏ user ကို-friendly ရွေးချယ်မှုခံစားကြည့်ပါ, MasterCard ကို, Maestro, Ukash, BT ကြိုးဖုန်းဖုန်းဘီလ်, PayPal က, Boku, သင့်ရဲ့ငွေကြေးလွှဲပြောင်းမှုမှာအားလုံးအတှကျနှင့် SMS ကိုငွေတောင်းခံလွှာ. အမှု၌သင်တို့ဘဏ်လုပ်ငန်းကိုရည်မှတ်မဆိုမေးမြန်းစုံစမ်းလိုသည်များရှိ, ဂိမ်းကစားခြင်းသို့မဟုတ်ရိုးရိုးပုံစံအားလုံးကိုအတွက်ဖောက်သည်တစ်ဦးစောင့်ရှောက်မှုကိုယ်စားလှယ်မှညှနျကွားခလိုအပ်ပါတယ်, မည်သည့်အချိန်တွင်ဖုန်းသို့မဟုတ်အီးမေးလ်ကနေတဆင့် LadyLuck ရဲ့မိုဘိုင်းကာစီနိုကိုကိုင်ရ.\nLadylucks မိုဘိုင်းကာစီနို, ဘင်ဂိုကစား & slots ဆုကြေးငွေ\nသငျသညျ Ladylucks မိုဘိုင်းလောင်းကစားရုံမှာ account တစ်ခုတက်သည်လက်မှတ်ထိုးတဲ့အခါမှာသင်တစ်ဦးအတိအကျ slot မိုဘိုင်း£လက်ခံရရှိလိမ့်မည် 20 အခမဲ့ဖွင့်သင့်ရဲ့ပထမဦးဆုံးဂိမ်းဒေါင်းလုပ်ဆွဲစရာသိုက်ဆုကြေးငွေ! ဖြည့်စွက်ကာ, သင်တစ်ဦးမှတက်လက်ခံရရှိပါလိမ့်မယ် 100% £ 150 မှသင်ပထမဦးဆုံးသိုက်တက်ဘို့ပွဲ, 100% £ 50 ဦးရန်သင်၏ဒုတိယသိုက်ထအပေါ်ပွဲစဉ်များနှင့် 100% £ 25 ရန်သင့်တတိယသိုက်ထအပေါ်ပွဲ! ဤမျှလောက်များစွာသောရွေးချယ်စရာအခမဲ့ငွေသားခံစားနဲ့အတူ, ပဲကစားဘို့ငွေသားပြန်ပရိုမိုးရှင်းအပါအဝင်, သငျသညျ LadyLucks မိုဘိုင်းဖုန်းငွေတောင်းခံလွှာကာစီနိုမှာသင့်ရဲ့ဂိမ်းကစားအိမ်မှာတွေ့လိမ့်မည်, slots & ဘင်ဂိုကစား!\nLadyLuck ရဲ့မိုဘိုင်းကာစီနိုသည်အ Up ကို Sign မှဒီနေရာတွင်ကလစ်နှိပ်ပါ


အသက် 100 အရွယ် အဘိုးအိုကျူးလွန်မိတဲ့ ယာဥ်တိုက်မှု - JAPO Japanese News\nကြာ 31 Oct 2019, 10:04 မနက်\nနိအိဂတခရိုင်က လူသွားလမ်းတစ်ခုပေါ်မှာ လမ်းလျှောက်နေတဲ့ အသက် 30 အရွယ်အမျိုးသားတစ်ဦးကို လူသွားလမ်းပေါ် အရှိန်နဲ့ကျော်တက်လာတဲ့ ကားတစ်စီးက လွင့်စင်သွားတဲ့အထိ တိုက်လိုက်မိပါတယ်။\nအမျိုးသားရဲ့ ဘယ်ဘက်ခြေထောက်ကျိုးသွားပေမယ့် ကံကောင်းထောက်မစွာနဲ့ပဲ အသက်အန္တရာယ် တစ်စုံတစ်ရာ မရှိခဲ့ပါဘူး။ စိတ်မကောင်းပေမယ့် ဒါဟာ ဂျပန်မှာဖြစ်နေကျ ကိစ္စတွေပါပဲ။ ဒါပေမယ့် ဒီတစ်ခေါက်က ပိုဆိုးတာပေ့ါနော်။\nယာဥ်မောင်းက အသက် 100 ရှိတဲ့ အမျိုးသားဆိုပါလား\nဟုတ်ပါတယ် ရဲတွေစစ်ဆေးမေးမြန်းတော့ အဘိုးအိုက “ကျွန်တော်သတိထားမိတဲ့အချိန်မှာ ကားကပလက်ဖောင်းပေါ်ရောက်နေပါပြီ” လို့ပြန်ဖြေခဲ့ပါတယ်။\nသက်ကြီးရွယ်အိုဦးရေ တိုးပွားလျက်ရှိတဲ့ ဂျပန်နိုင်ငံမှာ အသက်အရွယ်ကြီးသူတွေ အဘိုးအဘွားတွေ ယာဥ်မောင်းခြင်းကြောင့်ဖြစ်တဲ့ ယာဥ်မတော်တဆမှုတွေလည်း တိုးပွားလျက်ရှိပါတယ်။ ခန္ဓာကိုယ်ကြံ့ခိုင်သန်မာမှု လျော့နည်းလာပြီး ဆုံးဖြတ်ချက်ချနိုင်စွမ်း နှေးလာတယ်၊ မှားယွင်းဆုံးဖြတ်မိတယ် ဆိုတာအသက်ကြီးတဲ့သူဖြစ်တဲ့အတွက် ရှောင်လွှဲလို့မရနိုင်ပါဘူး။ ဒါပေမယ့် ခံရတဲ့သူအတွက်ကတော့ “မလွှဲမရှောင်သာလို့ပါ” ဆိုတဲ့စကားတစ်ခွန်းတည်းနဲ့ ပြီးသွားမှာမဟုတ်ဘူးလေ။\nသက်ကြီးရွယ်အိုတွေ ယာဥ်မောင်းလို့မရအောင် လိုင်စင်ပြန်အပ်နှံဖို့ အမြဲသတိပေးနှိုးဆော်လေ့ရှိပေမယ့် လက်ရှိမှာ အတင်းအကြပ်လုပ်လို့မရသေးတဲ့ အခြေအနေဖြစ်ပါတယ်။ ဘာဖြစ်လို့လဲဆိုတော့ နယ်မှာနေတဲ့ သူတွေအတွက် ကားမရှိရင်အဆင်မပြေတဲ့အတွက်ကြောင့်ပါ။\nအဲဒီအတွက် အသက် 70 ကျော်လောက်ကစပြီး လိုင်စင်သက်တမ်းတိုးခြင်းကို တင်းကြပ်စွာစိစစ်လေ့ရှိပါတယ်။ မှတ်ဥာဏ်စွမ်းရည်၊ ဆုံးဖြတ်နိုင်စွမ်းတို့ကို စမ်းသပ်မှုတွေလုပ်ဆောင်ပေမယ့်လည်း သက်ကြီးရွယ်အိုတွေကြောင့် ဖြစ်ပွားရတဲ့ ယာဥ်မတော်တဆမှုတွေက လျော့ကျမသွားပဲ တိုးမြဲတိုးလျက်ရှိပါတယ်။\nသူတို့တွေအနေနဲ့လည်း မကောင်းတဲ့စိတ်နဲ့ ရည်ရွယ်ပြီးတိုက်တာ၊ အရက်သောက်ထားလို့ တိုက်မိတာမျိုးတော့ မဟုတ်ပါဘူး။ ကားမရှိရင် အဆင်မပြေဘူးဆိုတာ ကိုယ်ချင်းစာလို့ရပေမယ့် ဖြေရှင်းနေတဲ့စီမံချက်က မအောင်မြင်သေးတဲ့ အနေအထားမှာရှိပါတယ်။\nအဲဒါကြောင့် ဂျပန်နိုင်ငံမှာ အလိုအလျောက်ကားမောင်းနိုင်မယ့်စနစ်က တွင်ကျယ်စွာ အောင်မြင်လာဖို့ အားလုံးကမျှော်လင့်နေကြပါတယ်။\nဂျပန်နိုင်ငံကနေပေါ်ထွက်လာတဲ့ Motor sports (Drift)\nဇိမ်ခံဘက်စ်ကားတွေကို ယာဥ်မောင်းတွေက ဘယ်လိုမောင်းလဲဆိုတဲ့ လျို့ဝှက်ချက် !\n50ccနဲ့ တစ်နာရီကို 200 ကီလိုမီတာမောင်းနှင်နိုင်တဲ့ဆိုင်ကယ်!\nလက် ချောင်း ၇ ချောင်းနဲ့ တီးနိုင်တဲ့ စန္ဒယားတီးသူ\nနှစ်နှစ်ခြိုက်ခြိုက်အိပ်ပျော်ချင်ရင် ဒီ うどん ( Udon ) နဲ့အိပ်ပါ !\nတရားမဝင်ပေမယ့် ဖမ်းလို့မရတဲ့ အထက်တန်းကျောင်းသူတို့ရဲ့ Con Café လုပ်ငန်းဆိုတာဘာလဲ ?


Myanmar Local News: ရှစ်လေးလုံးအရေးတော်ပုံ၌ အဓိကကဏ္ဍမှ မြန်မာပြည်ကွန်မြူနစ်ပါတီ ပါဝင်ခဲ့ဟုဆို\nရှစ်လေးလုံးအရေးတော်ပုံ၌ အဓိကကဏ္ဍမှ မြန်မာပြည်ကွန်မြူနစ်ပါတီ ပါဝင်ခဲ့ဟုဆို\nကိုမျိုးဆက် နဲ့ စကားစမြည်ပြောမိရာ ကနေ အရေး အခင်းတွေ ရဲ့သဘောသဘာဝတွေ အကြောင်း စတေးတပ်စ် တစ်ခုရေးမယ်လို့လွှတ်ကနဲ နူတ်က ထွက်သွားမိပါတယ်\nတကယ်တော့ ဒါတွေ သိပ်မရေးချင်လှပါဘူး ကိုယ့် နိူင်ငံရဲ့လက်ရှိအခြေအနေအရ လက်တွေ့ အသုံး ချလို့ ရတဲ့တိုင်းပြည်ကို အထူးတလည် ဒုက္ခပေးနိူင် တဲ့နည်းစနစ်တွေ ဖြစ်နေလို့ ပါ\nဒါကြောင့် … အရေးကြီးတဲ့ လုပ်ငန်းနည်းစနစ် အချက်အလက် တွေကို ချန်လှပ်ခဲ့ပြီး အရေးအခင်းတွေရဲ့ သဘောသဘာဝကို ဖော်ပြနိူင်လောက်ရုံပဲ ရည်ရွယ်ပြီး ဒီ စတေးတပ်စ် ကို ရေးပါတယ်\nအသေးစိတ် မရေးသားတဲ့ အတွက် မပြည့်စုံတဲ့ အတွက် ဖတ်ရတာ ဟာတာတာ ဖြစ်နေရင် ဖတ်ရူသူများ အနေနဲ့စိတ်အနှောက်အယှက် မဖြစ်ဖို့ကြိုတောင်းပန်လိုပါတယ်\nမြန်မာ့သမိုင်းကို ပြန်သုံးသပ်မယ်ဆိုရင် လူထုတိုက်ပွဲ နည်းလမ်းကို အကျွမ်းကျင် အပိုင်နိူင်ဆုံးဟာ ဗကပ ( ဗမာပြည်ကွန်မြူနစ်ပါတီ ) လို့ ပဲ ဆိုရမှာ ဖြစ်ပါတယ်\n၁၉၈၈ ခုနှစ်အရေးအခင်း ကို အဓိက ကြိုးကိုင်သွားတဲ့ဦးသက်ခိုင် နဲ့ဦးတင်အောင် တို့ ရဲ့လုပ်ဆောင် ချက်တွေဟာ အထူးတလည် ပြောင်မြောက်လှတဲ့ အတွက် အစိုးရ ထောက်လှမ်းရေးအဖွဲ့ အစည်းတွေ အနေနဲ့နူတ်ကနေ အထင်တကြီး ထုတ်ဖော်ချီးကျူးခဲ့ရတဲ့အနေအထားမျိုးကို ရှိခဲ့ဖူးပါတယ်\nသူတို့ ရဲ့ သုံးသပ်ချက်ဟာ ဘယ်လောက် ကောင်းမွန် တိကျသလဲဆိုရင် ၁၉၈၈ ခုနှစ် အရေးအခင်းမဖြစ်မီ ၁၉၈၆ ခုနှစ်ကတည်းက နောက် ၂ နှစ်အတွင်း မြန်မာပြည်မှာ လူထုအုံကြွမှု တစ်ခု ဖြစ်လာတော့မယ်လို့ကြိုတင် ခန့် မှန်းသုံးသပ် နိူင်ခဲ့ပြီး ဗကပ ဗဟိုကော်မတီ ကို အစီရင်ခံစာ တင်ပြခဲ့တဲ့ အနေအထားထိ ရောက်ရှိ ခဲ့ဖူးပါတယ်\nဗကပ ဗဟိုကော်မတီ ရဲ့ ညွှန်ကြားချက်အရ အရေးအခင်း စဖြစ်တာနဲ့အရေးအခင်းအတွင်း လူထုတိုက်ပွဲ နည်းနဲ့နေရာဝင်ယူနိူင်ဖို့၁၉၈၆ ခုနှစ်ကတည်းက စတင်ပြီး ပြင်ဆင် မှုများ ပြုလုပ်ခဲ့တယ်လို့ လဲ စစ်ကြောချက်များအရ သိရှိရပါတယ်\nဦးသက်ခိုင်တို့ ရဲ့၄၈၂၈ ဒေသပါတီ ကော်မတီ ယူဂျီ အဖွဲ့အဓိက ရင်ဆိုင်ခဲ့ ရတဲ့ ပြသနာကတော့ အမျိုးသား ထောက်လှမ်းရေး အဖွဲ့ က ၁၉၈၇ ဇန်န၀ါရီ လမှာ ပြုလုပ်ခဲ့တဲ့စွန်ရဲ စစ်ဆင်ရေးပါပဲ\nဒီစစ်ဆင်ရေးမှာ ယူဂျီကွန်ယက် ထဲက ဂိုဏ်းထောက် အဆင့်ရှိသူ ၁၃ ဦးကို ဖမ်းမိသွားတဲ့ အတွက် ယူဂျီအဖွဲ့ ရဲ့လုပ်ငန်းတွေ ခဏ ရပ်တန့် ခဲ့ရပါတယ် ထောက်လှမ်းရေး သုံးသပ်ချက်တွေအရတော့ စွန်ရဲ စစ်ဆင်ရေး မလုပ်ဖြစ်ခဲ့ ရင် ၁၉၈၈ ခုနှစ် အရေးအခင်းဟာ ၁၉၈၇ ခုနှစ်မှာ ဖြစ်ပွားမှာ ဖြစ်တယ်လို့ခန့် မှန်းသုံးသပ်ကြကြောင်း သိရှိရပါတယ်\nဦးသက်ခိုင်တို့ ယူဂျီအဖွဲ့ ကို ၁၉၈၉ ဇူလိုင် ၁ ရက်နေ့ မှာမှ အမျိုးသားထောက်လှမ်းရေး က ဖမ်းဆီး နိူင်ခဲ့ ပါတယ် ထောက်လှမ်းရေး အဖွဲ့ အနေနဲ့ဦးသက်ခိုင်တို့ယူဂျီကွန်ယက်အပေါ် ဘယ်လောက် အစိုးရိမ်ကြီး ခဲ့လဲ ဆိုရင် ၁၉၉၄ ၀န်းကျင် ( ခုနှစ်မသေချာ ) ဦးသက်ခိုင် အစာအိမ်ရောဂါကြောင့် ဆေးရုံတက်ချိန်မှာ လက်ထိပ် မဖြုတ်ပေးရဲတဲ့ အတွက် ဆရာဝန်များနှင့် အချင်းများရတဲ့ အထိ ဖြစ်ပေါ်ခဲ့ဘူးတယ်လို့ သိရှိရ ပါတယ်\nအစိုးရ အနေနဲ့ဒီလောက်တောင် အစိုးရိမ်ကြီးရတဲ့လူထု တိုက်ပွဲဆိုတာ ဘာလဲလို့မေးလာရင်တော့ အောက်ပါအတိုင်း ဖော်ပြရမှာပဲ ဖြစ်ပါတယ်\nလူထုတိုက်ပွဲ ဆိုတာဟာ လူအုပ်စု (Mob)ကို အသုံးပြုပြီး ကိုယ်လိုချင်တဲ့ရည်မှန်းချက် အခြေအနေကို ရောက်လာအောင် ပြုလုပ်တဲ့တိုက်ပွဲ နည်းနာ တစ်ခုဖြစ်ပါတယ်\nလူထုတိုက်ပွဲ နည်းနာကို ပထမဆုံး မဟာဗျူဟာမြောက် ချမှတ်အသုံးပြုခဲ့တာဟာ ၁၉၂၈ ခြောက်ကြိမ် မြောက် ကမ္ဘာ့ ကူမင်တန် ကွန်ဂရက် မှာ ဖြစ်ပါတယ်\nအဲဒီကွန်ဂရက်မှာ လူထုလှုပ်ရှားမှုများကို သပိတ်မှောက်ခြင်း ( Strike ) နဲ့ဆန္ဒပြခြင်း ( Demonstration )တို့ ကို အချိန်ကိုက်ပေါင်းစပ်ပြီး လူထုဆူပူမှုကို ဖြစ်ပေါ် ဖန်တီးစေရမည် ထိုမှတစ်ဆင့် လက်နက်စွဲကိုင် ဆန္ဒပြမှုကို ဖြစ်ပေါ်စေကာ နောက်ဆုံးတွင် အထွေထွေသပိတ်ကြီးကို လက်နက်စွဲကိုင်တော်လှန်မှုနှင့် ဟန်ချက်ညီ ဆင်နွဲပြီး အာဏာကိုသိမ်းယူရမည် လို့လမ်းညွှန် ဖော်ပြခဲ့ပါတယ်\n၀ါရင်းရောဂျားစ်( Warren Rogers) ဟာ နယူးရော့ဒ်ဟဲရော့ဒ် သတင်းစာမှ သတင်းထောက်တစ်ဦး ဖြစ်ပြီး ၁၉၆၀ တိုကျို အဓိကရုဏ်းမှာ ဆန္ဒပြ ကျောင်းသားတွေနဲ့၅ နာရီလောက် အတူရှိနေခဲ့တဲ့ သူဖြစ်ပါတယ်\nဆန္ဒပြနေတဲ့ကျောင်းသားတွေဟာ နုနုငယ်ငယ် လူငယ်လေးတွေ ဖြစ်ပြီး အင်မတန် ယဉ်ကျေးသိမ်မွေ့ သူတွေ ဖြစ်ပါတယ် ဒါပေမယ့် ညနေပိုင်းရောက်ချိန်မှာတော့ နိူင်ငံရေး ပယောဂတွေ စတင်ပူးကပ်လို့ လာပါတယ် အလံတွေ နဖူးစည်းတွေ စရောက်လာပါတယ် မီးတုတ်တွေကိုလဲ ထွန်းညှိလိုက်ပါတယ် အဆိုး ဆုံးက ဂျပန် ဗုံတိုတွေပါပဲ စည်းချက်ညီညီ အချက်ကျကျ တီးနေတဲ့ ဗုံသံတွေအောက်မှာ ကျောင်းသား လူငယ် နုနုနယ်နယ်လေး တွေဟာ သရဲမရဲ စီးကုန်ကြပါတယ်\nမူလပထမ ကြွေးကြော်သံ ဖြစ်တဲ့" အမ်-ပို-ဟန်-တိုင်း " ( ဂျပန်-အမေရိကန် စာချုပ် ပျက်စီးပါစေ ) အစား ၀န်ကြီးချုပ် ကီရှီ ကျဆုံးပါစေ ဒိုင်းယက် လွှတ်တော် ဖျက်သိမ်းပြစ် စတဲ့နိူင်ငံရေးကြွေးကြော်သံတွေကို ပြောင်းလဲသွားပြီး နောက်ဆုံးမှာ ဒိုင်းယက်လွှတ်တော်ကို အကြမ်းဖက် တိုက်ခိုက်တော့တဲ့ အတွက် သွေးမြေကျ ကုန်ရပါတော့တယ် …လို့ဝါရင်းရောဂျားစ် က ရေးသားဖော်ပြခဲ့ပါတယ်\nDr.J.M. Meerloo ( လူစုလူဝေး စိတ်ပညာ ပါရဂူ ) ရဲ့အဆိုအရတော့ ဖြစ်စဉ်တစ်ခုအပေါ် မြင်တွေ့ သူအပေါင်း စိတ်လှုပ်ရှားကာ ပါဝင်လာအောင် ပြုလုပ်တဲ့ နည်းတွေအများကြီးရှိတဲ့ အနက်က\n( ဥပမာ နဖူးစည်းစီးခြင်း ၊ ဗုံများတီးခြင်း )\nစိတ်လှုပ်ရှား တက်ကြွဖွယ် အပြုအမှုများ\n( ဥပမာ - ပန်းခွေချခြင်း ၊ အထိမ်းအမှတ်ကျောက်တိုင် စိုက်ထူခြင်း ၊ လူအုပ်စုဖြင့် အလေးပြုခြင်း )\nကြောက်မက်ဖွယ်ရာ မျက်နှာဖုံးစွပ်များ စည်းခြင်း\nဘ၀ဂ်ညံစေသည့် သံပြိုင်ကြွေးကြော်သံများ ကြွေးကြော်ခြင်း ….\nစတဲ့ နည်းလမ်းတွေဟာ အသုံးများပြီး လူအုပ်စုကို ဆင်ခြင်တုံတရား ကင်းမဲ့ သွားစေတယ်လို့ ဆိုပါတယ်\nမျက်မှောက်ခေတ် ကမ္ဘာ့ အရေးအခင်းတွေကို လေ့လာတဲ့ အချိန်မှာတော့ အောက်ဖော်ပြပါ နည်းစနစ်တွေအတိုင်း အဆင့်ဆင့် အကောင်အထည်ဖော် လုပ်ဆောင်တာကို လေ့လာတွေ့ ရှိရပါတယ်\n(က) လူအုပ်စု ဖြစ်ပေါ်လာအောင်ဖန်တီးခြင်း\n၁။ ကြိုတင်အခြေအနေဖွင့် အကွက်ဆင်ခြင်း\nဒီအဆင့်မှာ …. ယူဂျီ ဆဲလ်တွေဟာ လူတန်းစားအသီးသီး အလွှာအသီးသီး အဖွဲ့ အသီးသီးမှာ ၀င်ရောက် နေရာယူရပါတယ် အစိုးရကို မုန်းတီးလာအောင် အစိုးရရဲ့ မူဝါဒ ၊ လုပ်ငန်းတွေကို ဆန့် ကျင်လာအောင် ၀ါဒဖြန့် ချိရပါတယ်\nအဓိက လုပ်ဆောင်တာကတော့ ဘုံရန်သူကို မီးမောင်းထိုးပြပြီး အစိုးရလုပ်ဆောင်ချက်တွေထဲက လူထုအကျိုး နဲ့ဆန့် ကျင်သယောင် ရှိတဲ့ အချက်တွေကို ထောက်ပြပြီး အစိုးရ မုန်းတီးစိတ်ကို ထပ်တ လဲလဲ သွင်းပေးပါတယ် အစိုးရ ကို အပုတ်ချတဲ့ကောလာဟလ အမျိုးမျိုးကို ထုတ်လွှင့်ပေးပြီး မုန်းတီး စိတ်ကို အရှိန်မြှင့်တင် စေပါတယ်\nဒီလိုလှုံ့ ဆော်ရာမှာ လူအုပ်စု အမျိုးအစားနဲ့ သဘောသဘာဝပေါ်မူတည်ပြီး အသုံးပြုတဲ့ နည်းလမ်းတွေ ကွာခြားပါတယ် ကျောင်းသားအုပ်စုကို လှုံ့ ဆော်ရာမှာ အရပ်သား အုပ်စုထက် ပိုမို လွယ်ကူပြီး အလုပ် လက်မဲ့ အုပ်စုဟာ လှုံ့ ဆော်ဖို့ အလွယ်ကူဆုံး ဖြစ်တယ်လို့သုတေသန စစ်တမ်းတွေအရ တွေ့ ရှိရပါတယ်\nလိုအပ်တဲ့ အချိန်ကာလ တစ်ခုအထိ ဒီအဆင့် ကို လုပ်ဆောင်ပြီးတဲ့ အချိန်မှာ လူထုဟာ အခြေအနေကို စဖောက်ခွဲလိုက်တာနဲ့ပေါက်ကွဲဖို့ အတွက် အသင့် ဖြစ်နေပါပြီ\n၂။ လူအုပ်စု ဖြစ်ပေါ်လာအောင် ဖန်တီးခြင်း\nဒီအဆင့်မှာတော့ သာမန်ဖြစ်ရပ်တစ်ခုကို စနစ်တံ အဖြစ်ပြောင်းလဲ ဖောက်ခွဲဖို့ လုပ်ဆောင်ပါတယ် ဥပမာ…၁၉၈၈ အရေးအခင်းမှာ စက်မှုတက္ကသိုလ် ကျောင်းသားတွေ နဲ့ အရပ်သားလူငယ်တစ်ချို့ကက်ဆက်တိတ်ခွေ ဖွင့်ခိုင်းရာက စကားများ ခိုက်ရန် ဖြစ်ပွားတဲ့ ဖြစ်စဉ်မျိုး ဖြစ်ပါတယ် ပြသနာဖြစ်ပြီး အချိန်ပိုင်းအတွင်း ပြသနာကို ကြီးကျယ်လာအောင် တမင်ဖန်တီးပြီး အခြေအနေကို ဖောက်ခွဲရပါတယ်\n(ခ) လူအုပ်စုကို ကိုင်တွယ်ထိန်းချုပ်ခြင်း\n၁။ လူစုလူဝေးအား လှုံ့ ဆော်ခြင်း\nဒီအဆင့်မှာတော့ မူလပထမ ရှိနှင့်ပြီးသား လူတွေအပြင် တစ်ခုခုဆို ပြေးကြည့်တတ်သောသူများ ကြိုတင် ၀ါဒဖြန့် ချိထားခြင်းကြောင့် အစိုးရကို မကျေမနပ်ဖြစ်နေသူများ အခြားပြည်သူအများစုပါ ပါဝင်လာအောင် လုပ်ဆောင်ရပါတယ်\nအရေးအခင်း အားလုံးရဲ့ အစဟာ ဘုံကြွေးကြော်သံ နဲ့ စတင်ပါတယ်…\nဥပမာ လူအားလုံး နဲ့ သက်ဆိုင်တဲ့ကုန်ဈေးနူန်း ကျဆင်းရေး လစာ တိုးပေးရေး စက်သုံးဆီ ဈေးနူန်းလျော့ချရေး ….စသဖြင့်ဖြစ်ပါတယ်\nလူအားလုံးပါဝင် သွေးဆူလာပြီ ဆိုမှ ကိုယ်လိုချင်တဲ့ ကြွေးကြော်သံကို .. တဖြည်းဖြည်း ပြောင်းလဲ ယူတာမျိုးကို လုပ်ဆောင်ပါတယ်\n၂။ ရုန်းရင်းဆန်ခတ် ဖြစ်စေခြင်း\nလူအုပ်စုကို စတင် အကြမ်းဖက်အောင် ပြုလုပ်တာပါ လူထုရဲ့ မကျေနပ်ချက် အခံရှိနေတဲ့နေရာဒေသ အဆောက်အဦးတွေကို (ဥပမာ ရဲစခန်း ၊ သမဆိုင်) လူအုပ်အတွင်းက ဆဲလ်တွေက စတင်တိုက်ခိုက်ပြီး လူအုပ်ကို အကြမ်းဖက်စေပါတယ်\nအရေးအခင်းကို အရှိန်မြှင့်ဖို့ ထပ်လိုအပ်လာရင် အာဇာနည် ပေါ်ပေါက်လာအောင် ဖန်တီးခြင်းဆိုတဲ့အဆင့်တစ်ခုကို ထပ်ထည့်ပါတယ် သွေးမြေကျမှုကို မဖြစ်ဖြစ်အောင် စီစဉ်တာမျိုးပါ\nအဲလို ကိစ္စမျိုး ဖြစ်လာတာနဲ့ငါတို့ ရဲဘော်တစ်ယောက် အသေခံသွားပြီ တို့ တစ်တွေ သူ့ ကို သစ္စာမဖောက်သင့်ဘူး နောက်မဆုတ်စတမ်းကွ…စသဖြင့် လူအုပ်ကို မဲမဲ မြင်ရာတိုက်ခိုက်လာတဲ့ အခြေ အနေမျိုးအထိ လှုံ့ ဆော် လေ့ရှိပါတယ်\n၁၉၆၀ မက္ကဆီကို အဓိကရုဏ်းတစ်ခုမှာ ကျောင်းသားတစ်ဦး သေနတ်မှန် သေဆုံးသွားတဲ့ အတွက် လူအုပ်ဟာ တစ်မြို့ လုံးကို အပြင်းအထန် အကြမ်းဖက်တိုက်ခိုက် ပါတော့တယ်\nနောက်ဆုံးမှာ မက္ကဆီကို ရဲတပ်ဖွဲ့ က သေဆုံးသူရဲ့ အလောင်းကို မရအရ လုယူပြီး ခွဲစိတ်စစ်ဆေးချိန်မှာ အလောင်းထဲကတွေ့ ရတဲ့ ကျည်ဆန်ဟာ မက္ကဆီကို ရဲတပ်ဖွဲ့ က မသုံးတဲ့ ကျည်ဆန်မျိုး ဖြစ်နေတာကို စိစစ် တွေ့ ရှိခဲ့ ရဘူးပါတယ်\n၃။ လူအုပ်စုကို ကွပ်ကဲခြင်း\nတကယ့် ကွပ်ကဲမှု ခေါင်းဆောင်တွေဟာ လူအုပ်ထဲမှာ မရှိပဲ အပြင် မှာပဲ ရှိနေပြီး လက်ထောက် တွေ ကတော့ လူအုပ်စု ရဲ့ အတွင်းက လိုက်ပါလေ့ရှိပါတယ်\nများသောအားဖြင့် လူအုပ်ထဲမှာ မြင်သာတဲ့အလံကိုင်ရဲ့ ဘေးနားမှာ ရှိနေတတ်ပြီး လူအုပ်ရဲ့ အပြင်က လိုက်လာတဲ့ဆက်သားတွေကတစ်ဆင့် ကွပ်ကဲမှု နဲ့ အဆက်အသွယ် လုပ်လေ့ရှိပါတယ် ကွပ်ကဲမှုဟာ လမ်းပိတ်ဆို့ ထားတဲ့ နေရာတွေ အတားအဆီးတွေ လုံခြုံရေးတပ်များရဲ့ တည်နေရာကို လူအုပ်တွင်းက ခေါင်းဆောင်ကို သတင်းပေးပို့ နေပြီး လိုအပ်တဲ့ နေရာအထိ အရောက်ချီတက်နိူင်အောင် ပံ့ ပိုးကူညီ ပါတယ်\nလုံခြုံရေး အဖွဲ့ တွေကလဲ လူအုပ်အပြင်မှာပဲ ရှိနေတတ်ပြီး ရဲတပ်ဖွဲ့ နဲ့လူအုပ်ထိပ်တိုက်တွေ့ တာနဲ့လူအုပ် တွင်းက ခေါင်းဆောင်တွေ အဖမ်းမခံရဖို့ အတွက် ကာကွယ် အကူအညီ ပေးလေ့ရှိပါတယ်\nအလံကိုင် အများစုကတော့ များသောအားဖြင့် ဘုမသိဘမသိ ရိုးသားတဲ့ သာမန် ပြည်သူတွေသာ ဖြစ်လေ့ ရှိပါတယ်\nဒါဟာ ကျွန်တော့်အနေနဲ့လူထုတိုက်ပွဲ အကြောင်းကို ဗဟုသုတ အနေနဲ့အကျဉ်းချုံး ဖော်ပြခြင်း ဖြစ် ပါတယ် ဒီလိုဖော်ပြတဲ့ နေရာမှာ လူထုတိုက်ပွဲကို ဖြိုခွဲတဲ့တန်ပြန် လုပ်ထုံးလုပ်နည်းတွေကို ချန်လှပ်ထား ခဲ့ပါတယ်\nမပြောမဖြစ် ပြောရမှာတစ်ခုကတော့ လူထုတိုက်ပွဲတွေကို အပြီးသတ် ရပ်တန့် စေဖို့ ဆိုတာ ကွပ်ကဲမှု အဖွဲ့ နဲ့လှုံ့ ဆော်နေတဲ့ ကွန်ယက်ထဲက ဆဲလ်တွေကို မထိန်းသိမ်းနိူင်သရွေ့ဘယ်လိုမှ မရပ်တန့် သွားပဲ ထပ် တလဲလဲ ထပ် ဖြစ်နေလေ့ရှိပါတယ်\nထောက်လှမ်းရေးတပ်ဖွဲ့ တွေဟာ ဘာကြောင့် အရေးအခင်းတွေမှာ လူအုပ်ထဲ မပါဝင်တဲ့ သူတစ်ချို့ ကို ဖမ်းဆီးထိန်းသိမ်းရ သလဲဆိုတာ စဉ်းစားနိူင်ဖို့ ဖော်ပြခြင်းဖြစ်ပါတယ်\n၂၀၀၇ ခုနှစ်တုန်းက ကွပ်ကဲမှု နေရာဖြစ်တဲ့တောင်ဥက္ကလာ ငွေကြာရံ ကျောင်းတိုက်ကို လုံခြုံရေး တပ်ဖွဲ့တွေက ၀င်ရောက်ထိန်းသိမ်းခဲ့တဲ့ ဖြစ်စဉ်နဲ့ လဲ ဥပမာပြု ချိန်ထိုး စဉ်းစားနိူင်ပါတယ်\nဒီ စတေးတပ်စ် အဓိက ရေးရတဲ့ အကြောင်းကတော့ မျိုးဆက်သစ် လူငယ်တွေ လူထုတိုက်ပွဲ ရဲ့နည်းစနစ် တွေအောက်မှာ သိမ်းသွင်းလှုံ့ ဆော်ခံရပြီး နိူင်ငံရေးသမား တွေရဲ့သားကောင်မဖြစ်စေဖို့ဗဟုသုတ ရှိစေ ခြင်း အလို့ ဌာ ရည်ရွယ်ခြင်း ဖြစ်ကြောင်းပါ ခင်ဗျား။


အိုးဝေ: July 2008\nPosted by ဇနိ at 2:17 AM Links to this post 14 comments\nအခုစာရေးဆရာ Фазиль Искандер(ဖာဇီ(လ်) အီစကန်ဂျယ်) က Abkhazia တွင် ၆၊မတ်လ၊၁၉၂၉ မှာ မွေးဖွားခဲ့ပါတယ်။ သူ့ရဲ့စာတပုဒ်ကို ကျောင်းသင်ခန်းစာမှ သင်ခဲ့ဖူးလို့ အင်တာနက်မှာ လိုက်ရှာလိုက်တော့ အခုဘာသာပြန်လိုက်တဲ့ အတိုတပုဒ်နဲ့အတူ သူရဲ့အခြားစာတွေလည်းကိုပါ တွေ့ပါတယ်။ အခြားစာတွေကိုလည်း နောက်အလျင်းသင့်ရင်လည်း ဘာသာပြန်ပါဦးမယ်။ သူဟာ စာပေဆုများစွာရတဲ့ သူတစ်ယောက်ဖြစ်တာ တွေ့ရပါတယ်။ အခုအချိန်မှာ မော်စကိုမှာ နေထိုင်လျက်ရှိပါတယ်။\nအရုပ်ကလေးတစ်ရုပ်လို ချစ်စရာကောင်းလှတဲ့ ဂျာမန်ရှေးဟောင်းမြို့လေးတစ်မြို့။ ကျနော်တို့ အဖွဲ့ဝင်အနည်းငယ်ပါတဲ့ ရုရှားကိုယ်စားလှယ်အဖွဲ့ တည်းခိုတဲ့ ဟိုတယ်ကလေးကို ညမိုးချုပ်နောက်ကျပြီး ပြန်လာကြတယ်။ လမ်းမကို ဖြတ်ကူးမယ်ဆိုတော့ မီးပွိုင့်က အနီရောင်ပြနေပါတယ်။ ဒါပေမယ့်လည်း လမ်းမပေါ်မှာ မောင်းနေတဲ့ကားမှ မရှိတော့ လမ်းကို ဖြတ်ကူးကြမယ်ပေါ့။ ကျနော်တို့တွေက လမ်းကူးဖို့လုပ်တော့ ဂျာမန်တချို့ဆီက လမ်းကူးမှာကို မကြိုက်တဲ့အသံတွေ ထွက်လာပါတယ်။ သူတို့တွေကတော့ လူသွားလမ်းပေါ်မှာ မီးစိမ်းကို ရပ်စောင့်နေပါတယ်။ ကားတစီးမှမရှိဘဲ မတ်တပ်ရပ်ပြီး စောင့်နေပါတယ်။\nအဲဒါက ဘာကိုဆိုလိုသလဲဆိုတာ ကျနော်စဉ်းစားမိတယ်၊ ဒီမိုကရေစီဆိုတာ ဟိုးအနိမ့်ဆုံးမှာရှိနေတာလား၊ ဒါမှမဟုတ် အရေးကြီးအဆင့်အတန်းမှာ ရှိနေတာလား။ ဒါက နိုင်ငံတော်နဲ့ ပြည်သူတွေကြားက ဖွင့်ပြောမထားတဲ့ အများဆိုင်ရာ သဘောတူစာချုပ်လိုမျိုး မဟုတ်ပေဘူးလား။\nပြည်သူတွေက မလိုက်နာပေမယ့် နိုင်ငံတော်က လိုက်ပြီးဖြည့်စည်းပေးရမဲ့ ကိစ္စတွေရှိတယ်။ နိုင်ငံတော်က စောင့်မကြည့်ပေမယ့်လည်း ပြည်သူတွေက လိုက်နာဖြည့်စည်းရမယ့် ကိစ္စတွေလည်းရှိပါတယ်။\nပြည်ကြီးသားပီသတယ်ဆိုတာက ကိုယ့်ဆေးလိပ်အစီခံကို ပြာခံအမှိုက်ပုံးဆီကို သယ်သွားတာပါ။ နိုင်ငံတော့်အလုပ်ကတော့ သိပ်မကွာဝေးလှတဲ့ နေရာတိုင်းမှာ ပြာခံအမှိုက်ပုံးတွေ ထားပေးရမှာ မဟုတ်လား။\nဒီမိုကရေစီနိုင်ငံတော်မှ ပြည်သူတစ်ယောက်က သူ့ပုဂ္ဂလိက အကျိုးအတွက် ရဲတွေစောင့်မနေတောင် ကိုယ့်ရဲ့သောက်ပြီးသား စီးကရက် ဖင်စီခံကို ပြာခံအမှိုက်ပုံးဆီကို သယ်သွားတတ်တယ်လို့ အဓိပ္ပါယ်ရောက်ပါတယ်။ ဒီမိုကရေစီနိုင်ငံတော်ဆိုတာကတော့ လမ်းမပေါ်ရဲတွေ ချထားတာထက် ပြာခံအမှိုက်ပုံးတွေ ပိုပြီးချထားပေးမယ်လို့ သဘောရပါတယ်။ အဲဒါမှသာ အကျိုးများစေတဲ့ ဒီမိုကရေစီစနစ်ရဲ့ လက်တွေ့အလုပ်ပါ။\nအဲဒါက ဘယ်လို စဖြစ်လာမှာလဲဆိုရင် အထက်ကနေ အောက်ကို၊ အောက်ကနေ အထက်ကို ဆိုသလို တချိန်တည်းမှာဖြစ်နေတဲ့ ဖြစ်စဉ်တခုအဖြစ် စဉ်းစားနိုင်ပါတယ်။ သိပ်တော့ မသေချာပါဘူး။ မြင်သာထင်သာရှိတဲ့ ဥပမာတခုပြောကြည့်မယ်။ နိုင်ငံတော်မှာ အားလုံးအတွက် မြင်သာထင်သာအရှိဆုံးတခုကတော့ (ဂရုတစိုက်ပဲဖြစ်ဖြစ်၊ ပေါ့ပျက်ပျက်ပဲဖြစ်ဖြစ် သူ့ကို ရှုမြင်ကြလိမ့်မယ်။) နိုင်ငံတော် အာဏာပါပဲ။ ပြည်သူတွေက အာဏာကိုရှုမြင်တဲ့အခါ ကိုယ့်ကိုကို ဘာတွေပြန်ပြောဖြစ်သလဲဆိုတော့ - "ဟေ့ ကြည့်စမ်း မခိုးကြဘူး။ ဟေ့ ကြည့်စမ်း မလိမ်ညာကြဘူး။ ကြည့်စမ်း မနေ့က မှားခဲ့တယ်၊ ဒီနေ့မှာ (နောက်နှစ်မှ မဟုတ်ဘူး) မနေ့က မှားခဲ့တယ်ဆိုတာကို ဝန်ခံမယ်။ ကိုယ့်ဆေးလိပ်ဖင်စီခံကို ပြာခံအမှိုက်ပုံဆီကို သယ်သွားကြရော။"\nမူရင်းကို ဒီမှာ ဖတ်နိုင်ပါတယ်။\nPosted by ဇနိ at 12:53 AM Links to this post9comments\nPosted by မိုက်တူး at 9:09 PM Links to this post 10 comments\nသူငယ်ချင်း ကိုလူအေးက တဆင့်ပေးပို့လာတဲ့ သူငယ်ချင်းတစ်ယောက်ရဲ့ ကဗျာလေးကို ဖော်ပြလိုက်ပါတယ်။\nခံစားပေးခဲ့မိတာ ရင်နဲ့ မဆံ့အောင်ပဲ\nPosted by ဇနိ at 11:48 AM Links to this post5comments\nဝါတွင်း ဥပုဒ် တစ်ရက် က မိုးဦးကျ၏ နံနက်ခင်းသည် ရွက်နုစိမ်းတို့ဖြင့် မြရောင် သန်းနေသည်။ ကျောင်းအ၀င်ဝရှိ ဖွားဘက် တော်ပင်ကြီးသည် တစ်ပင်လုံး အပွင့်များဖြင့် ကျွန်မကိုဆီးကြိုနေသည်။ မုဒ်ဦး၌ တရုတ်စံကား ပွင့်များမှာ ပွင့်တစ်ချို့၊ ကြွေတစ်ချို့။\nပန်းစိုက်ခင်း အနီးမှ ဖြတ်လျှောက်လာတော့ စံပယ်ပွင့် လက်ကျန် တစ်ချို့က ဖြူဖွေးစွာ ပွင့်လျက် ရှိနေသေးသည်ကို တွေ့ရ၏။ လက်ဆွဲခြင်းထဲမှ ဆွမ်းချိုင့်၊ ထမင်းချိုင့်၊ စပျစ်သီးအချို့နှင့် လက်ဖက်အုပ်တို့၏ အလေးချိန်က မသေးသော်လည်း ပေါ့ပါးသောစိတ်ကြောင့် ခြေလှမ်းတို့က သွက်၏။\nစာချဆောင်၊ စာသင်ဆောင်၊ ဆွမ်းစားဆောင်များကို ဖြတ်ကျော် မိတော့\n“အေးအေး တကယ်စောင့်ဖြစ်တယ်နော် ဝမ်းသာလိုက်တာ ”ဆိုသော အသံက အရင် ပေါ်လာပြီးမှ ဇလပ်ပန်းရုံများကြားက ထွက်လာသော မလတ်ကိုတွေ့ရ၏။ ကျွန်မမှာ မလတ်ကိုတွေ့လျင် မဖေါ်ပြနိုင်အောင် ဝမ်းသာလှသဖြင့် ဘာမှမပြောနိုင်ပဲရှိ၏။ မေမေ၏ “ငါ့သမီး အဖေါ်မင်ပုံများ ဥပုဒ်စောင့်တာတောင် အဖေါ်စောင့်တဲ့ကျောင်းမှ စောင့်မတဲ့အေ။ ဖြစ်မှဖြစ်ရလေ”ဆိုသောအသံကို ပြန်ကြားမိသေး၏။\n“မလုပ်ပါနဲ့မလတ် ”ကျွန်မအပြော နှေးနှေးရှေ့တွင် ခြင်းက မလတ်လက်မှာ ရောက်နှင့်၏။\n“မလတ် ဘယ်အချိန်က ရောက်နေလဲ”\n“အင်း နာရီဝက် လောက်တော့ရှိပြီ။ မန်ကျီးရွက်သုပ် ကမ်းဖို့ လုပ်လာတာလေ၊ မြေပဲဆန်ထောင်းက သပ်သပ် ပလပ်စတစ်နဲ့ ထုပ်ယူလာပြီး ဥပုဒ်သည်တွေ ရောက်ခါနီးမှ ရောမွှေပြီး သုတ်ရမှာမို့ စောထွက်ခဲ့တာ”\nမလတ်က မန်ကျီးရွက်သုတ် ကမ်းမည် ဆိုပါလား။ ကျောင်းပေါ် ရောက်တော့ မလတ်၏ မန်ကျည်းရွက်သုပ် စတီးဇလုံကြီးကို တွေ့ရ၏။ အချဉ်သတ်ထားသော မန်ကျည်းရွက်များကို ပဲမှုန့် ၊ကြက်သွန်နီ ပါးပါး၊ မြေပဲဆံထောင်းတွင် ကြက်သွန်ဖြူ ဆီချက် လောင်းကာ သုပ်ထားသည်မှာ မြင်ရုံနှင့် စားချင်ဘွယ် ရှိလှ၏။ ကျွန်မက နောက်ဥပုဒ် ချိုချဉ်ကမ်းမည်ဟု တေးထားလိုက်၏။ အသုပ်တွေဘာတွေဆို သူများက ကူပေးပါမလား စိုးရိမ်နေရဦးမည်။ ကျွန်မကိုယ်တိုင် သုပ်လျင်တော့ သီလပေးချိန်ရောက်တောင် အဆင်ပြေပြေ ပြီးနိုင်မည် မဟုတ်ချေ။ ကျွန်မကို ရန်သူလို ဆက်ဆံမည့် မီးဖိုခန်းက ဆားနှင့်ဓား ကိုလည်း ရင်ဆိုင် နေရဦးမည်။\nဘုန်းကြီးကျောင်းမှာ တောရ ကျောင်းဖြစ်ရာ မြို့နှင့်ရော ရွာများနှင့်ပါ အတော် လှမ်းသဖြင့် သီလပေးချိန်က ၉နာရီခွဲ သတ်မှတ် ထားသော်လည်း ၈နာရီခွဲ လောက်မှစ၍ သီလယူမည့် သူများ တဖွဲဖွဲ ရောက်ရှိလာ၏။ ကျွန်မကို မလတ်က မန်ကျီးရွက်သုပ် ကမ်းပေးရန် တာဝန်ပေးရာ ပျော်လှသည်။ ဆေးလိပ် ကုသိုလ်ရှင်မှာ လူခွဲမရှိသောကြောင့် သီလယူခါနီးမှ လာနိုင်မည်ဖြစ်ရာ မလတ်က ဆေးလိပ် ကမ်းပေးနေရ၏။ အခြား လက်ဖက်သုတ်ကမ်းသူ၊ ဖျော်ရေဗူးကမ်းသူ၊ ယပ်တောင်ကမ်းသူ၊ ရှုဆေးဗူးကမ်းသူ၊ ကိုးလုံးပုတီးကမ်းသူ စသည်ဖြင့် ကျောင်းအပေါ်ထပ် တံခါးအဝင်တွင် နိဗ္ဗာန်ဈေး ခင်းလျက် ရှိလေ၏။\nနိဗ္ဗာန်ဈေးသူ များမှာလည်း ဝတ်ကောင်း စားလှများနှင့် သနပ်ခါး ခြေစွန်း ခေါင်းစွန်းလိမ်းကာ အလှ ကျက်သရေ ပွင့်လန်းလျက်ရှိ၏။ အချို့ မိန်းကလေးများမှာ အိမ်က ဥပုဒ်ကျောင်း အတင်းလွှတ်၍ မတတ်သာလို့ ထွက်လာရသော်လည်း တစ်နေကုန် မီးလာ၍ အင်တာနက် ကော်နက်ရှင် ကောင်းတတ်သော ဝါတွင်း ဥပုဒ်နေ့တွင် ဂျီတော့ခွင့် မရတော့၍ မှိုင်တွေချနေ၏။\n၉နာရီ၂၀တွင် လူစုံပြီဖြစ်ရာ ဂေါပကကြီးမှ ဘုန်းကြီး ကြွလာတော့မည် ဖြစ်ကြောင်း အားလုံး၏ အသံကို လွှမ်းသွားအောင် ဆော်သြလိုက်ရာ ဥပုဒ်သည်တို့ နေရာယူကာ ငြိမ်သက် သွားလေ၏။ ဘုန်းဘုန်းကြီး ကြွလာပြီး တရားပလ္လင်တွင် နေရာယူ၏။ ဂေါပကကြီးမှ “ဘုရားအမြတ်ဆုံး ရတနာ၊ တရားအမြတ်ဆုံး ရတနာ၊ သံဃာ အမြတ်ဆုံးရတနာ၊ ရတနာမြတ်သုံးပါးကို ရိုသေ ကြည်ညိုစွာဖြင့် ကန်တော့ကြပါစို့ ခင်ဗျား..” စလိုက်သည်နှင့် ကန်တော့ချိုးကို ညီညီရွတ်ဆို ကန်တော့ကြရ၏။\nရှစ်ပါးသော သီလတော်မြတ်ကို ခံယူဆောက်တည်ခြင်း ဘုန်းဘုန်းကြီးမှ သီလအကျိုး ဘာဝနာအကျိုး တို့ကိုဟောပြောခြင်းတို့ကို ကောင်းစွာမှတ်သား နာယူခြင်း ပြုကြလေ၏။\n၁၀နာရီခွဲတွင် သီလယူပြီး၏။ ဘုန်းကြီးအား အသီးသီး ဆွမ်းချိုင့်များ ကပ်လှူကြ၏။ ပြီးလျင် မိမိတို့အုပ်စုအလိုက် ဇရပ်များပေါ်တွင် ထမင်းစားရန် ပြင်ဆင်ကြ၏။ ပြင်ဆင်ကြသည် ဟု ဆိုရာတွင် အားသွားသော လှူဖွယ် လင်ဗန်းထဲသို့ ထမင်းများကို သွန်ထည့်ပြီး ချိုင့်များ၊ ချိုင့်ဖုံးများကို ထမင်းစား ပန်ကန် သဖွယ် အသုံးပြုခြင်းကို ဆိုလိုသည်။\nကလေး ပါသောဝိုင်းများဆီမှ တီတီတာတာ အသံများလည်း ကြားနေရ၏။\nအေးအေးတို့ ဝိုင်းတွင် အန်တီချင်း၊ အမေစု၊အမေရှိန်( အန်တီချင်းအမေ)၊ အမေကြီးရွှေ ၊မလတ်၊ ဖိုးတင့်(မလတ်နှင့် ဝါကျွတ်လျင် လပ်ထပ်တော့မည့်လူ)၊ ခိုင်ခိုင်၊ မသင်းတို့ ပါဝင်၏။ အမေစုတို့ လူကြီးများကို မြေးဖြစ်သူဖိုးတင့်က လှည်းမောင်းပို့ရင်း ကျောင်းသို့ ပါလာခြင်းဖြစ်၏။\n“ကဲ လူကြီးတွေကို ဦးချပြီးပြီ စားကြစို့” အန်တီချင်းက လူကြီးများကို တစ်ဇွန်းစီ ဦးချပြီးနောက် စ စားကြသည်။\n“အမေကြီးရွှေ သမီးကြက်သားရေချိုချက်လေး စားပါဦး မှီရဲ့လား၊ လတ်လတ်ဆတ်ဆတ် အိမ်ကြက်လေး အရမ်းအားရှိမှာ …အင့်”\n“အင့်” ဆိုသည်မှာ အမေကြီးရွှေကို ဟင်းထည့်ပေးခြင်း မဟုတ်။ ခိုင်ခိုင်က တံတောင်နှင့် တွက်လိုက်သဖြင့် မသင်း ထမင်းလုပ် လွတ်ကျသွားခြင်း ဖြစ်၏။ “ဥပုဒ်သည်နော်” ဟု ကြိတ်ပြီး မာန်လိုက်သံကိုလည်း ကြားလိုက်ရ၏။\nပဲဟင်း တစ်ဇွန်းကို ရှုးကနဲ သောက်လိုက်ရင်း နားလေးသော အမေစုက အသံကျယ်ကျယ်ဖြင့် ဆိုရာ\n“အံမယ်လေး သူ့သမီး အပျိုကြီး ဝါမဝင်ခင် သူတို့ အနောက်တောက ယာ ကို အခစား လုပ်ပေးနေတဲ့ ငသိန်းနောက် ကောက်ကောက်ပါအောင် လိုက်သွားတာကို မကြားဘူးလား အရီးရယ်”\nကျွန်မတို့ပြောလျင် ဒါလားဥပုဉ်သည်ဟု မပြောသော်လည်း အကြည့်လေးနှင့် အပစ်ပေးတတ်သော အန်တီချင်းက ရောင်းသူဝယ်သူ အသံတူစွာ အမေစု လေသံအတိုင်း ဖြေလိုက်၏။\n“အင်း ..ဒါမျိုးပေါ့ သားသမီးယုံ စုံလုံးကန်း ဆိုတာ”\nအမေရှိန်က အစားနည်းသည် ဖြစ်ရာ လက်ဆေးရင်း တရားသံ ကျကျဆို၏။\nကျွန်မနှင့်ခိုင်ခိုင်က ထမင်းစားပြီးသည်နှင့် အချိုပွဲပြင်သည်။ လက်ဖက်သုတ်၊ ဧလမုန့်၊ စပျစ်သီး၊ ကိတ်မုန့်၊ သရက်သီးမှည့်၊ ငှက်ပျောပေါင်း စသည်ဖြင့် စုံလင်လှသည်။ ခိုင်ခိုင်က ငှက်ပျောသီးပေါင်း လုပ်ပုံကို ကျွန်မအား ရှင်းပြနေသည်။ ယခု ငှက်ပျောပေါင်း သူ့လက်ရာ ဖြစ်သည်ဟု ဆို၏။\n“နင်ရော ဘာမုန့်တွေ လုပ်တတ်လဲ”\n“ပလာတာ” ဟုကျွန်မက ပြောချင်သော်လည်း သီလနည်းနည်းများ ကျိုးသွားမလား စိုးရိမ်ကာ ခေါင်းပဲ ယမ်းပြ လိုက်ရ၏။\nမလတ်နှင့် ဖိုးတင့်က အုတ်ရေကန်ဆီ ချိုင့်ဆေး သွားကြသည်။\n“ကဲ အရီးတို့ အချိုပွဲလေး စားလိုက်ကြဦး”\nမလတ်တို့ ပြန်ရောက်လာတော့ အားလုံဝိုင်းဖွဲ့ထိုင်ကြရင်း ဟိုဟာနည်းနည်း ဒီဟာနည်းနည်း စားရင်း လူကြီးတွေ စကားဝိုင်းဖွဲ့ကြ၏။ အမေညိုနှင့် ဒေါ်ကြီး ခင်လေးတို့ ကူးလာပြီးမှ စကားဝိုင်းသည် ပိုစည်လာ၏။\n“ ပုတ်မဂျီနေ့က ဘကြီးဦး ပြောတော့ မိုးနှောင်း ကောင်းမယ် ဆိုပဲ၊ ဒီနှစ် ကြက်သွန် လုပ်မယ် စိတ်ကူးကာမှ တူးချိန် မိုးနဲ့တွေ့မှာ စိုးရိမ်နေရတာ။ ဒီကြက်သွန်နဲ့ ဒို့တောင်သူတွေ တစ်ဒုက္ခတော်”\n“အိုအေ ဈေးကောင်းတဲ့နှစ်လဲ ဒို့လက်ထဲ မရှိတော့မှ ဈေးတွေကတက်လာတာပါ ငါတော့ ကိုယ့်ဂျုံကို စိတ်အေးအေး လုပ်ချင်တာ အိမ်ကလူကြီးကို ပြောမရလို့”\n“လမ်းလေး ဘာလေး အဖွင့်အပိတ်လဲ နားစွင့်ကြဦး အိန်ဒဒိယလိုင်း ဖွင့်ရင်လဲ ကုလားပဲ ပဲစဉ်းငုံ ဈေးကောင်းပါသအေ့ ငါတို့ကတော့ မမှု့ရတဲ့ ပဲစဉ်းငုံနဲ့ အကျိုးပေးလှပေါ့”\nအမေကြီးရွှေက သနပ်ဖက်လိပ်ဖွာရင်း သူ့ပဲစိမ်းငုံခင်းကြီးကို ကျေနပ်ပြောပြောလေ၏။\n“အရီးရွှေ တမြန်နှစ်က ပဲစိမ်းငုံတွေ ပွင့်ဖူးဆင်နေတုန်း မိုးကြီးခါလိုက်လို့ ပြီးပါရောလား။ အကုန်သင်းပစ်ပြီး ပြောင်းထိုးလိုက်ရတာ ကိုအေးသောင် နမိတွဲလေး ယာထွက်ပြောင်းတောင် မစားလိုက်ရဘူး သားသတ်သည်နောက် ပါသွားတာ”\n“အန်တီချင်း ပဲစိမ်းငုံမရတာနဲ့ ဘာလို့ နမိတွဲလေး အသတ်သည်ဆီ ပါသွားတာတုန်း သမီးဖြင့် နားမလည်ပေါင်”\nခိုင်ခိုင် မေးလိုက်သော မေခွန်းကို ကျွန်မလည်း မေးလို၏။\n“ပြောင်းထိုးဖို့ ပဲစိမ်းငုံတွေခုတ်ကြရင်း သူ့မိန်းမပိုးထိတာ ညည်းတို့ မသိကြဘူးလား”\n“သိတယ်လေ သမီးတို့တောင် သွာမေးသေးတယ်”\n“အေး အဲဒါပဲ ဆေးရုံကြီးက မြွေဆိပ်ဖြေဆေးထိုးဖို့ ဝယ်ခိုင်းတော့လေ ငွေရှာတာ။ ပဲစိမ်းငုံခင်းထိုးပြစရာ မရှိတော့ ပွဲစား ဆိုတာကလည်း ဘယ်လောက်ငို ပြောတော့ တစ်ကျပ်တောင် ထွက်မလာဘူး။ နောက်ဆုံး အရေးကြီး လွန်းတော့ အချိန်မဆွဲနိုင်လို့ လွယ်ရာ သားသတ်သည်ဆီ နွားမကြီး ထိုးအပ်လိုက်တာ၊ မြွေပူရာ ကင်းမှောင့် ဆိုသလို နကလေးက ချောတော့ မိတွဲလုံးရောင်းမှလို့ မူနေတဲ့ နေဒူးကုလားကို မတန်တဆဈေးနဲ့ ပေးလိုက်ရတာ ပါလား။ အဲဒါ ပဲစဉ်းငုံပဲ အရီးရွှေရေ…..”\n“လက်စသတ်တော့ မိုးက စကား ပြောတာပါအေ။ မိုးနဲ့လုပ်စားရတဲ့ တောင်သူတွေ မိုးလေမမှန်ရင် မမောပေမဲ့ ပင်ပန်းကြရှာတယ်”\n“အစိုးရနဲ့လဲ ဆိုင်ပါသော်ကော မယ်ညိုရယ်”\n“မိုးလေဝသကို ပြောတာလား အရီး”\n“ဆိုဝံ့ပေါင် မရယ် အင်စပက်လိုင်း အချိန်ကောင်း ဖွင့်ပေးဖို့ အရေးကြီးတာကို ပြောတာပါ”\nဖိုးတင့်က သူ့အမေကြီးစကားကို တိုးတိုးဖြေရှင်းပေးသည်။\n“ဒို့ရွာမှာ စပါးလေး၊ မိုးနှမ်းလေး အဆင်ပြေမှ ဝါတွင်းမယ် ထမင်းတစ်နပ် ဖြောင့်ဖြောင့်စားနိုင်မဲ့ လူတွေ အများကြီးနော”\nမသင်းက လူကြီးစကားဆို၏။ မှန်သည်။ ကိုယ့်အခင်းကောင်းမှ တောင်သူငွေလိုချိန်တွင် ကုန်သည်ပွဲစားက ငွေထုတ်ပေးသည်။ တောင်သူလက်ထဲ ငွေရောက်မှ လက်လုပ်လက်စား အခစားတို့ လုပ်အားခ ရသည်။ တစ်ရွာတွင် သုံးပုံတစ်ပုံမျှသာ ရှိသော တောင်သူတို့ အဆင်ပြေ ချောင်လည်မှ သုံးပုံနှစ်ပုံသော လက်လုပ် လက်စားတို့ ထမင်းဝနိုင်သည်။\nကျွန်မ စားနေသော စပျစ်သီးအရည်ကို မမျိုနိုင်ပဲ လည်ချောင်းထဲတွင် နင်နေ၏။ မနက်က ဦးကြီးစံပေါတို့ အိမ်ရှေ့ရှိ မီးဖိုတွင် ပဲစိမ်းငုံရိုးကို ထင်းလုပ်ပြီး ဆန်ပြုတ်အိုးကြီး တည်နေတာ မြင်ယောင်မိ၏။ မိုးငွေ့နှင့် ထိုင်းနေသော ပဲစိမ်းငုံထင်းကို မီးတောက်စေရန် ကုန်းမှုတ်ရင်း မီးခိုးမွှန်လို့် မျက်ရည်ကျသလိုလိုနှင့် ကျိတ်ငိုနေသော ဒေါ်ကြီးခင်အေး မျက်နှာကို မမေ့နိုင်။\n“သမီးရယ် ထမင်းတစ်လုပ် အတွက်များ ဟင်းငုတ်ပွင့် ကောက်ရောင်းတောင် မငတ်နိုင်ပါဘူး”\nရိုးသာဖို့ အမှန်တရားဘက်မှ ရဲရဲရပ်တည်တတ်ဖို့ ဖေဖေ ဆုံးမခဲ့ဖူးသော စကားတစ်ခွန်းကို သတိရမိ၏။ ခုတော့ ဟင်းငုတ်ပင်ကြီးလဲ ရွာတည်ဖို့ ခုတ်ပစ် လိုက်တော့ ငတ်ကုန်ကြပြီ ဖေဖေရေ ဟုသာ ဆိုရတော့မည်။\nဥပုဒ်သည်တို့ စကားဝိုင်းမှာ ဝါတွင်းထမင်း အကြောင်းပြောရင်း ခြောက်ခြောက် သွေ့သွေ့ နိဂုံးချုပ်လေ၏။\nကျွတ်ကျွတ်အိပ်အတွင်းမှ စိပ်ပုတီးကို ထုတ်ယူရင်း\n“အမေကတော့ ခေတ်ကြီး ကောင်းတာ မြင်ပြီးမှ သေပါရစေလို့ အမြဲ ဆုတောင်း ပါတယ်အေ”\nဟု ပြောပြီးနောက် အမေကြီးရွှေသည် ခါးကိုင်းကိုင်းနှင့် စင်င်္ကြန် လျှောက်ရင်း ပုတီးစိပ်လေ၏။\nကျွန်မ သည်လည်း ဂြိုလ်ပြေ ရန်ပြေ စေတီဘက် ထွက်လာခဲ့ပြီး ဝင်သက် ထွက်သက် မှတ် နေတော့၏။ နှာသီးဖျားတွင် အာရုံကို စုရင်းမှ တစ်ချက်တစ်ချက် ဟင်းငုတ်ပင်ကြီး ပြန်ရှင်လာရင်တော့ ရိုးသားတဲ့ အသက်မွေး ဝမ်းကျောင်းမှု့နဲ့ ထမင်းဝနိုင်မှာပါ ဟု ဖြေတွေး တွေးမိ၏။ သို့သော် အမြစ်ကို ဘူရိုဇာနှင့် ကော်လှဲခံရသော ဟင်းငုတ်ပင်ကြီး၏ ယခင်ရှိဖူးသော နေရာကိုပင် ရှာတွေ့ဖို့ ခက်ခဲလေပြီ။\nမိုးမှန်ရင်၊ အိတ်စပို့ လိုင်းဖွင့်ရင်၊ ဝါတွင်းမှာ ထမင်းစားနိုင်ကြရင် . . . . . .. .. ..စိတ်တို့က ပြေးလေရာ\nအင်း အရာရာဟာ အနိစ္စသဘော ဆောင်တာပါပဲ ဟု သာ၊ ရှစ်ပါးသီလ လုံရာလုံကြောင်း တရားကို သာ၊ တိုး၍ နှလုံးသွင်းရ လေတော့သည်။ ။\nPosted by မေအောင် at 7:00 PM Links to this post 10 comments\nကျနော် သူငယ်ချင်းတွေနဲ့ ပြောဖြစ်တာတွေကို အပျော်ရေးချင်လို့ပါ။ အခုပြောချင်တာက အခေါ်အဝေါ် ကိစ္စ။ ဘယ်သူနဲ့ ဘယ်သူကြားက အခေါ်အဝေါ်တွေလည်း ဆိုတော့ ချစ်သူရည်းစားတွေကြားက အခေါ်အဝေါ်တွေရယ်၊ ကျနော်တို့ လေ့လာမိသလောက် ဘယ်သူတွေက ဘယ်လိုတွေခေါ်ဝေါ်ကြသလဲ၊ ဘယ်လိုတွေ ခေါ်ရင် ဘာတွေ ဖြစ်တတ်သလဲဆိုတာကို ပြောချင်လို့ပါ။ သူငယ်ချင်းတွေက ဖွတယ်ထင်လည်း ဖွတယ်ပေါ့။ ပျော်စေ ရွှင်စေ ရေးထားတာဆိုတော့ စိတ်ဆိုးသွားတောင် ပြုံးပြုံးလေး စိတ်ဆိုးပေါ့နော။\nချစ်သူရည်စားရယ် ဖြစ်လာကြရင် အခေါ်အဝေါ်ကိစ္စက ပေါ်လာပြီ။ တစ်ယောက်နဲ့ တစ်ယောက် ဘယ်လိုတွေ ခေါ်ဝေါ် သုံးနှုန်းကြမှာတုန်း။ အရင်က သူငယ်ချင်းအရင်းခေါက်ခေါက်ကြီးဘဝတုန်းက "ဟေ့ကောင်၊ ဒါကဘယ်လိုလဲကွ"ဆိုတာတွေတောင် "မောင်ရေ ဒါလေးက ဘယ်လိုလေးလဲဟင်"တွေ ဖြစ်ကုန်ကြတာမဟုတ်လား။ "ချစ်ရေ ဒါလေးက ဒီလိုလေ" ဆိုတဲ့ "ချစ်"ဆိုတဲ့ နေရာမှာတောင် ကလေးကတည်းက ခေါ်နေကြ နာမည်အရင်းကြီးသုံးရင် အချစ်ပါဝါ လျော့တယ်ထင်ပြီး မသုံးရက် မခေါ်ရက်ကြပါဘူး။\nနောက်တဆက်တည်း ပြောချင်တာက အသက်တွေကြီးလာမှပဲ ချစ်သူရည်းစားရတော့ စကားတွေတောင် မပီတော့တဲ့ ကိစ္စ။ ဒီကိစ္စက ရီလည်းရီရတယ်။ စာတွေရိုက်ပြောရင်းနဲ့ တကယ်ပြောတော့ ပါးစပ်တွေကပါ အကျင့်ပါလာပြီး ပြောကုန်ကြတာ။ " တုဂိုလေ ဒီဂ ချိတ်ချိုးနေတာ တိရဲ့ရား" လို့ မိန်းကလေးက ပြောရင် ယောက်ကျားလေးလုပ်သူကလည်း ပြန်ပြောလိုက်ပုံက "တိတယ်ရေ ချိတ်ချိုးနဲ့နော် အချိုးလေး" တဲ့။ မွေးလာမယ့်ကလေး ဂျကားဘယ်လိုလုပ် ပီတော့မှာလဲ နောဗျာ။\nနောက်ဖြစ်လေ့ရှိတာတခုက ဒီလို၊ သမီးရည်းစား ဖုန်းပြောတာက အိမ်နဲ့ ဖုန်းပြောတာထက်က ပိုများတယ်။ ဖုန်းပြောတော့လည်း "ငါက ဒီလိုဆိုလိုတာလေ" လို့ အူတွေ အသည်းတွေတုန်အောင် ချစ်ရတဲ့သူကို ဘယ်ပြောရက်ပါ့မလဲ။ "ချစ်ရဲ့ မောင်က ဒီလိုဆိုလိုတာလေ" လို့ပြောတာပေါ့။ အဲ ဖုန်းချကာနီးရင် "မွမ်း..မွမ်း..မွမ်း" ဆိုပြီး အနမ်းပန်းတွေက ဝေကြသေးတာကလား။ ပြဿနာက ဘယ်မှာသွားတက်ကြတာလဲဆိုတော့ အိမ်က မိဘနဲ့ဖုန်းပြောရင် တက်တော့တာပဲ။ ယောက်ကျားလေးတွေဆိုရင် "အမေရေ ကျနော်ကလေ" အစား "အမေရေ မောင်ကလေ.." တွေဖြစ်လို့ဖြစ်၊ " မေမေရေ ကိုကလေ" ဖြစ်လို့ဖြစ်၊ မိန်းကလေးဆိုရင်လည်း "ဖေဖေရေ သမီးကလေ" အစား "ဖေဖေရေ ချစ်ကလေ" တွေဖြစ်လို့ဖြစ်နဲ့ ကမောက်ကမတွေဖြစ်ကုန်ပါရောလား။ ပြီးတော့မှ သတိထားမိပြီး ဘုရား ဘုရား မေမေ၊ဖေဖေ နားလျှံပြီး မကြားကြပါစေနဲ့ စိတ်ထဲက ကျိတ်ပြီး ဆုတောင်းကြရတတ်တယ်။ ဒါတင်ဘယ်ကဦးမလဲ ဖုန်းချကာနီးရင် "မွမ်း..မွမ်း..မွမ်း" ဆိုတဲ့ အနမ်းပေးသံကြီး ပါးစပ်က မထွက်အောင် ထိန်းရတာက တစ်ဒုက္ခ။\nသူငယ်ချင်းတစ်ယောက် တခါက ပြောဖူးတာပါ။ သူ့ရဲ့ သူငယ်ချင်း ရည်းစားကောင်မလေး ရပြီးကာစ။ အခေါ်အဝေါ်က မပြောင်းရသေးတဲ့ စပ်ကူးမက်ကူးကာလ။ ဒီတော့ ကောင်မလေးကို ပေးဖို့ စာထဲမှာ အခေါ်အဝေါ်ကိစ္စတွေ ရေးထားတာ။ တို့နှစ်ယောက် ချစ်သူတွေ ဖြစ်သွားကြပြီဆိုတော့ တစ်ယောက်ကို တစ်ယောက် အခေါ်အဝေါ်လေးတွေက စပြီး ဆွေးနွေးရအောင်ဆိုပြီး အစချီပြီး စာကိုရေးထားသတဲ့။ ဒါကို စာရေးထားတဲ့ သူငယ်ချင်း အပြင်သွားတုန်း ကျနော့်ကို ပြောပြတဲ့ သူငယ်ချင်းနဲ့ အပေါင်းအသင်းတစုက ခိုးဖတ်၊ သူငယ်ချင်းပြန်လာတော့ သူ့ကိုလှည့်လည်း မကြည့်ဘူး။ အချင်ချင်းတွေ ပြောနေကြတာ၊ အေး သူငယ်ချင်းတို့ တို့တွေလည်း ပေါင်းသင်းလာတာကြာပြီဆိုတော့ အခေါ်အဝေါ်လေးတွေ ဆွေးနွေးကြရအောင်လို့လည်း ပြောလိုက်ရော၊ ဟိုကောင်က သူ့စာတော့ ခိုးဖတ်ခံရပြီ၊ စောင်းအပြောခံရပြီဆိုတာ သိပြီး၊ ဒေါသတွေထွက် ဆဲဆိုပြီး နောက်ကလုပ်လိုက်လို့ ထွက်ပြေးကြရသတဲ့။\nအခုကျနော်တို့ လေ့လာသိရှိထားတဲ့ အခေါ်အဝေါ်အသုံးအနှုန်းတွေ စာရင်းပြစုကြည့်ရအောင်။\nအသက်ငယ်တဲ့ကောင်မလေးကို ကြိုက်မိတော့ အသက်ငယ်ကောင်မလေးက အသက်ကြီးကောင်လေးများအား ခေါ်ဆိုကြပုံများ\n(မွေးတဲ့နှစ်က အတူလောက်ကို လပိုင်းလောက်ငယ်တဲ့ ကောင်မလေးက ကောင်လေးအား အများအားဖြင့် ခေါ်ဝေါ်တတ်သည်။)\n(၁-နှစ် ၂-နှစ်လောက် ငယ်သောမိန်းကလေးမှ ယောက်ကျားလေးကိုခေါ်တတ်သည်။)\n(သိသိသာသာ အသက်ကြီးသူ ယောက်ကျားလေးအား အသက်ငယ်သူ မိန်းကလေးမှ ခေါ်ဆိုတတ်သည်။)\nမိမိကောင်လေးနဲ့ ယှဉ်လျှင် အသက်အနည်းငယ်ကြီးသော မိန်းကလေးမှ ကောင်လေးအားခေါ်တွင်ပုံများ\n("မောင်" လို့ခေါ်တာပါပဲ၊ အင်္ဂလိပ်လို စာရိုက်ရင် mg လို့ ရေးတတ်လို့ မောင်အတိုဟု သတ်မှတ်သည်။)\n("မောင်"ကို maung ဟုရေးသားသုံနှုန်းတတ်၍ မောင်အရှည်ဟု သတ်မှတ်သည်။)\n(မောင်အတို၊ မောင်အရှည်တွေ ဘယ်လိုသိတာတုန်းဟု ဆိုလျှင် သုသေသနပြုခံ တစ်ယောက် ချက်တင်တက်နေလျှင် သူ့နောက်မှ မသိမသာ ယောင်ပေပေဖြင့် စာခိုးဖတ်ခြင်း၊ သူ့ဖုန်းမက်ဆေ့များအား ခိုးဖတ်ခြင်းဖြင့် သူငယ်ချင်းတစ်ယောက် သုသေသနပြုထားခြင်းဖြစ်သည်။)\n"မောင်"၊"ကို" ဆိုသည်များကိုလည်း အသက်အရွယ်နဲ့ မဆိုင်ဘဲ ကလေးကတည်းက ဝတ္ထုများဖတ်ရင်း၊ ငါချစ်သူရရင်တော့ ဒီလိုကို ခေါ်လိုက်မယ်ဟဲ့ဆိုပြီး ငယ်စဉ်က သဘောကျခဲ့သည့်အတိုင်း၊ ဆုံးဖြတ်ထားသည့်အတိုင်း ခေါ်ဝေါ်ကြသည်များလည်း ရှိပါတယ်။ ယင်းသို့ခေါ်ဆိုကြသည်များကလည်း ကျနော်တို့ လေ့လာ သုသေသနပြုထားသည့်အထဲတွင် အကျုံးဝင်ပါတယ်။\nဒီအခေါ်အဝေါ်တွေက အဘယ်သို့သော ရလဒ်များရစေသနည်း။ ကျနော့်တို့ သူငယ်ချင်းအဝန်းအဝိုင်းထဲမှ တွေ့ရှိရသော သုသေသနပြုချက်များကို တင်ပြလိုက်လျှင် သင်သည်လည်း ချစ်သူရည်စားရလျှင် ဘယ်သို့ခေါ်တွင်ပါက မည်သို့ဖြစ်တတ်ပုံကို အနည်းငယ် ရိပ်စားမိသွားပေမယ်။\n(သတိပေးချက် - ဥပါဒါန်ကြောင့် ဥပဒ်မရောက်ရာ။)\nဇယား(၁)- သုသေသနပြုလုပ်ရာမှ ရရှိလာသော အချက်အလက်များ\n(ဤဇယားကိုကြည့်လျှင် ပြတ်သွားသည့်ကိစ္စများတွင် မိန်းကလေးက စဖြတ်သည်ကများနေသည်မှာ ထင်ရှားလှပေသည်။ သူငယ်ချင်းများ ရှက်နေမည်စိုးရိမ်သဖြင့် နာမည်ရင်းများ မေးခြင်းသည်းခံစေလိုပါသည်။)\nနောက်ဆုံပိတ် သူငယ်ချင်း(၁၀)သည် အလွန်မှ လည်ဝယ်သောသူဖြစ်လေသည်။ သူသည် ရှေ့မှ သူငယ်ချင်းများအား အလွန်ရှည်ကြာစွာ လေ့လာပြီးမှသာ ချစ်သူရည်းစားထားလေသည်။ မိန်ကလေးထက် အသက်အရွယ်အားဖြင့် (၃)နှစ်ခန့်ကြီးသော်လည်း နောင်ရေးစိတ်အေးစေရန်အတွက် ကောင်မလေးအား သူ့ကို မောင်အရှည် အခေါ်ခိုင်းသော်လည်း၊ သူက မိန်းကလေးအား အနည်းငယ်ကြောက်ရပေသည်။ ရည်းစားနှင့်ပြတ်သွားသော ကျန်သူငယ်ချင်းများသည် နောက်ထပ်ချစ်သူအသစ်တွေ့သောအခါတွင် မောင်အရှည်သာခေါ်တွင်စေရမည်ဟု ကျုံးဝါးထားလေသည်။ ချစ်သူရှာချိန်၊ ကြိုးစားနေချိန်တွင်မှာပင် ရည်စားစာရေးရာ၌ မောင်အရှည်ခေါ်စေချင်သည့် အရိပ်အရောင်များသန်းနေစေရန် ချစ်သဝဏ်လွှာစာကို ကြိုးစားရေးမည်ဟု သူငယ်ချင်းတချို့က ပါးစပ်မှ ထုတ်ဖော် ပြောသံကိုလည်း ကြားဖူးသည်။ မောင့်(maung)ကို ပြန်ချစ်ပါနော် ဆိုသော ချည်ပြီး တုတ်ပြီးသား အဖြေတောင်းနည်းကိုလည်း သုံးမည်ဟု စိတ်ကူးသူက စိတ်ကူးထားပြီးဖြစ်လေသည်။\nကျနော့်သည်လည်း ယင်းသုသေသနစာတမ်းကို တင်ပြရသည်မှာ ကြောက်တောက်တောက်နှင့်သာ တင်ပြရခြင်းဖြစ်သည်။ စာရင်းတွင် ကျနော်၏နာမည်၊ မောင်အရှည်၊ မိန်ကလေးကို နိုင်သည်ဟု ထည့်ချင်သော်လည်း မဇနိအားကြောက်သဖြင့် စာရင်းတွင် ကျနော့်နာမည်အား ချန်လှပ်ထားခဲ့သည်ကို ခွင့်လွှတ်စေချင်ပါသည်။ နောက်တချက် ကျနော် စိုးရိမ်မိသည်မှာ ရည်းစားထားရာတွင် ငါနိုင်အောင်၊ ငါဖြတ်ချင်ရင်ဖြတ်ထားလို့ရအောင် ဒီလိုခေါ်လိုက်မယ်ဆိုပြီးလည်း အခုစာတမ်းအား ကိုးကား၍ အသုံးမချော်စေချင်ပါ။ ဤသုသေသနစာတမ်းအား ပိုမိုပြည့်စုံအောင် ပံ့ပိုးလိုလျှင် ငါတို့ကဘယ်လိုခေါ်တာ နိုင်ရတယ်၊ ကြောက်ရတယ် စသည်ဖြင့် ကွန်မန့်တွင် ရေးသား၍ ကူညီစေလိုပါသည်။\nPosted by ဇနိ at 1:12 AM Links to this post 23 comments\nPosted by ဇနိ at 5:45 PM Links to this post 8 comments\nYoutube က ဖိုင်(၃)ခု ကို ဒီနေ့တင်လိုက်ပါတယ်။ ကျနော် အဲဒီဖိုင်တွေကို ကြည့်ဖူးတာ ကြာပါပြီ။ အဲဒါတွေကို ကြည့်ဖူးတဲ့ သူတွေလည်း ရှိမှာပါ။ မကြည့်ဖူးတဲ့ သူတွေလည်း ရှိမှာပါ။ ကြည်ပြီးသားလူတွေလည်း ထပ်ကြည့်ပြီး ပြုံးရယ်လိုက်ပါဦး။ မကြည့်ရသေးတဲ့သူတွေလည်း ကြည့်ပြီး ပြုံးလိုက်ပါဦး။ တရုတ်ကျောင်းသား (၂)ယောက်လို့ ထင်ပါတယ်။ သူတို့ရဲ့ အနုပညာကို မချီးကျူးဘဲ မနေနိုင်ပါဘူး။ သူတို့ရဲ့ ကလစ်တွေ ယူကျူ့မှာ အများကြီးရှိပါတယ်။ သဘောကျရင် ထပ်ရှာကြည့်လိုက်ပါဦး။ အခုဟာက ကျနော်သဘောကျတဲ့ အပိုင်းတွေပဲ တင်ထားတာပါ။\nPosted by ဇနိ at 11:48 AM Links to this post2comments\nPosted by ဇနိ at 4:00 PM Links to this post 11 comments\nပစ္စေကဗုဒ္ဓဘုရားနှင့် သမ္မာသမ္ဗုဒ္ဓဘုရားတို့မှအပ တရားနာကြားရခြင်းမရှိပဲ အကျွတ်တရားရသည်ဟူ၍ မရှိချေ။ မှန်သောအမြင် (သမ္မာဒိဋ္ဌိ) ရရှိရန်အတွက် (၁) သစ္စာနှင့်လျော်သော (သစ္စာနုလောမိက) တရားကိုနာကြားခွင့်ရခြင်း၊ (၂) နှလုံးသွင်းမှန်ခြင်း (ယောနိသော မနသိကာရ) ဟူသောအကြောင်းတရားနှစ်ပါး လိုအပ်သည်။ [ဆက်ဖတ်ရန်]\nPosted by ဇနိ at 9:31 PM Links to this post4comments\nPosted by ဇနိ at 2:42 PM Links to this post4comments\nPosted by ဇနိ at 4:17 PM Links to this post9comments\nကာလိုမန်ပန်းခြံဆိုတာက ကျနော်တို့နေတဲ့ အဆောင်နားမှာပါပဲ။ လမ်းလျှောက်သွား နာရီဝက်ဆိုရောက်တာပါပဲ။ အဲဒီပန်းခြံကို မကြာခဏရောက်ဖြစ်ပါတယ်။ ပန်းခြံအကြောင်းတော့ အကျယ်မပြောတော့ပါဘူး။ ဒီမှာဖတ်ကြည့်လိုက်ရင်လည်း သိသွားမှာပါ။ မော်စကိုမြို့မှာ ဒီလို စိမ်းစိမ်းစိုစို သစ်တောအုပ်ကြီးနဲ့ အလွန်ကျယ်ဝန်းလှတဲ့ ပန်းခြံရှိနေတာ အံ့သြစရာပါပဲ။ အဲသလိုပန်းခြံတွေ အခြားနေရာတွေမှာလည်း ရှိသေးတယ်။ သစ်တောပန်းခြံတွေလို့ခေါ်တယ်ထင်တယ်။ မှတ်မိသေးတယ် သူငယ်ချင်းတစ်ယောက်က မော်စကိုကို စရောက်တော့ လေဆိပ်မှာ သွားကြိုတာ၊ သူလေယာဉ်ပေါ်ကကြည့်နေတာတဲ့ သစ်တောအုပ်တော့ မနည်းပဲတဲ့၊ လေဆိပ်နဲ့ မော်စကိုမြို့က အတော်ဝေးသလားတဲ့။ အတော်ကြီး ဝေးလှတာတော့လည်း မဟုတ်ပါဘူး။ အဲသလိုပဲ ဒီမှာက သစ်ပင်တွေရှိပဲနေတာလား၊ မခုတ်လို့ကျန်နေတာလား၊ ခုတ်မရလို့ကျန်နေတာလား မသိပါဘူး။ ကျနော် ဗော်လဂါမြစ်ဘေးက အနားယူအပန်းဖြေစခန်းကို သွားနေတုန်းကလည်း မနက်လင်းလာရင် တောထဲ ရောက်သွားတော့တာပဲ။ လျှောက်သွား ဟိုရှာ ဒီရှာ၊ ဟိုသွား ဒီသွားပေါ့။ မြစ်ဘေးမှာ လှေတွေလည်းရှိတော့ လှေတွေလည်း စီးလိုက်၊ ရေးကူးလိုက် တောထဲသွားလိုက်နေတာပေါ့။ ဗော်လဂါမြစ်ဘေးမှာ ဗော့ဒကာနဲ့ သိပ်ဇိမ်ကျတာ ပြောရင်း သူငယ်ချင်းတွေကိုတောင် လွမ်းလာပြီ။ ဗော်လဂါမြစ်ကမ်းဘေး စခန်းပုံတွေတော့ ဒီနေရာနဲ့ ဒီနေရာမှာသာကြည့်တော့ နက်ထဲရှာထားတာ။ အခုတော့ ကာလိုမန်ပန်းခြံက ဓာတ်ပုံတချို့ကြည့်ပါဦး။ အလှကြီးတွေတော့ ဟုတ်ပါဘူး။ အမှတ်တရပေါ့ စိမ်းစိမ်းလေးတွေမြင်ရလို့ မျက်စိအေးသွားလည်း နည်းတာမှတ်လို့နော။\nပန်းခြံက မော်စကိုမြစ်ဘေးမှာရှိတာ။ အဲသလို စိမ်းစိမ်းလေး၊ တောအုပ်ကလေးတွေနဲ့။\nဒီအဆောက်အဦးကြီးကတော့ သမိုင်းဝင်ဆိုလားပဲ၊ မနှစ်တုန်းကတော့ ပြင်နေတာ၊ အခုတော့ သပ်သပ်ရပ်ရပ်နဲ့ ကြည့်ကောင်းနေတယ်။\nဒါကတော့ ပန်းသီးပင်အုပ်တွေ။ အခုတော့ အသီးမရှိဘူး။ နောက်ကျရှိလာမယ်။ အဲဒီတော့လည်းသွားရသေးတာပေါ့၊ ပန်းသီးက အကောင်းစားမဟုတ်လို့လားဘာလာတော့ သိဘူး၊ သီးနေရင် ခူးစားချင်စားလို့ရတယ်။ ခူးပြီးသယ်သွားချင်ရင်လည်းရတယ်။\nဒီအသီးလေးနာမည်မေ့သွားပြီ၊ အဖွားကြီးတစ်ယောက်ကိုမေးတော့ ပြောပြတယ်၊ စားလို့ရတယ်ဆိုလို့ စားကြည့်တာ မဆိုးဘူး အရသာက။(((နောက်တိုး - အသီးနာမည်ကိုပြန်သတိရလို့ရေးလိုက်တာ - ရုရှားလို вишня - အင်္ဂလိပ်လို cherry တဲ့။ ချယ်ရီကို အဲသလိုဆိုတာကို သိဘူး။ ဒီမှာ နီနီအလုံးလေးတွေက ပေါသကိုး။ ကိုယ်က အ တော့ မခွဲ၊မခြား၊ မသိဘူးပေါ့။)))\nဒါတွေကတော့ နှင်းဆီတွေထင်တယ် သေချာသိဘူး။\nဒါက ဘာအဆောက်အဦးလဲတော့ သိဘူး၊ အကောင်နှစ်ကောင် ရှေ့မှာ ကားကားကြီးနဲ့။ တို့ဆီက ဘုရားတွေ့ရှေ့မှာကြနေတာပဲ။ သူများ ဓာတ်ပုံရိုက်တော့ ကိုယ်လည်းရိုက်တာပေါ့နော။\nဓာတ်ပုံတွေမှာ ဒိတ်ကတရက်လွဲနေတယ် ချောတီး။\nМы из будущего. - ပေါ့။\nအဓိပ္ပါယ်က We are from the future.\nPosted by ဇနိ at 10:01 PM Links to this post 10 comments\nPosted by ဇနိ at 1:17 AM Links to this post5comments\nPosted by ဇနိ at 7:49 PM Links to this post 18 comments\nPosted by ဇနိ at 1:56 PM Links to this post 19 comments


Medical Writings ဆေးပညာစာများ: Q and A February 2013 (4)\nQ and A February 2013 (4)\n1. မင်္ဂလာပါဆရာ။ ယောက်ျားလေးပါ။\n2. ကျွန်တော့်ချစ်သူက လေးဘက်နာရောဂါရှိတယ်ဆရာ။\n3. I would like to ask help about my son's health.\n4. ကျွန်တော်အသက်က ၂၈ ရှိပါပြီ။ ပြီးခဲတဲ့ ၂ဝ ရက်နေ့ကစလို့ ရေကျောက်ပေါက်ပါတယ်။\n5. ကျွန်တော် အသက်က ၃၄ နှစ်ပါ။ ကျား ပါခင်ဗျာ။\n6. သမီးအမျိုးသားက (့) မှာ လက်ရှိအလုပ်လုပ်နေပါတယ်။\n7. ဆေးမတည့်ခြင်း Allergy နှင့် ပတ်သက်၍ အခုကဲ့သို့\n8. သမီးရဲ့ကိုယ်မှာ ကြာဆူးတွေပေါက်နေလို့ပါဆရာ။\n9. သမီးဖေဖေက အသက် (62) ပါ။\n10. သမီး မေမေက အူတီဘီ ဖြစ်နေတာပါ။\n11. မင်္ဂလာပါဆရာ SLE သွေးရောဂါက မျိုးရိုးလိုက်ပါသလား။\n12. ကိုယ်ဝန်က ၂၆ ပတ်ထဲမှာရှိနေပါပြီ။ ဝမ်းကိုက်နေတာ ၁ ပတ်လောက်ရှိနေပါပြီ။\n13. ကျွန်တော့် ကောင်မလေးကအသက် 19 နှစ်ပါဆရာ။\n14. သားလေးက ခုဆို ၁၁ လပြည့်ပြီးပါပြီ။\n15. ကျွန်တော့်အသက် ၂၃ ပါ ဖြစ်တဲ့ရောဂါကတော့ ဆံပင်ကျွတ်ခြင်းပဲဖြစ်ပါတယ်။\nThu, Feb 21, 2013 at 8:34 PM\nမင်္ဂလာပါဆရာ။ ယောက်ျားလေးပါ။ ဆီးဝါတာအတွက်လို့တော့ဆေး ညွန်တာမတွေ့ဘူးဆရာ။ ရေများများသောက်ခိုင်တာပဲ ရှိတယ်။ ဆရာပြောတဲ့အသားဝါ (အေ)ဆိုတာ တော့နားမလည်းဘူးဆရာ။ ဆေးခန်း သွာ ပြတော့အသားဝါရှိတယ်လို့ မပြောပါဘူး။ အစားအသောက်ပဲ ဆင်ခြင်းခိုင်ပါတယ်။ သွေးဖိအားကတော့ အပေါ်သွေး 150 အောက်သွေးကတော့ 100 ပါ။ ကိုယ်အပူချိန်တိုင်းတော့လည်း 103ံF ထိရှိတယ်။ ကိုယ်ထဲမှာပဲရှိနေတယ်လု့ဆိုရမယ်။ လူကဘာမှမခံစားရဘူး၊ ဖျားချင်သလိုလိုပဲ ခံစားရတယ်။ ခေါင်းကနည်းနည်းလေးမူးနေတယ်လို့ ခံစားရတယ်။ ဆရာဝန် ပြောတာတော့ သွေးဖိအား များလို့လို့ပြောပါတယ်။ ကျနော်က အရက်၊ ဆေးလိပ်လည်း မသောက်တတ်ပါဘူး။ ကွမ်းတော့စားပါတယ်။ ကွမ်းစားတာ လျှော့ခိုင်းလျု့ ကြိုးစားနေပါတယ်။ ကျနော် တစ်ခု သံသယရှိတာက ကျနော်နေတဲ့အိမ်မှာ တီဘီ ဆေးသောက်နေတဲ့ ရောဂါရှင်တစ်ယောက်ရှိတယ်။ သူနဲ့လည်း အတူစား အတူနေရတော့ တီဘီရောဂါများ ကူးနေပြီလားလို့ပါ။ တီဘီရောဂါရဲ့ လက္ခဏာကိုလည်း ကျနော် နားမလည်းပါဘူး။ နေတာကရန်ကုန်မှာ။\nရေးပြတာထဲမှာ ရောဂါ (၁) အသားဝါ၊ (၂) သွေးတိုး နဲ့ (၃) အဖျားတွေ ပါနေတာတာ ဖတ်ရပါတယ်။ အသားဝါတာက အသဲရောင် (အေ) ကနေဖြစ်ရင် နားရတယ်၊ ရေ+အရည် များများသောက်ရတယ်၊ အသဲအားဆေးဆိုတာသောက်နိုင်တယ်။ သူ့ဖါသူ ပြန်ကောင်းပါတယ်။ အလွန်ဆုံး မစားနိုင်၊ အားယုတ်ရင် Drip သွင်းရတယ်။ သွေးတိုးကို တသက်လုံး ဂရုစိုက်နေရပါမယ်။ သွေးဖိအား ပုံမှန်တိုင်းပါ။ သွေးကျဆေး ပုံမှန်သောက်ပါ။ ငန်တာ ဆိုဒီယမ်ပါတာ (ဆား၊ ဟင်းချိုမှုံ့၊ မုံ့ဖုတ်ဆော်ဒါ) မတည့်ပါ၊ ငါးပိ-ငါးခြောက်-ငန်ပြာရည် မတည့်ပါ။ လူနေမှုပုံစံကိုပြင်ရပါတော့မယ်။ ဖျားတာကတော့ ဆရာဝန်ပြပြီးညွှန်တဲ့ဆေးသောက်ပါ။ TB တီဘီ ရောဂါက သလိပ်ထဲမှာ ပိုးနေသူမဟုတ်ရင် ဘေးလူတွေကို မကူးစေပါ။ ဆေးစာတွေရေးထားတာ ရှိပါတယ်။ ဆရာ့ ဘလော့မှာ ဖတ်နိုင်ပါတယ်။\nSat, Feb 23, 2013 at 4:05 PM\nကျွန်တော့်ချစ်သူကလေးဘက်နာရောဂါရှိတယ်ဆရာ။ နေ့ဘက်ကြယင်ကောင်းပြီးညဘက်ကြယင်ကိုက်ခဲတယ်ဆရာ။ သူခံစားနေရတော့ ကျွန်တော်လည်း စိတ်မချမ်းသာဘူးပေါ့ဆရာ။ လေးဘက်နာက အမြစ်ပြတ်အောင်ကုလို့ရလားဆရာ။ ဆေးရှိယင်လည်းညွှန်းပေးပါ။ ဆောင်ရန်ရှောင်ရန်လေးတွေလည်းပြောပြပေးပါ။\nMon, Feb 25, 2013 at 12:42 AM\nI would like to ask help about my son's health. First of all, thank for your works and really appreciate. I would like to know about allergic to some antibiotic medicine generally. My son has sulphar allergy since he was young. But now, after he took antibiotic ' Azithromycin ' instructed by doctor, he has serious problem on his lips. They are bleeding and it hurtsalot and so he can't eat very well and now it last for nearly about2weeks. So, can you please kindly explain what went wrong and general knowledge about that?\nI am sorry for your son’s allergy. I am sending my writings on Allergy. He is allergic not only to Sulfa but to Azithromycin maybe some others too not known yet. Be careful.\nAzithromycin is one of the Antibiotic macrolides. There are others in the group.\nList of sulfonamides ဆာလဖါပါသည့်ဆေးများစာရင်း\n၁။ Antibacterial Drugs ပိုးသေဆေး\n၁။ (က) Short-acting ရက်တို\n၁။ (ခ) Intermediate-acting ရက်မတို-မရှည်\n၂။ Ophthalmologicals မျက်စဉ်း\n၃။ Sulphonylureas (anti-diabetic agents) ဆီးချိုဆေး\n၄။ Diuretics ဆီးသွားစေသည့်ဆေး\n၅။ Anticonvulsants အတက်သက်သာဆေး\n၆။ Dermatologicals အရေပြားလိမ်းဆေး\n၇။ Other အခြား\nကျွန်တော်အသက်က ၂၈ ရှိပါပြီ။ ပြီးခဲတဲ့ ၂ဝ ရက်နေ့ကစလို့ ရေကျောက်ပေါက်ပါတယ်။ ဒီနေ့ထိတော့ အရည်ကြည်ဘုလေးတွေက ညိုနေပါပြီ။ တချို့ဘုတွေက ပြည်ဘုလိုဖြစ်နေပါတယ်။ မြန်မြန် သက်သာအောင် ဘာတွေလုပ်သင့်ပါသလဲ၊ ဘယ်ဆေးတွေသုံးသင့်ပါလဲခင်ဗျာ။\nကျွန်တော် အသက်က ၃၄ နှစ်ပါ။ ကျား ပါခင်ဗျာ။ ကျွန်တော်ဖြစ်နေတဲ့ လက္ခဏာတွေကတော မျက်နှာဘယ်ဘက်တခြမ် လေဖြတ်တယ်လို့ ထင်ပါတယ်ဗျာ။ ၁။ မျက်တောင်ခတ်လို့ မရပါဘူး (ဖြေးဖြေး ချင်းတော့ခတ်လို့ ရပါတယ်)။ နှာခေါင်းဖျား ဖေါင်း-ပိန် လုပ်လို့ မရပါဘူး။ ၂။ လျှာကထုံနေပါတယ်။ နားထင်ကနာနေပါတယ်။ ၃။ ခေါင်းက မူးမူးနေတတ်ပါတယ်။ အမည်က (့) ပါ။ ကျွန်တော်က (့) မှာနေပါတယ်ခင်ဗျာ။ အဲဒါ မျက်နှာတခြမ်းလေဖြတ်တာလား၊ အာရုံကြော အားနည်းတာလား၊ မျက်မှန်လို တာလား၊ အတိအကျမသိတော့ဘာလုပ်ရမှန်းမသိပါဘူး။ ဘာဆေး သောက်ရမှန်းလဲ မသိပါဘူး။ ဒီနေ့ တော့ သူဌေးလာခေါ်ပြီးတရုတ်ဆေးခန်းမှာအပ်စိုက်ပေးပါတယ်ခင်ဗျာ။ ဖြစ်နေတာ ဒီနေ့ နဲ့ ဆို ၄ ရက်ရှိပါပြီ၊ တရုတ်ဆေးမြစ်တွေကြိုပြီး သောက်ရပါမယ်။ ၃ ရက်စာပေးလိုက်ပါတယ်ခင်ဗျာ။ မျက်နှာလေဖြတ်တာလား အာရုံကြောအားနည်းတာလား သိချင်ပါတယ်ခင်ဗျာ။ ပြီးတော့ဘာဆေးသောက်ရမယ် ဘယ်လို သောက်ရမယ်ဆိုတာကော လမ်းညွှန်ပေးစေလိုပါတယ်။ ကျွန်တော်က computer ကိုတော်တော်လေးသုံးပါတယ်ခင်ဗျာ။ တရုတ်ဆေးခန်းက မသက်သာရင်တော့ အင်္ဂလိပ်ဆေးခန်းသွားပြမယ် စိတ်ကူးထားပါတယ်။\nMon, Feb 25, 2013 at 6:02 PM\nသမီးအမျိုးသားက (့) မှာ လက်ရှိအလုပ်လုပ်နေပါတယ်။ ၉ လလောက်ရှိပါပြီ။ သူတို့အလုပ်က ကော်စက်ရုံပါ။ သူအခု တရက်ခြားတခါလောက် နှာခေါင်းသွေးရှန်နေပါတယ်။ ဒီနေ့ဆိုပိုဆိုးတယ်။ အရင်ကတခါမှနှာခေါင်းသွေးမရှန်ဖူးဘူး။ အခုတနာရီလောက် ကြာတယ်တဲ့။ တခါတလေ တော့ဘီယာသောက်ပါတယ်။ ဒါကလဲတပတ်တခါလောက်ဘဲ သောက်တာပါ။ အလုပ်ကတော့ညဆိုင်းဆင်းရတာများတယ်။ ဘာဖြစ်လို့လဲသိချင်လို့ပါ။ သူတို့နိုင်ငံက အခုအရမ်း အေးတယ်လို့ပြောတယ်။ အဲ့ဒါနဲ့များဆိုင်မလားလို့ပါ။ ဆေးညွှန်းလေးလဲပေးပါအုံးရှင့်။ ဆောင်ရန် ရှောင်ရန်လေးလဲ ပြောပေးပါအုံးနော်။ အပြင်ဆေးခန်းက ဆရာဝန်တွေကိုသွားမေးရင်မဖြေချင်ကြဘူး။ လူနာမပါလို့တဲ့။\nMon, Feb 25, 2013 at 1:50 PM\nဆေးမတည့်ခြင်း Allergy နှင့် ပတ်သက်၍ အခုကဲ့သို့ အမြန် ပြန်လည်ဖြေကြားပေးသည့်အတွက် ကျေးဇူးအထူးတင်ရှိပါကြောင်း ဦးစွာပြောကြားလိုပါသည်။ ဆရာ ညွှန်ပြသော လင့်များကို ဆက်လက် ဖတ်ရှုရသောကြောင့်လည်း များစွာ အသိရရှိပါသည်။ ယခု ကိစ္စကို ပိုမိုသိရှိနိုင်ရန်အတွက် ဆက်လက်မေးမြန်းခွင့် ပြုစေလိုပါသည် ခင်များ။ ကျွန်တော်၏ သားမှာ အသက် ၃ နှစ်ခန့် က နေမကောင်းဖြစ်စဉ် Sulfa ပါသော ပိုးသတ်ဆေးသောက်သောအခါ အနီကွက်များ ထွက်လာပါသည်။ ဆရာဝန် မှ ဆေးမတည့်ဟု ဆိုသောကြောင့် ထိုမှ စကာ သိရှိရပါသည်။ ယခု အသက် ၈ နှစ်ကျော် ရှိပါသည်။ မကြာသေးမီက နေမကောင်းဖြစ်၍ ဆရာဝန်နှင့် ပြသခဲ့ပါသည်။ ထိုအခါ Azithromycin antibiotic တိုက်ပါသည်။ ယခင် ငယ်စဉ်အခါကလည်း ထိုဆေးကို သောက်ဖူးပါသည်။ ဆေးမတည့်ခြင်း မဖြစ်ဖူးပါ။ ယခု တကြိမ်သောက်သောအခါ ၃ ရက်မြောက်သောနေ့ တွင် ကိုယ်တွင် Rush များထွက်၍ ပါးစပ် နှုတ်ခမ်း နှင့် အာခံတွင်း အတွင်းတွင် အပူများထွက်လာပါသည်။ ကျီးကန်းပါးစပ်ကဲ့သို့ လည်း ထင်ရပါသည်။ ထို့ ကြောင့် ဆရာဝန်နှင့် ထပ်မံပြသသောအခါ Virus ကြောင့် ဟု သတ်မှတ်ကာ ဆေးကို ဆက်မတိုက်စေတော့ပါ။ နှုတ်ခမ်းအတွက် လိမ်းဆေး Generlog Oral ကို လိမ်းစေပါသည်။ နှုတ်ခမ်းအနာမှာ မသက်သာပဲ ညအိပ်ပြီး မိုးလင်းသောအခါ ပါးစပ်ဟ၍ မရနိုင်အောင် ကွဲအက်၍ သွေးများပင် ထွက်ပါသည်။ ထို့ ကြောင့် တခြား အဆီများ လိမ်း၍ သက်သာအောင် ပြုလုပ်ရပါသည်။ သို့ နှင့် ဆရာဝန် ပြောင်း၍ ထပ်မံပြသပါသည်။ ထိုအခါ ဆေးမတည့်ခြင်းကြောင့် ဖြစ်သည်ဟု ဆိုကာ အလွန် စိုးရိမ်ရသည်ဟု ဆိုပါသည်။ ယခုတွင် လက်မှ အရည်ခွံများလည်း ကွာလာပါသည်။ ဓာတ်ပုံများ ပူးတွဲ ပေးပို့ လိုက်ပါသည်။ ယခု ဆရာဝန်မှ အောက်ပါဆေးများကို ညွန်ကြားထား၍ သောက်သုံးနေပါသည်။\nB2 tablet ၁ လုံး ၂ ကြိမ် ၁ဝ ရက်\nMetro 2.5 ml ၂ ကြိမ် ၅ ရက်\nZytee antiseptic pain-relieving gel လိမ်းဆေးကို လိမ်းစေပါသည်။ သို့ သော် ထိုဆေးကို လိမ်းသောအခါ ပူသည်ဟု ပြောပါသည်။ ဆရာခင်များ အထက်ပါ ဖြစ်စဉ်နှင့် ပတ်သက်၍ ဆရာမှ ကူညီပေးပါရန် မေတ္တာရပ်ခံအပ်ပါသည်။ ယခင်တည့်နေသော သောက်ဆေးများမှ ယခုအခါတွင်မှ အဘယ့်ကြောင့် ဆေးမတည့်ခြင်း ဖြစ်လာရပါသနည်း။ ဖြစ်တတ်ပါသား ဆရာ။ မတည့်သော Sulfa ဆေးများ ပြန်တည့်ခြင်းများ ဖြစ်နိုင်ပါသလား ခင်များ။ ဒါဆို နောင်ကို သောက်ဆေး တည့် မတည့် မည်ကဲ့သို့ စစ်ဆေးစောင့်ကြည့်ရပါမည်နည်း။\nAlleric reaction ဖြစ်ပါတယ်။ ဘီ ၂ နည်းနေတာ မဟုတ်ပါ။ ဗိုင်းရပ်စ် လို့လဲ ဆရာတော့ မထင်ပါ။ ဖြစ်လာပြီးမှတော့ နောက်ထပ် ဗက်တီးရီးယားရော ဗိုင်းရပ်စ်ပါ ဝင်လာနိုင်တယ်။ ဘယ်တော့မဆို ဆေး၊ (စားဆေး၊ ထိုးဆေး၊ လိမ်းဆေး) အားလုံးကို သတိထားပါ။ တသက်လုံးအတွက်ပြောတာပါ။ အလာဂျီရတတ်သူဟာ မတည့်တာ တမျိုးတည်းလဲဖြစ်နိုင်သလို တခြားဟာလဲ မတည့်တာဖြစ်တတ်တယ်။ မကူးစက်ပါ။ အိမ်မှာ၊ သွားလေရ အရေးပေါ်ဆေးအိတ်သဘောဆောင်ထား၊ ယူသွားပါ။ အလာဂျီ ဆေးတွေတွေ့ပါလိမ့်တယ်။ စားဆေး၊ လိမ်းဆေး။ တော်တော်နဲ့ မပျောက်ရင် (ကော်တီဇုန်း) ပါတဲ့ဆေး သုံးရတတ်တယ်။ ရက်တိုအတွက်သာ သင့်တယ်။ ချက်ချက်ဆိုသလို သက်သာစေမယ်။\nသမီးရဲ့ကိုယ်မှာ ကြာဆူးတွေပေါက်နေလို့ပါဆရာ။ ဘာဆေးသောက်ရမလဲရှင့်။ အသက် 30 ပါ။ အပျိုပါဘဲ။ 1 လလောက်ရှိပါပြီ။ ပေါင်မှာပိုရှိတယ်ဆရာ။ (့) ကပါဆရာ။ (့) မြန်မာလူမျိုးပါ။\nကြာဆူး လို့ ပြောကြတာကအရေပြားမှာ ကြမ်းပြီး အဖု-အသီးငယ်လေးတွေထတာကို ပြောကြတာ များတယ်။ များသောအားဖြင့် တဒေါင်ဆစ်၊ ဒူးနေရာမှာ ဖြစ်တယ်။ အဖိခံရတာ များတဲ့နေရာမျိုးပေါ့။ ဒါမျိုးက ဗီတာမင် အေ ချို့တဲ့လို့ ဖြစ်တယ်။ ကလေးတွေ ဖြစ်တာ ပိုများတယ်။ တကယ်လို့ နေရာ တခုထဲမှာ ကွက်ဖြစ်နေရင် သေခြာကြည့်ရမယ်။ ပေါင် အပြင်ဘက်မှာ အနာလိုဆိုရင် တမျိုး ဖြစ်နိုင်တယ်။ ကြွက်နို့နဲ့ တူသလား။ ရောဂါသေခြာမှ ဆေးပေးတာ ကောင်းပါတယ်။ Vitamin A (Retinol) Adult = 15,000-500,000 daily Orally and Children = 20,000 IU/Kg ကြက်မျက်သင့် ခေါ် အလင်းရောင်နည်းချိန် မျက်စိအားနည်းသည့်ရောဂါအတွက်ပေးသည်၊ ခုခံအားကောင်း စေရန်၊ ဆဲလ်များအသစ်ဖြစ်စေရန်၊ Vitamin A (Retinol) ငါးကြီးဆီ၊ အသဲ၊ ဥ၊ နို့နှင့် နို့ထွက်အစာများ၊ မုန်လာဥနီမှာ ပါဝင်သည်။ အရေပြားနှင့် အပေါ်ဖုံးလွှာများ ကောင်းစေရန်၊ အရိုးကြီးထွားရန်၊ ဆဲလ်များအသစ်ပြုပြင်ရန်၊ ခုခံအားကောင်းရန်၊ ကြက်မျက်သင့်ရောဂါ ကာကွယ်ရန်။ ဆရာ ပြောသလို ဘဲပေါင်မှာ အများကြီးပါ အဖု သီးငယ်လေးပါ် သမီး ဘီတာမင်အေ ဝယ်သောက်လိုက်ပါမယ် ကျေးဇူးအရမ်းတင်ပါတယ်ဆရာ မများစေရပါ။ အရေပြားဂရုစိုက်တာလဲ လုပ်ပေးပါ။ ရေဓါတ် နဲ့ ဆီဓါတ် မနည်းစေရပါ။\nသမီးဖေဖေက အသက် (62) ပါ။ အရေပြားမှာ ခရုသင်းလိုလား သမင်ဖြူလိုလား မသိဘူး အဖြူကွက်ပေါ်လာတယ်။ မျက်နှာ၊ လက်ချောင်း၊ ခေါင်း၊ ရင်ဘတ်၊ ပါးစပ်ဘေးမှာပါ။ ဖေဖေ သူများတွေညွှန်းလို့ဆေးသောက်တယ် မပျောက်ဘူး။ ဆေးလဲ စုံနေပါပြီ။ အဲ့လိုဖြစ်ပြီးနောက် ဖေဖေက အသားငါး ဆိုမစားတော့ပါဘူး ပွားလာမှာဆိုးလို့ပါ။ ဖြစ်တာာကြာပေမယ် သိပ်တော့အပွားမမြန်ပါဘူး။ ဘယ်လိုလုပ်ရင်ပျောက်နိုင်မလဲ ဆရာ။\nသမီး မေမေက အူတီဘီ ဖြစ်နေတာပါ။ အသက်(62) နှစ်။ ဆေးသောက်တာ (8)လ ရှိပါပြီ။ အူနားမှာအောင့်နေတာ မပျောက်သေးပါဘူး။ ဘန်ကောက်သွားပြလို့ အူတီဘီလို့သိရတာပါ။ အူနားမှာ အနာဖြစ်နေတာပါ။ အခုနောက်ဆုံးသွားပြတော့ အနာတော့နည်းနည်းကျက်နေပြီတဲ့ဆရာ။ ဆေးကဆက်သောက်နေတယ်။ ပျောက်နိုင်ပါ့မလား ဆရာ။\nမင်္ဂလာပါဆရာ SLE သွေးရောဂါက မျိုးရိုးလိုက်ပါသလား။\nTue, Feb 26, 2013 at 2:56 PM\nကိုယ်ဝန်က ၂၆ ပတ်ထဲမှာရှိနေပါပြီ။ ဝမ်းကိုက်နေတာ ၁ ပတ်လောက်ရှိနေပါပြီ။ ဒီက ဆရာဝန်တွေကလည်း ကလေးထိမှာ စိုးတာနဲ့ ဆေးပျော့ပျော့တွေပဲပေးတာ မသက်သာဘူး ဖြစ်နေတယ်။ အဲလို ဖြစ်နေတာ ကလေးကို တခုခု ထိခိုက် နိုင်ပါသလားရှင်။ ပြီးတော့ ကလေးလဲ မထိခိုက်အောင် မြန်မြန် ပျောက်အောင် ဘယ်လိုဆေးမျိူးတွေ သောက်ရမလဲရှင်။ ဒီမှာပေးတဲ့ဆေးတွေက တော်တော်များနေပြီ တခုမကောင်းတော့ တခုပြောင်းပေးနေတာ။ 1) DHACOPAN, 2) DOMEPERIDONE, 3) LEVOFELOXACN, 4) LACTEOL FOR SACHET, 5) FAMATIDINE, 6) LOMDE, 7) CEFUROXIME ဆေးတွေက စုံနေပြီဆရာ၊ မထူးခြားဘူးဖြစ်နေတယ်။ ပြီးတော့ အစားစား ပြီးတာနဲ့ ဗိုက်နာပြီး အိမ်သာ တန်းပြေးရရော။ လေလည်းအောင့်တယ်ဆရာ ဘာလုပ်ရမလဲ ပြော ပေးပါနော်။\n• Bacillary dysentery ဝမ်းကိုက်ရောဂါ = Ciprofloxacin တပြား ၂ ကြိမ်၊ ဒါမှမဟုတ် TMP-SMX (Bactrim/Septrin) ၂ ပြား ၂ ကြိမ်၊ ၄-၅ ရက်သောက်ပါ။\n• Amebic dysentery အမီးဘား ဝမ်းကိုက်ရောဂါ = Metronidazole 750 mg တနေ့ ၃ ကြိမ်၊ ၅-၁ဝ ရက် သောက်ပါ။\n• Metronidazole ဆေးကို FDA ကနေ Pregnancy (B) လို့သတ်မှတ်ထားတယ်။ ဆိုလိုတာက အကျိုးဟာ ဘေးထွက်-ဆိုးကျိုးတက် ပိုရင် သောက်နိုင်တယ်။\nTue, Feb 26, 2013 at 3:06 PM\nကျွန်တော့် ကောင်မလေးကအသက် 19 နှစ်ပါဆရာ။ မနေ့ကမှ ရာသီပြီးပါတယ်ဆရာ။ လာတာသုံးရက်ကြာပါတယ်။ သူဖြစ်တာက တစ်ကိုယ်လုံးယားနေတယ်တဲ့ဆရာ။ မလာခင်ကတည်းက ယားနေတာတဲ့။ အဲ့တာ ဘာဖြစ်တာလဲ။ သူကတော့ သွေးယားတယ်လို့ ပြောတယ်ဆရာ။ အဲ့တာဘာလုပ်သင့်ပါလဲဆရာ။ အနေရ အရမ်းခက်တယ်တဲ့ဆရာ။\nThu, Feb 28, 2013 at 6:33 AM\nသားလေးက ခုဆို ၁၁ လပြည့်ပြီးပါပြီ။ အစာအနေနဲ့ မိခင်နို့အပြင် Nestle ကထုတ်တဲ့ chicken + mixed vegetable cereal ကို နွားနို့နဲ့တိုက်ပါတယ်။ ထမင်းပျော့ပျော့ကိုလည်း ခြေပြီး နွားနို့လေးနဲ့ တိုက်ပါတယ်။ ကြက်ပြုတ်ရေနဲ့လည်း တိုက်ပါတယ်။ ။ အရင်တုန်းက သားလေးက ဝမ်းကို လေး၊ ငါးရက်နေမှ တခါသွားပါတယ်။ ခုဆို တနေ့ တကြိမ် (ပုံမှန် မနက်အိပ်ရာထ) တခါတလေ ၂ ကြိမ်လောက်သွားပါတယ်။ ဒီနေ့ မနက်ဝမ်းသွားတော့ သွေးစလေးတွေ ထင်ပါတယ် တွေ့လို့ပါ (သေချာကြည့်မှ မြင်ရတာပါ။ အနီရောင် ချွှဲစလေးလိုပါ။ သိပ်တော့ မများပါဘူး) ဝမ်းကတော့ အဝါရောင်ပါ။ အတုံးနဲ့ အတူ ဝမ်းအရည် အချွဲတွေပါပါတယ်။ ပုံမှန်သွားသလောက်ဘဲ ပါပါတယ်။ သူက ဝမ်းသွားနေရင်း ညှစ်တတ်ပါတယ်။ အဲဒါ ဆရာဝန်ပြဖို့ လို မလို သိချင်လို့ပါ။ ကစားတာ၊ စားတာ၊ အိပ်တာကတော့ ပုံမှန်ပါ။\nမစိုးရိမ်ပါနဲ့။ ဝမ်းမာလို့လဲ ဖြစ်တတ်တယ်။ ရေပိုတိုက်ပေးပါ။ အသီးအရွက် နဲ့ အသီးကြွေးပေးပါ။ တခါတလေ မြန်မာ လျှက်ဆားလိုလဲ သုံးနိုင်တယ်။ ဝမ်းသွားတာ အကြိမ်များပြီး သွေး + အချွဲပါတာဆိုရင် ဝမ်းကိုက်တာ စဉ်းစားရတယ်။ များသောအားဖြင့် အလိုလို ပျောက်ပါမယ်။ ကလေးငယ်သေးလို့ ဆေးတိုက်တာ ဂရုစိုက်ရမယ်။ မလိုပဲ မတိုက်ပါနဲ့။\nThu, Feb 28, 2013 at 12:14 AM\nကျွန်တော့်အသက် ၂၃ ပါ ဖြစ်တဲ့ရောဂါကတော့ ဆံပင်ကျွတ်ခြင်းပဲဖြစ်ပါတယ်။ လိမ်းဆေးအမျိုးမျိုးသုံးဖူးပါတယ်။ ၁ဝ၁ လဲသုံးဖူးပါတယ်။ သို့ပေမဲ့ ထူးခြားမလာပါဘူး။ အစကတော့သိမ့်မသိသာပေမဲ့ ထိပ်က ဆံပင်တွေပါးလာပီးတော့ နာဖူးပါပြောင်လာလို့ပါ။ အိမ်ထောင်မရှိပါဘူး။ ထိရောက်တဲ့ ကုသနည်းဆိုတာ ယခုခေတ်စားနေတဲ့ ဆံပင်စိုက်ခြင်း ပဲဖြစ်မယ်လို့ထင်ပါတယ်။ ဒီအတွက်ပြည်တွင်းမှာ ကုသလို့အဆင်ပြေနိူင့်ပါမလား။ အဆင်ပြေနိုင်မယ်ဆိုရင် ဆရာ့ရဲ့ ဆရာဝန်အသိပဲဖြစ်ဖြစ် ဆေးရုံဆေးခန်းပဲဖြစ်ဖြစ် လမ်းညွှန်ပေးစေလိုပါတယ်။